ي ئه | ماڵپه‌ڕی سانا\nPosts Tagged ‘ي ئه’\nئه‌نجامی تاقیكردنه‌وه‌كانی پۆلی دوانزیه‌م و پۆلی نۆیه‌م ساڵی 2015\nته‌مموز 10, 2015 k\t5 comments\nكلیك لێره بكه بۆ وه‌رگرتنه‌وه‌ی نمره‌كه‌ت\nفێركاری به ڤیدیۆ:\nزۆربه‌ی كات هیچ نایه‌ته سه‌ری یه‌ڵام ئه‌گه‌ر چه‌ند جارێك دووباره‌ی بكه‌یته‌وه له‌وانه‌یه ئه‌مه بێته سه‌ری\n:هاوپۆله‌کانهه‌واڵی خوێندن تاگەکان: (عدد, -, ... https://www.facebook.com/mali.../823596034352408 ترجم, ... https://www.facebook.com/permalink.php?story_fbid...id... http://www.azmoonakan.org/public/index.htm. www.azmoonakan.org, ... لقد, ... لێره‌وه, ... www.azmoonakan.org, ... www.azmoonakan.org/login.aspx حکومەتی, ... حکومەتی, .com, 08/08/14 عمليات, 1.ir azmonakan azmoonak, 11, 111, 12, 12 azmwn.c azmwn, 12 ئه, 12 ئةنجامى, 12 تاقيكردنةوةكان, 12 تاقيكردنةوةى, 1256, 12ی, 140 هاتو, 2009 ئؤفيسى, 2013, 2013 azmwn, 2013 تاقيكردنةوةى, 2014, 2014 azmoonakan, 2014 azmoonakan.org, 2014 azmoonakan.org azmoonakan azmoonakan azmoonakan.org azmoonakan azmoonakan.com azmoonak.ir azmoonak azmoonkade.ir azmoon, 2014 azmwn, 2014 هه, 2014 ئه, 2014 تاقيكردنةوةى, 2014 رزگار, 2015, 2015 azmo بەڕێوەبەرایەتی, 2015 azmoonakan.org, 2015 c, 2015 كوراني, 2015 ئه, 2015 تاقيكردنةوةى, 2015 سايتى, 2016, 2017, 3, 5, 7, 9, 9 9, 9 a, 9 anjami, 9 azmwn, 9 connettore, 9 h, 9 nmrakani, 9 nmray, 9 poli, 9 tablet, 9 westfriesgasthuis, 9 wfg, 9 xendan, 9 y, 9 ئه, 9 ئه‌نجام, 9 تاقيكردنةوةكان, 9 تاقيكردنةوةى, 9n, 9n3, :, a, about, air, and, angel, anjame, anjami, arshad, arshad Hawler www.hawler.in, arshad permalink, Azmoonakan, azmoonakan azmoonakan, azmoonakan zankoline xandan rudaw وه, azmoonakan@gmail.com., azmwn, azmwn azmwn.c, azmwn ww, ”, ©, ·, basic, blog, body, box polo, Business, capitulo, change, chapter, coilovers polo, com anjame, conversion polo, deflectors polo, demo, Duhok, duhok azmwnakan parwarda 1 2 3 4 5 6 7 8 9 10 التالية, Email:, engines, exhaust polo, eyes polo, Facebook Grnjeen, felix, for, forum polo, front, fuse, german azmwn.com, google, Grnjeen, Grnjeen. www.facebook.com, gti polo, hawler azmwn, hawler darajay, headlights polo, hit, http://www.azmoonakan.org/public/index. azmoonakan, icons, information, Instant. Google ويبفيديوالأخبارصورخرائطالمزيدأدوات, ip, ir azmoonak.com azmoon, Iraq, karaj, karasa azmoon, kardani azmoon, karshenasi, key, kit polo, Kurdg.com www.kurdg.com/web/?tag=azmoonakan کوردگرووپ, kurdistan azmwn, leather, lights polo, likes, Local, lowering, manual polo, Mentions, mods azmoonakan, n polo, official, om azmwn.c w, or, org azmoonakan azmoonakan, parte, parts polo, Peek www.social-peek.com/Keywords/www.azmoonakan.org ڕێنمایی, Photocopy, poli, poli h, poly, posadas poli, pylori, rear, related, ride polo, right-arrow, rs232 xandan, sale polo, sarasari azmoon, sci, seats polo, secrets, seriale 9, Social, splitter polo, springs polo, Students, suly azmwn, tablet xandan, talking, taqekrdnawa, the, this., to, Try, فه‌رهه‌نگ, فيزيا تاقيكردنةوةى, فەرمی, قوتابيان ئه, قوتابیان, قوتابخانە/خوێندنگاکەی, قراءة, كۆتایی, كه‌سوكاری, كوردستان تاقيكردنه, كيميا تاقيكردنه, كيميا تاقيكردنةوةى, كان, كان ئه, كان تاقيكردنه, كانى, كانى ئه, كاني, كاتزمير, كردنه, كشتيه, ليَرة, لە, لەڕێگای, لەسەرپۆلەکەت, لإيقاف, لایان, لة, م, م ئه, م ئه‌نجام, من, مه, ميشك تاقيكردنةوةكان, ميشك تاقيكردنةوةى, ميشك تاقیكردنه, ميشك ترس, میدیایی, مافێک, مالي, ماڵپەری, متعلقة, نمرەکانی, نۆیه‌م, نه‌تیجه‌ی, نويه, نيشتمانى, نيشتمانى تاقى, نيشتمانى تاقيكردنةوةكان, نيشتمانى تاقيكردنةوةكان تاقيكردنةوةى, نيشتمانى تاقيكردنةوةى, نیشتمانی تاقیكردنه, نیشتمانی خشته, نەبوو, نالیا, ناوونیشانانه, نتائج, نجامى, نجامي, نجامين, نجامی, هنا, هه, هه‌ولێر, هەموو, هەرێمی, هەرێمدا., هذه, و, و ئه, ولير, ولير Google+ بحث صور خرائط Gmail Drive تقويم ترجمة المزيد moh.nas23@gmail.com مستخدمو, ولير كه, ولير هاتوچوي, ولير هاتووجوى, ولير باريزكاي, ولێر هاتوجوي, وه, وه azmwn, وه‌رگره‌وه, وه‌زاره‌تی, وهی ئه, وێژەی, وەربگریت, وەزارەتی, وانه شيكردنه وه, واي, وةركرة, ى, ي, ي ئه, ياري, ياريه, ياريه كان, ياريه كانى, يارا, ی, یازدەیەم, ڕۆژنامەنوسانی, ڕۆژانەی, ڕادیۆ, ٠٫٢٩), ١٠, ١١, ١٢, ١٣, ٢, ٢٠١٠, ٥٬٩٥٠, ٩, کلیک, کۆدەکەت, کوردستان-وەزارەتی, کوردستان., کە, کات, کاتژمێر, گوران azmoonakan.org azmoonakan azmoonakan.com azmoonak.ir azmoonak azmoonkade.ir azmoon, گروپێک, گشتی, پۆلی, پۆلی ئه, پۆلی١٠, په‌روه‌رده, پێویستە, پەروەردە., پارێزراوە, votex, w.azmwn.com w, website azmwn.co azmwn, Website www.azmoonakan.org.ipaddress.com/ ترجم, websites, Whois, wind, www.Azmoonakan.org. کەناڵی, www.AZMWN, y, zanst azmwn, |, }, آخر, ئه, ئه م, ئه نجامى, ئه نجامين, ئه نجامی, ئه‌م, ئه‌نجام, ئه‌نجام ي, ئه‌نجامی, ئيوارة. http://www.azmoonakan.org/public/index.htm, ئێن, ئێستا, ئەم, ئەمرۆ, ئەنجامەکانی, ئەو, ئەتوانیت, ئەزمون, ئەزموونەکان کلیک, ئەزموونەکان www.azmoonakan.org/ ..., ئەزموونەکان حکومەتی, ئەزموونەکان., ئەزموونەکان. http://www.azmoonakan.org/public/Poli12.a..., ئاماده‌یی, ئامادەیی, ئاڕ, ئاگاداریەکان www.parwardayhawler.com/index.php?/ئاگاداریەکان/12.gsoft قوتابیان, ئةنجامى, ئةنجامةكةت, المرات., النقر, النتائج, البحث بەڕێوەبەرایەتی, البحث حوالي, الثواني:, الشاشة،, الصفحة, الصفحة http://www.azmoonakan.org/public/Poli12.aspx, الصفحة قبل, الصفحة مێژوی, امتحانى, بـ, بكه‌ن:, بۆ, بۆ یه‌كه مین جار, بنه, به, بولى, بولى 12, بولى 9, بولي, بولا, بەڕێوەبەرایەتی, بەڕێز, بەزووترین, بەشێوازێکی, بکە, بکە anjam.azmoonakan.org/ قوتابی/خوێندکاری, بکەو, بکات., بؤ, بؤلى, بابه ت, باشترین, ببینن., بحث, برامج, تۆڕێکی, تى, تي ئه, تي ئه‌نجام, تی, تەلەفیزیۆنی, تاقيكردن ئه, تاقيكردنه, تاقيكردنه وه ى, تاقيكردنةوة تاقيكردنةوةى, تاقيكردنةوة تاقيكردنةوةي, تاقيكردنةوةى, تاقیكردنه, تاقیكردنه وه, تاقیكردنه وه كان, تاقیكردنه وه ی, تاقیكردنه‌وه‌كانی, تاقیکردنه, تاريخ, ثؤلى, جوي, حجي ئه, خۆش, خول, خوێندن, خوێندکارانی, ده‌توانن, دوا, دوانزه‌یه‌م, دواى, دوازده, دوازده‌هه‌م, دوازدەی, دەیەم, دەگەڕێتەوە, دەتوانن, دەرکەوتن, دا, داخل, داخلی, ر ئه, ره, روه, رى, رده azmwn azmon, رزكار, زم, زمه, زمون, زمون مالبه, زمون ئه, زمونه, زموون, زموون ئه, زموونه, زمی, زيارة:, زانینی, زانستى تاقيكردنةوةى, زانستي تاقيكردنه, زانستی, زاره, زرت, سلێمانی, سه‌ردانی, سەرەتا nrttv.com/ ترجم, سەربەخۆ, سەردانی, سایته كوردییه‌كان, سایتەوە, ساڵی, ساعة, ش, شۆفێری ئه, شه, شه و, شه ش, شه شه م, شوهه, شەوو, صةفى\n3,735,516 جار سه‌ردانكراوه


ئاوێنه، سلێمانی: وه‌زاره‌تی ته‌ندروستی حكومه‌تی هه‌رێمی كوردستان دوێنێ دووشه‌ممه به‌ره‌سمی 64 حاڵه‌تی ئایدزی له‌هه‌رێمی كوردستان راگه‌یاند كه‌سه‌رجه‌میان له ساڵی 1986 تاوه‌كو 30/11/2009 تووشبوون.\nبه‌پێی به‌یاننامه‌یه‌كی راگه‌یاندنی وه‌زاره‌تی ته‌ندروستی كه‌به‌بۆنه‌ی رۆژی جیهانی ئایدز بڵاوكراوه‌ته‌وه وێنه‌یه‌كی ئاراسته‌ی سایتی ئاوێنه‌كراوه، ئاماژه بۆ ئه‌وه‌كراوه كه له ساڵی 1986 تاوه‌كو 30/11/2009 له‌كوردستاندا 64 حاڵه‌تی ئایدز هه‌بووه كه 56یان بیانی بوون‌و 8 تیشیان كوردبوون. له‌و هه‌شته‌ش دوانیان دانیشتووی ده‌ره‌وه‌ی وڵات بوون.\nبه‌پێی راگه‌یاندنه‌كه سه‌رجه‌م بیانییه‌كان ره‌وانه‌ی وڵاته‌كانی خۆیان كراونه‌ته‌وه.\nئه‌مه‌ی خواره‌وه ده‌قی به‌یاننامه‌كه‌یه\n1/ 12 ی هه‌موو ساڵێك ڕۆژێكی دیار و كاریگه‌ره له مێژووی هه‌وڵه‌كانی به‌ره‌نگاربونه‌وه‌ی ئه‌یدز له سه‌رتا سه‌ری جیهان ، دوای ئه‌وه‌ی له كۆبونه‌وه‌ی لوتكه‌ی وه‌زیرانی ته‌ندروستی وولاتانی جیهان له 1/12/1988 له له‌نده‌ن بڕیاردرا ئه‌و ڕۆژه به‌ڕۆژی جیهانی به‌ره‌نگاربونه‌وه‌ی ئه‌یدز ئه‌ژمار بكرێت بۆ ئه‌وه‌ی ببێته ڕێگه‌یه‌ك له یه‌كخستنی تواناكانی هه‌موو لایه‌ك له ده‌زگا ته‌ندروستی یه جیهانیه‌كان و ڕێكخراوه نێوده‌وله‌تیه‌كان هه‌روها بۆ نه‌یه‌كیش بێت بۆ زیاتر ووشیاركردنه‌وه‌ی هاوولاَتیان له‌و رۆژه دا به ئه‌نجام دانی چالاَكی جۆراو جۆر و ده‌ربڕینی پشتگیریش بۆ ئه‌و كه‌سانه‌ی بونه‌ته قوربانی ئه‌و په‌تا جیهانیه وه‌ك ئه‌ركێكی مرۆڤایه‌تی و پیویستی یه‌كی نێوده‌وله‌تی له به‌ره‌نگاربونه‌وه‌ی نه‌خۆشی یه‌كه كه هیچ سنورێكی بۆ نی یه و كه‌س پارێزراو نی یه له مه‌ترسی یه‌كانی .\nدوائاماری نه‌خۆشی یه‌كه له جیهان وه‌ك له ڕاپۆرتی تایبه‌تی ڕێكخراوی ته‌ندره‌ستی جیهانی دا هاتووه :-\nژماره‌ی توشبووان (كه له ژیاندا ماون ) 33.4 ملیۆن كه‌سه\nژماره‌ی توشبووان له ڕه‌گه‌زی مێ یینه 15.7 ملیۆن\nمنداڵ (خوار 15 ساڵ) 2.1 ملیۆن\nژماره‌ی مردووان له 2008 2 ملیۆنه له نێوانیان 280,000 منداڵ هه‌یه\nله‌هه‌رێمی كوردستان دوا ئاماری تووشبوون به ڤایرۆسی كه‌می به‌رگری له‌ش كه ده‌بێته خۆی نه‌خۆشی ئه‌یدز :_\nله ساڵی 1986 تاوه‌كو 30/11/2009\n64 حاڵه‌ته ( 56) بیانین كه هه‌ر هه‌موویان ڕه‌وانه‌ی وولاتی خۆیان كراونه‌وته‌وه\n( 8 ) یان كوردن ( 6 ) یان دانیشتووی هه‌رێمی كوردستانن وه ( 2) یان له ده‌ره‌وه‌ی وولاَت ده‌ژین\nئه‌و كه‌سانه‌ی كه له هه‌رێمی كه‌ردستانن له ژێر چاودێری به‌شی پاراستنی ته‌ندروستی دان و به دواداچوونیان بۆ ده‌كرێت و ڕێنمایی تایبه‌ت و ئامۆژكاری تایبه‌تیان پێدراووه\nوه‌زاره‌تی ته‌ندروستی حكومه‌تی هه‌رێمی كوردستان به‌رده‌وامه له چڕتر كردنه‌وه‌ی كاره‌كانی\nله پێناو پێشگیری له ئه‌یدز له چوارچێوه‌ی پلانی نیشتمانی به‌ره‌نگاربونه‌وه‌ی ئه‌یدز له هه‌رێم كه ئه‌م ته‌وه‌رانه له‌خۆ ده‌گرێت :-\n1- په‌تاگه‌ری و خێرا ده‌ستنیشانكردنی ئه‌و كه‌سانه‌ی كه هه‌ڵگری ڤایرۆسه‌كه‌ن، به‌تایبه‌تی بۆ ئه‌و كه‌سانه‌ی كه به گروپی مه‌ترسیداری نه‌خۆشی یه كه ناسراون وه‌ك :\nكرێكارانی بیانی ، شاندكراوه‌كان، ئه‌وكه‌سانه‌ی زوو زوو خوێن وه‌رده‌گرن یان نه‌خۆشی هه‌وكردنی درێژخایه‌نی جگه‌ریان هه‌یه ، یان پێویستیان به شۆردنی گورچیله هه‌یه ، وه هه‌موو بوتلێكی خوێن ، وه نه‌خۆشی خوێن ، نه‌خۆشی یه سێكسی یه‌كان ، ئه‌و به‌ندكراوانه‌ی له‌سه‌ر كاری سێكسی به‌ند ده‌كرێن و كارمه‌ندانی شوێنه گه‌شتیاریه‌كان ..هتد..\n2- ووشیاركردنه‌وه‌ی كۆنه‌ڵ له نه‌خۆشی یه و چۆنیه‌تی خۆپاراستن لێ ی.\n3- به‌هێزتركردنی تواناكانی دام و ده‌زگا ته‌ندروستی یه‌كان له ڕووی پزیشك و كادیری پزیشكی ڕاهێندرا و داین كردنی پێداویستی یه‌كانی تاقیگه‌یی بۆ ده‌ستنیشان و چه‌سپاندنی حاله‌ته‌كان له هه‌رێمی كوردستان .\n4- هه‌ماهه‌نگی كردن له گه‌ڵ وه‌زاره‌ته په‌یوه‌نداره‌كانی هه‌رێم و وه‌زاره‌تی ته‌ندروستی عێراقی فیدرال و ڕێكخراوی ته‌ندروستی جیهانی و یونیسێف .\nبه‌و بۆنه‌یه‌وه داواكارین له هاوولاَتیان پابه‌نی ڕێنمایی یه ته‌ندروستی یه‌كان بن له پێناو پاراستنی ته‌ندروستی و گیانی خۆیان و هاونیشتمانیانان هاوكات داواكاریشین له سه‌رجه‌م ڕێكخراوه‌كانی كۆمه‌ڵی مه‌ده‌نی كه به ئه‌ركی سه‌ر شانیان هه‌ڵبستن له به‌شداربوون له هه‌ڵمه‌تی به‌ره‌نگاربونه‌وه‌ی ئه‌و نه‌خۆشی یه له كه‌ردستان .\nله كۆتایی دا جه‌خت ده‌كه‌ینه‌وه كه‌وا ئه‌یدز نه‌خۆشی یه كه ده‌توانین پێشی لێ بگرین و كۆنترۆڵی بكه‌ین ئه‌گه‌ر هه‌موولایه‌كمان هاوكاربین له هه‌ڵمه‌تی به‌ره‌نگاربونه‌وه‌ی نه‌خۆشی یه كه .\nڕاگه‌یاندنی وه‌زاره‌تی ته‌ندروستی


هاوپه‌یمانی نێوده‌وڵه‌تی: چه‌ندین هێرشمان بۆ سه‌ر داعش ئه‌نجامداوه.. داعش له‌ناو گرتووخانه‌ی گوێران ده‌یان كه‌سی گوللـه‌باران كردووه\nKurdistan24 هه‌ولێر 20:38 2022/01/23\n`ژماره‌یه‌ك زیندانیكراوی داعش له گرتووخانه‌ی گوێران له حه‌سه‌كه\nکوردستان رووداوه‌كانی حه‌سه‌كه داعش هاوپه‌یمانی نێوده‌وڵه‌تی گرتووخانه‌ی گوێران هه‌سه‌ده\nهاوپه‌یمانی نێوده‌وڵه‌تی دژ به داعش به‌یاننامه‌یه‌كی له‌باره‌ی رووداوه‌كانی حه‌سه‌كه به گشتی و گرتووخانه‌ی غوێران به‌تایبه‌ت بڵاوكرده‌وه و دووپاتیكرده‌وه، چه‌ندین هێرشیان بۆ سه‌ر داعش ئه‌نجامداوه و ئاماژه‌ی به‌وه‌شدا، داعش له‌ناو گرتووخانه‌ی غوێران ده‌یان كه‌سی گوللـه‌باران كردووه.\nله به‌یاننامه‌كه‌دا هاتووه، "هێرشی داعشى ماوه‌به‌سه‌رچوو له چه‌ند رۆژی رابردوودا وا له‌و رێكخراوه ده‌كات له‌كۆتاییدا لاوازتر ببێت".\nئاماژه‌ی به‌وه‌شداوه، "رۆژی 20ی كانوونی دووه‌م/ یه‌نایه‌ری 2022، داعش هێرشێكی ئاڵۆزی بۆ سه‌ر گرتووخانه‌ی حه‌سه‌كه له‌و پارێزگایه ئه‌نجامدا، ده‌ستبه‌جێ هێزه‌كانی سووریای دیموكرات وه‌ڵامی هێرشه‌كه‌یان دایه‌وه و ناوچه‌كه‌یان گه‌مارۆ دا و زنجیره‌یه‌ك ئۆپه‌راسیۆنی ئه‌نجامدا و له میانه‌ی پرۆسه سه‌ربازییه‌كانی سه‌ر به هاوپه‌یمانێتییه‌كه‌یان و به پشتبه‌ستن به زانیاری هه‌واڵگری و چاودێریكردن و هێرشی ئاسمانی، هێزه‌كانی سووریای دیموكرات توانیان كۆنترۆڵی هه‌ڕه‌شه‌كه بكه‌ن".\nله به‌شێكی به‌یاننامه‌كه‌دا باسی ئه‌وه كراوه، "له كاتی راسته‌قینه‌ی رووداوه‌كه‌دا هاوپه‌یمانان پرۆسه‌ی چاودێریكردنیان ئه‌نجامدا و زنجیره‌یه‌ك هێرشی ئاسمانیی له ماوه‌ی چه‌ند رۆژێكدا ئه‌نجامدا و به وردی ئه‌و تیرۆرستانه‌ی له‌ناو باڵه‌خانه‌كانی ناوچه‌كه‌یان پێكا، كه هێرشی سه‌ر هه‌سه‌ده‌یان ده‌كرد. هاوپه‌یمانی مافی ئه‌وه‌ی هه‌یه به‌رامبه‌ر هه‌ر هه‌ڕه‌شه‌یه‌ك، به‌رگری له‌خۆی و هێزه هاوپه‌یمانه‌كانی بكات و هه‌موو تواناكانیشی بۆ پارێزگاریكردن له‌و هێزانه به‌كارده‌هێنێت".\nبه‌یاننامه‌كه ئاماژه به گوته‌یه‌كی لیوا جۆن برینان، فه‌رمانده‌ی ئه‌ركه هاوبه‌شه‌كان ده‌كات، كه گوتوویه‌تی: "له‌كۆتاییدا ئه‌وانه‌ی له ئه‌نجامدانی هێرشه‌كه‌دا به‌رپرسن، لاوازتر بوون".\nبرینان گوتی: "له‌و هه‌وڵه بێ بنه‌مایه‌دا له‌كاتی ئه‌نجامدانی هێرشه‌كه، داعش حوكمی گوللـه‌بارانكردنی به‌سه‌ر چه‌ندین كه‌س له ئه‌ندامانیدا سه‌پاند. ژماره‌یه‌ك له زیندانیانی داعش ده‌ستیان به‌سه‌ر چه‌كی پاسه‌وانانی گرتووخانه‌كه‌دا گرت و پاسه‌وانه‌كانیان كوشت و به‌و چه‌كانه رووبه‌ڕووی هێزه‌كانی وه‌ڵامدانه‌وه‌ی خێرای سه‌ر به هه‌سه‌ده بوونه‌وه، به پێچه‌وانه‌ی داعش، هاوپه‌یمانان رێگاری گه‌وره‌ی گرته‌به‌ر بۆ ده‌سته‌به‌ركردنی مامه‌ڵه‌یه‌كی مرۆڤانه له‌گه‌ڵ ده‌ستگیركراوان، به‌ڵام كاتێك زیندانیكراوانی داعش چه‌كیان هه‌ڵگرت، بوونه هه‌ڕه‌شه‌یه‌كی چالاك، دواتر شه‌ڕیان كرد، پاشان له‌لایه‌ن هێزه‌كانی سووریای دیموكرات و هێرشه ئاسمانییه‌كانی هاوپه‌یماناندا كوژران".\nجه‌ختیشی كرده‌وه، "له‌گه‌ڵ راگه‌یاندنی ورده‌كاری زیاتر و ته‌واوبوونی هه‌سه‌ده له ئۆپه‌راسیۆنه‌كه‌یان، ئه‌و زیندانیانه‌ی به‌شدارییان له هێرشه‌كه‌دا نه‌كردووه، مامه‌ڵه‌یه‌كی جیاوازیان له‌گه‌ڵدا ده‌كرێت. زیندانیكراوانی داعش هه‌وڵیاندا گرتووخانه‌یه‌كی نوێی توندوتۆڵتر له حه‌سه‌كه بڕووخێنن، به‌ڵام شكستیان هێنا. بینایه‌ی گرتووخانه نوێیه‌كه له قۆناغی ته‌واوبوون نزیك بووه‌ته‌وه".\nبرینان دووپاتیكرده‌وه، "هاوپه‌یمانێتییه‌كه‌یان له هه‌ڵسه‌نگاندنه‌كه‌ی دڵنیایه كه دوایین هه‌وڵی داعش بۆ هه‌ڵاتن هیچ هه‌ڕه‌شه‌یه‌كی گه‌وره‌ی له‌سه‌ر عێراق و ناوچه‌كه نابێت، به‌ڵام ئه‌مه‌ش ده‌وه‌ستێته سه‌ر دۆخه‌كه له داهاتوودا، له‌وه‌ی كه ئه‌گه‌ر پلان بۆ هێرشی دیكه له ئاینده‌دا بۆ سه‌ر گرتوخانه‌كانی دیكه له عێراق و سووریا دابڕێژن".\nبرینان گوتی: "وێڕای ئه‌وه‌ی داعش هێشتا هه‌ڕه‌شه‌یه، به‌ڵام ئاشكرایه كه ئه‌و هێزه‌ی پێشووی نه‌ماوه".\nئه‌و فه‌رمانده‌ی هاوپه‌یمانان گوتی: "له ساڵی 2014، كاتێك داعش ناوچه‌كه‌ی وێرانكرد و سه‌دان هه‌زار میل له خاكیان داگیركرد و به‌وهۆیه‌وه 8 هه‌زار هاووڵاتیی سڤیلی بێتاوان بوونه قوربانی دڕنده‌ییه‌كانی، هاوپه‌یمانی نێوده‌وڵه‌تی له‌سه‌ر داوای عێراق وه‌ڵامی بانگه‌وازی به‌هاناچوونه‌وه‌ی دایه‌وه و له ساڵی 2017 توانیمان خیلافه‌تی هه‌رێمی به‌ناوی داعش له‌ناو ببه‌ین. وێڕای شكستهێنانی ئه‌و رێكخراوه له‌ڕووی سه‌ربازییه‌وه، به‌ڵام تا ئێستاش هه‌ڕه‌شه‌یان له ناوچه‌كه به‌رده‌وامه. به له‌به‌رچاوگرتنی توانا داڕووخاوه‌كانی داعش، مانه‌وه‌ی داعش له داهاتوودا ده‌وه‌ستێته سه‌ر تواناكه‌ی له دووباره خۆڕێكخستنه‌وه‌ی له‌میانه‌ی هه‌وڵه خراپه‌كانیانه‌وه بۆ ئه‌نجامدانی هێرشی وه‌ك هی حه‌سه‌كه. له‌سه‌ر داواكاری كۆماری عێراق، له‌سه‌ر پێدانی راوێژ و هاوكاریییه‌كانمان بۆ هێزه هاوپه‌یمانه‌كانمان له‌پێناو نه‌گه‌ڕانه‌وه‌ی داعش بۆ عێراق و سووریا به‌رده‌وام ده‌بین".\nله كۆتایی به‌یاننامه‌كه‌شدا هاوپه‌یمانی نێوده‌وڵه‌تی داوا له هه‌موو لایه‌ك ده‌كات، هه‌ر كه‌سێك شوێنی ئه‌نجامده‌رانی هێرشه‌كه بزانێت، په‌یوه‌ندی به ژماره 3777-244 (240) 1+ـه‌وه بكات.


فەیسبووك ئینستەگرامی بە بڕی 1 بلیۆن دۆلار کڕی | kurditgroup\nفەیسبووك ئینستەگرامی بە بڕی 1 بلیۆن دۆلار کڕی\nسەرەتای دامەزراندنی دەگەڕێتەوە بۆ ساڵی[b] 2010[/b] تا یەك هەفتە لەمەوپێش تەنها پشتگیری سیستەمی ئەپڵی دەکرد بۆ ئامێرەکانی [b]Iphone و Ipad و Ipod Tuch[/b] بەڵام هەفتەیەی ڕابردوو بەردەستکرا بۆ بەکاربەرانی سییستەمی ئەندرۆید.\n[b]Instagram[/b] یەکێکە لە باوترین بەرنامە بەکاربەرییەکانی مۆبایلە هۆشمەندەکان بۆ دابەشکردن و دەستکاریکردنی وێنە پێش بارکرنیان بۆ سەر تۆڕەکۆمەڵایتیەکانی[b]Facebook [i]و[/i]Twitter وTumbl[i]r[/i][/b].نرخی داگرتنی بێ بەرامبەرە[b] (Free)[/b] ڕێگە بە بەکارهێنەران دەدات کە ڕۆژانە [b]17[/b] وێنە هەڵبژێرن و دەستکاری بالانسی ڕەنگی وێنە بکەن بۆ پێدانی هەستێکی جیاواز بە وێنەکە. کۆمپانیای تایبەت ئەوەی ڕاگەیاند کە ئینستەگرام باوی خۆی سەلماندووە بەوەی کە لە سەرەتای درووستبوونیەوە تا ئێستا 2 ساڵی تێنەپەڕاندوەو خاوەنی نزیکەی 30 ملیۆن بەکارهێنەرە وە ڕۆژانە نزیکەی 5 ملیۆن وێنە باردەکرێت بۆ سەر تۆڕە کۆمەڵایەتیەکان.\nMark Zuckerberg ی بەڕێوەبەری لاوی فەیسبووک ئەوەی پشتڕاستکردەوە کە دوای چاودێریەکی باش بڕیاری کڕینی ئەم بەرنامەیان بە بڕی 1 بلیۆن دۆلار ڕاگەیاند وە ئەوەشی ووت کە هەوڵدەدەن بەردەوام بن لە زیاتر پەرەپێدانی ئەم بەرنامەیە وەك بەرمایەکی سەربەخۆ وە بێرگ ئەم تێکهەڵکێشانە بە بەرژەوەندی هەردوولا دەزانێێت.\nئەوەشمان لە بیر نەچێت کە تەنها 13 کارمەند سەرپەرشتی کارەکانی بەڕێوەدەبردنی ئەم بەرنامەیەن.\nئایا کەی voice chate بۆ ئەندرۆید دادەنێت بۆ فەیس بووک ئەمەی\n[url=http://www.google.co.uk/url?sa=t&rct=j&q=&esrc=s&source=web&cd=1&ved=0CDsQFjAA&url=http%3A%2F%2Fen-gb.facebook.com%2Fmobile%2Fmessenger&ei=kn6FT4zBOMLH0QXG_PDjBw&usg=AFQjCNG6gUnPlE1tchU1Vzimp_awkhYSkA][i]Facebook Messenger[/i][/url]داناوە تەنها تێکستە\nچاودێران یەکێک لەم دوو هەواڵە لادەن یانیش تێکهەڵکێشیان بکەن، ئەمەی کاک هەردی ئەڵێ یەک بلیۆن و کاک شەودێریش ئەڵێ یەک ملیار :)\nزۆر ڕاستە بابەتێکیان ئەبێ لاببرێت.\nکاک Eagle دیسان مەسەلەی ملیار و بلیۆنەکەیە، وەڵا ئەمە خەریکە وەک مەسەلەی نەوتەکەی لێبێت ئەبێ هەموو ڕۆژێک باسی بکەین.\n[url=http://kurditgroup.org/comment/72932#comment-72932]لێرە[/url]دا دەمەتەقێێکی باشمان لەسەرکردووە.\nچاوەڕوانی قسە خۆش‌و هەندێ جار تیژەکانی کاک حمید بووم که ئەویش هات. قەت قسەی خۆشت لێنابڕێ.\nسڵاو کاک حمید\nڕۆژێ بە دەیان‌و بگره بە سەدان بابەتی ڕووداو هەیه که چی لەم ماڵپەڕەدا که چەند ڕۆژه هیچ هەواڵێکی نوێ نەنووسراوه، بەڵام بابەتێک دوو جار دەنووسرێ.هەستێکی خۆش نییه بۆ من و پێموایه ئەو کاتەی بۆ هەواڵەکه تەرخانم کردووه تەواو بە فیڕۆ چووه!\nدەستخۆش کاک شەودێر، وەڵا یەکەم شت کە بیرم لێکردەوە ماندوبوونی ئێوەبوو. مەگەر لەمەودوا پێشئەوەی خەریکی ئامادەکردنی بابەتێک بین جاڕی بۆ بدەین :)\nبەڕای من مەرج نی یە ئێمە هەر بابەت بڵاوبکەینەوە، گفتوگۆکانیش گرنگن.\nلەم یەک دوو ڕۆژەدا چەندین بابەت لە سەکۆ و پڕۆژەکاندا تاوتوێکران. ڕۆڵە قارەمانەکانی کورد چەند بابەتێکیشیان بەداخستندا، یەکێک لەوانە خۆم :)\nکاکە حەمید ببورن، بەڕاستی منیش ئێستا ئەوەم بۆ دەرکەوت کە جیاوازیان نییە :)\nسوپاس بۆ بۆچونەکانتان هاوڕێیان\nشەودێری بەڕێز کاتێك هەواڵەکەم نووسی تەنانەت کاتم نەبوو بزانم دابەزیوە یان نا ؟؟؟ لەبەر ئەوەی چووم بە سەرکار تائێستا گەڕامەوە بۆ ماڵەوە بۆچوونەکانم بینی وە نەشمزانی کە بەڕێزتان هەمان هەواڵتان وەرگێڕاوە بەڵام دڵنیابە کە کاتت بە فیڕۆنەداوە هەندێک جار ئەمە ڕوو دەدات کە ٢ نووسەر لە یەک کاتتدا هەواڵەکە دەنووسن ئەگینا هەرگیز مەبەستم لە کەمکردنەوەی بەهای بابەتەکەی تۆ و کاک قەزوان نەببوە\nدەستان خۆشبێت، بۆ ئەو بیلۆن و ملیارە، ئەگەر تەماشای سەرچاوەکانتان بکردایە، من پار و پێرار لەکاتی هەوڵەکانی مایکرۆسۆفت بۆ یاهوو زۆرجار ئامەژەم پێکردووە.\nمن تەماشام ئەکرد لەسایتی نەرویجی ملیارە، بەڵام ئینگلییزییەکە بلیۆن.\nبۆ ئەو دوو هەواڵەش ئەبێ کاک هەردی کاک شەودێر خۆیان بریاربدەن کامیان لابەرین.


نرخی نه‌وت ده‌چێته نێوان 90 بۆ 100 دۆلار\nڕاپۆرتی دامه‌زراوه‌یه‌كی ئه‌مریكی ئاشكرایكرد، نرخی نه‌وت به‌هۆی قۆناغی دووه‌می سزاكانی ئه‌مریكا بۆسه‌ر ئێران، له‌م مانگه‌وه به‌ره‌و به‌رزبوونه‌وه ده‌چێت.\nدامه‌زراوه‌ی سیتی گروپ-ی ئه‌مریكی له‌ڕاپۆرتێكیدا له‌باره‌ی نرخی نه‌وت له‌بازاڕه‌كانی جیهاندا ئاشكرایكرد، به‌هۆی سزاكانی ئه‌مریكا بۆسه‌ر ئێران، تا كۆتایی ئه‌م مانگه نرخی نه‌وت بۆ 80 دۆلار به‌رزده‌بێته‌وه.\nدامه‌زراوه ئه‌مریكییه‌كه پێشبینی نرخی نه‌وتی بۆ چه‌ند مانگی داهاتووش كردوه، كه به‌گوێره‌ی پێشبینییه‌كه، سزاكانی ئه‌مریكا له‌سه‌ر ئێران، نرخی نه‌وت ده‌گه‌یه‌ننه 100 دۆلار، به‌ڵام ئه‌وه له مانگه‌كانی سه‌ره‌تای ساڵی 2019دا ده‌بێت.\nلێخۆشبوون له هه‌شت وڵات كه بتوانن مامه‌ڵه له‌گه‌ڵ ئێراندا بكه‌ن، له‌لایه‌ن دامه‌زراوه‌ی سیتی گروپی ئه‌مریكییه‌وه به هۆكاری ڕاسته‌وخۆ به‌رزنه‌بوونه‌وه‌ی نرخی نه‌وت هه‌ژماركراوه، به‌ڵام وه‌ك دامه‌زراوه‌كه ئاماژه‌ی بۆكردوه، وه‌رزی زستان‌و ئه‌و بۆشاییه‌ی ئێران له بازاڕه‌كانی نه‌وتی جیهاندا به‌هۆی سزاكانی ئه‌مریكاوه دروستیده‌كات، نرخی نه‌وت به‌ره‌و هه‌ڵكشان ده‌بات.


نامه‌ی هێنری میله‌ر بۆ ئه‌ناییس نین » DidiMn\nسەرەتا / کتێب/نامه / نامه‌ی هێنری میله‌ر بۆ ئه‌ناییس نین\nئه‌ناییس نین، هێنری میله‌ر\nدیدی من – كتێبی نامه‌كانی نێوان هێنری میله‌ر و ئه‌ناییس نین\n”چیتر چاوه‌ڕوانی ئه‌وه‌م لێ مه‌كه ژیر بم!“\nله ساڵی 1932، چه‌ند مانگێك دوای یه‌كه‌م یه‌كتربینینیان له پاریس و سه‌ره‌ڕای ئه‌وه‌ی هه‌ردووكیان هاوژیندار بوون، نووسه‌ری كوبی ئاناییس نین و ڕۆماننووسی به‌ناوده‌نگ هێنری میله‌ر كه‌وتنه نێو په‌یوه‌ندییه‌كی عاشقانه‌ی چڕ و بۆ چه‌ندین ساڵ مایه‌وه، كه بووه هۆی خوڵقاندنی چه‌ندین نامه‌ی عاشقانه و پڕ تینوتاو. ئه‌مه‌ی خواره‌وه نامه‌یه‌كی هێنری میله‌ره كه له ئۆگه‌ستی ساڵی 1932دا نووسیویه‌تی، به ماوه‌یه‌كی كورت دوای سه‌ردانیكردنی ماڵی نین له لۆوڤێسینێس له باكووری فه‌ڕه‌نسا.\n14ی ئۆگه‌ستی 1932\nچیتر چاوه‌ڕوانی ئه‌وه‌م لێ مه‌كه ژیر بم. چیتر مه‌ڵێ با عاقڵانی بین. ئه‌وه‌ی لۆوڤێنسینێس هاوسه‌رگیری بوو – ناتوانیت بڵێیت وا نییه. له گه‌ڕانه‌وه‌مدا چه‌ندین پارچه له تۆم پێوه بوو؛ من ڕێ ده‌كه‌م، مه‌له ده‌كه‌م، له زه‌ریای خوێندا، خوێنی ئه‌نده‌نووسیی تۆ، دڵۆپێنراو و ژه‌هراوی. هه‌ر شتێك كه ده‌یكه‌م و ده‌یڵێم و تێیده‌فكرم، ده‌چێته‌وه سه‌ر باسی هاوسه‌رگیرییه‌كه. تۆم وه‌كو خا‌نمی ماڵه‌كه‌ت بینی، مۆرییه‌ك به ڕووخسارێكی قه‌ڵه‌وه‌وه، ئافره‌تێكی ڕه‌شپێست به خوێنێكی سپییه‌وه، چاوت هه‌موو جه‌سته‌تی داپۆشیبوو، ژن، ژن، ژن… نازانم چۆن ده‌توانم بێ تۆ به‌رده‌وام بم له ژیان – ئه‌م دابڕانه كورتانه مردنن. هه‌ستت چۆن بوو كه هیوگۆ گه‌ڕایه‌وه؟ من هێشتا له‌وێ بووم؟ ناتوانم وێنای ئه‌وه بكه‌م به هه‌مان شێوه له‌گه‌ڵ ئه‌ودا ده‌جووڵێیته‌وه كه له‌گه‌ڵ مندا كردت. قاچه‌كان داخراو. لاوازی. په‌سه‌ندكردنه شیرین و ترسناكه‌كان. ده‌سته‌مۆبوونی چۆله‌كه. تۆ له‌گه‌ڵ مندا بوویته ژن. كه‌مێك له‌مه ترسام. تۆ سی ساڵ نیت – تۆ هه‌زار ساڵیت.\nئه‌وه‌تا ئێستا گه‌ڕاومه‌ته‌وه و هێشتا ئاره‌زوویه‌ك له ناخه‌وه هێدی هێدی ده‌مسووتێنێت، مینا كێشانی جگه‌ره و خواردنه‌وه‌ی شه‌راب به‌یه‌كه‌وه. چیتر ئاره‌زووی گۆشت نا، به‌ڵكو بریسبوونێكی ته‌واوه‌تی بۆ تۆ، چڵێسانه. له ڕۆژنامه‌كاندا ده‌رباره‌ی خۆكوشتن و كوشتن ده‌خوێنمه‌وه و زۆر به باشی له هه‌مووی تێده‌گه‌م. هه‌ست به كوشتن و خۆكوشتن ده‌كه‌م. به جۆرێك له جۆره‌كان هه‌ست ده‌كه‌م ئه‌وه مایه‌ی شه‌رمه‌زارییه هیچ نه‌كه‌یت، ته‌نها كات به‌ڕێ بكه‌یت، فه‌لسه‌فییا‌نه وه‌ریبگریت، عاقڵانی بیت. ئه‌و زه‌مه‌نه چیی لێ هات كاتێك پیاوان ده‌جه‌نگان، ده‌كوژران، ده‌مردن بۆ ده‌ستكێشێك، نیگایه‌ك؟ (قه‌وانێك ئاوازێكی یه‌ككه‌سی بێتام لێ ده‌دات، له ئۆپێرای خاتوو په‌پووله - ”ڕۆژێك دێ ئه‌و بێت!“)\nهێشتا گوێم لێته كه له مه‌تبه‌خه‌كه گۆرانی ده‌ڵێیت – كه‌مێک له شیوه‌نێكی ناساز و بێزاركه‌ری كوبی ده‌چێت. ده‌زانم دڵخۆشیت له مه‌تبه‌خه‌كه و ئه‌و خواردنه‌ی تۆ لێی ده‌نێیت خۆشترین خواردنه كه پێكه‌وه خواردبێتمان. ده‌زانم ئه‌گه‌ر خۆیشت داخ بكه‌یت، بۆڵه‌بۆڵ ناكه‌یت. خۆشترین هه‌ستم هه‌یه كاتێك له ژووری نانخواردنكه دانیشتووم و گوێ له تۆ ده‌گرم، كه به فیتوو ئاوازێك لێ ده‌ده‌یت، تۆ مینا ئیندرای خواژن خۆت ده‌گۆڕیت، كه هه‌زار چاو له‌سه‌ر جه‌سته‌یه‌تی.\nئاناییس، بیرم كرده‌وه ته‌نها پێشتر تۆم خۆش ویستووه، هیچ وه‌كو ئه‌و دڵنیاییه نه‌بوو كه ئێستا له ناو مندایه. ته‌واوی ئه‌م شته جوان بوو ته‌نها له‌به‌ر ئه‌وه‌ی خێرا و تێپه‌ڕ بوو؟ ئێمه بۆ یه‌كتر ئاكتمان ده‌كرد، له‌پێناو یه‌كتر؟ من كه‌متر من بووم، یان زیاتر من، تۆیش كه‌متر یان زیاتر تۆ بوویت؟ ئه‌مه شێتییه ئەگه‌ر بڕاوت به‌وه هه‌بێت ده‌كرێت ئه‌مه به‌رده‌وام بێت؟ كه‌ی و له كوێ ئه‌و ساته تاریك و ناخۆشانه ده‌ست پێ ده‌كه‌ن؟ زۆر لێت ڕا ده‌مێنم بۆ ئه‌وه‌ی هه‌ڵه، خاڵی لاواز و زۆنه مه‌ترسیداره‌كان كه‌شف بكه‌م. هیچیان نادۆزمه‌وه – هیچ. ئه‌وه مانای ئه‌وه‌یه من عاشقم، كوێرانه، كوێرانه. بۆ هه‌میشه كوێربوون! (ئێستا ئاسمان و زه‌ریای ئۆپێرای لا گیۆكۆندا ده‌ڵێن)\nتۆ ده‌هێنمه پێشچاوم كه خه‌ریكی دووباره و سێباره لێدانه‌وه‌ی گۆرانییه‌كانی – گۆرانییه‌كانی هیوگۆ. ”ده‌رباره‌ی عه‌شق بۆم بدوێ.“ ژیانه هاوشێوه‌كه، ئاره‌زووه هاوشێوه‌كه، خۆشی و خه‌مه هاوشێوه‌كه. چۆن ده‌بێت تۆ تووڕه و بێزار بیت به‌مه! من ئه‌م شتانه ده‌زانم، لێ ناتوانم بۆ ڕێگریكردنیان شتێك بكه‌م. خۆزگه ئه‌من ئه‌و كه‌سه بوومایه كه ده‌بوو ئه‌و ئازارانه بچێژێت. ده‌زانم ئێستا چاواكانت زه‌ق كردوون. هه‌ندێك شت هه‌ن كه هه‌رگیز بڕاوایان پێ ناكه‌یت، هه‌ندێك جووڵه و نیشانه كه هه‌رگیز دووباره‌یان ناكه‌یته‌وه، هه‌ندێك خه‌م و گومان كه هه‌رگیز جارێكی تر ئه‌زموونیان ناكه‌یته‌وه. جۆرێك له دڵگه‌رمیی تاوانبارێكی سپی له نه‌رمونیانی و دڵڕه‌قیی تۆدایه. نه په‌شیمانی و تۆڵه‌سه‌ندنه‌وه، نه هه‌ستكردن به خه‌م و تاوان. به‌م جۆره ژیان به‌ڕێ بكه، بێ ئه‌وه‌ی هیچ شتێك هه‌بێت له‌و چاڵه بێبنه ڕزگارت بكات جگه له هیوایه‌كی زۆر، دڵنیاییه‌ك، خۆشییه‌ك كه چه‌شتووته، كه ده‌توانیت دووباره‌ی بكه‌یته‌وه هه‌ركات بته‌وێت.\nهه‌موو به‌یانیانێك ده‌چمه‌وه سه‌ر یاداشته‌كانم، به نێو تۆماره‌كانی ژیانمدا ده‌گه‌ڕێم، بیر ده‌كه‌مه‌وه له كوێوه ده‌ست پێ بكه‌م؟ چۆن ده‌ست پێ بكه‌م؟ ته‌نها كتێبێكی تر له پێش خۆم نابینیم، به‌ڵكو ژیانێك كتێب؛ به‌ڵام ده‌ست پێ ناكه‌م. دیواره‌كان به‌ته‌واوەتی ڕووتن – هه‌موو شتێكم هێناوه‌ته خواره‌وه دوای بینینی تۆ. وه‌ك بڵێیت پێشتر خۆم ئاماده كردووه بۆ شتێكی باشتر ئێره به‌جێ بهێڵم. خاڵه‌كان له سه‌ر دیواره‌كان ماون – ئه‌و شوێنه‌ی سه‌رمانی لێ ئاسووده بوو. له كاتێكدا له ده‌ره‌وه هه‌وره‌گرمه‌یه، من له ناو جێخه‌وه‌كه‌مدا ڕاكشاوم و به نێو خه‌ونه كێوییه‌كانمدا ده‌گه‌ڕێم. ئێمه له سیڤیلیان و دواتر له فێز و دواتریش له كاپری و ئینجا له هاڤانا. ئێمه به‌رده‌وام له گه‌شتداین، لێ هه‌میشه مه‌كینه‌یه‌ك و كتێبگه‌لێك هه‌ن، جه‌سته‌ی تۆیش هه‌رده‌م له په‌نامه‌وه‌یه و نیگای چاوانیشت قه‌ت ناگۆڕێن. خه‌ڵك ده‌ڵێن ئێمه به‌دبه‌خت ده‌بین، په‌شیمان ده‌بینه‌وه، به‌ڵام ئێمه شادین، ئێمه هه‌مووكات پێده‌كه‌نین، گۆرانی ده‌ڵێین. ئێمه به ئیسپانی و فه‌ڕه‌نسی و عه‌ره‌بی و توركی قسان ده‌كه‌ین. ئێمه له گشت شوێنه‌كان پێشوازیمان لێ ده‌كرێت و ڕێگه‌كه‌مان گوڵڕێژ ده‌كه‌ن.\nئه‌من ده‌ڵێم ئه‌وه خه‌ونێكی كێوییه – به‌ڵام ئه‌مه ئه‌و خه‌ونه‌یه كه ده‌مه‌وێت به‌دی بهێنم. ژیان و ئه‌ده‌بیات پێكه‌وه، حه‌زم له‌و دینه‌مۆیه‌یه، تۆ له‌گه‌ڵ ڕۆحی مارگیسه ئه‌ڤینی بێكۆتام پێ ده‌به‌خشن، گرنگه نییه به چ زریانێكه‌وه گیری خواردووه، ماڵ ئه‌و شوێنه‌یه كه ئێمه‌ی لێین. به‌یانیان، له‌و شوێنه‌وه ده‌ست پێ ده‌كه‌ینه‌وه كه به‌جێمان هێشتووه. زیندووبوونه‌وه له دوای زیندووبوونه‌وه. تۆ له خۆت دڵنیایت، دڵنیایت له به‌ده‌ستهێنانی ئه‌و ژیانه ده‌وڵه‌مه‌نده جۆراوجۆره‌ی خۆت ئاره‌زووی ده‌كه‌یت؛ هه‌تا زیاتر له خۆت دڵنیاتر بیت، زیاتر منت ده‌وێت، پێویستت پێم ده‌بێت. قوڕگت زیاتر ده‌نووسێت، ده‌نگت قووڵتر ده‌بێت، چاوه‌كانت ڕه‌شتر، خوێنت خه‌ستر، جه‌سته‌ت پڕتر. خزمه‌تكارێكی هه‌ستیاریی سێكسی و پێویستییه‌كی زۆردار. دڵڕه‌قییه‌كی زیاتر له جاران – ئاگایانه، دڵڕه‌قییه‌كی لاسارانه. ئه‌زموونێكی دڵخۆشكه‌ری چاوبرسییانه.\nهێرنری ڤالانتاین میله‌ر


توركمانەكان هەڵبژاردن لە كەركوك ڕەتدەكەنەوە – تۆڕی میدیایی خەڵک\nتوركمانەكان هەڵبژاردن لە كەركوك ڕەتدەكەنەوە\n2019/08/12 - 11:30 AM\nپەرلەمانتارێكی پێشووی توركمان ئاشكرای كرد، ئەوان بە شێوازی یاسای سانت لیگۆ 1.9 بەشداری هەڵبژاردن لە كەركوك ناكەن، چونكە مەترسییەكی گەورەیە بۆسەر چارەنووسی توركمان و كاردەكەن بۆ ئەوەی هەڵبژاردنی كەركووك دوابخرێت.\nجاسم بەیاتی پەرلەمانتاری پێشووی توركمانی شیعە بە میدیاكانی عیراقی وتووە” یاسای سانت لیگۆ 1.9 و وردبینی كردن لە تۆماری دەنگدەران لە كانوونی یەكەمی ئەمساڵدا بە گوشاری سیاسی دانراوە بۆ ئەوەی ئامانجی كوتلەی گەورە بەدی بهێنرێت بە دەستگرتن بەسەر ئەنجوومەنی پارێزگاكاندا.”\nجاسم بەیاتی كە هاوكات سەر بە دەوڵەتی یاسای نوری مالكییە وتویەتی”كورد دەبێتە زۆرینە لە كەركوك”.\nهەروەها وتویەتی”پێكهاتەی توركمان كاردەكات بۆ ئەوەی بەو شێوازە هەڵبژاردن نەكرێت”.\nپارێزگای كەركوكتوركماندەوڵەتی یاسا


پێشبینی بورجەکان بۆ ئەمڕۆ 25ی حوزەیران لە خەندان لایفەوە بخوێنەرەوە.\nئەمڕۆ رۆژێکی ئاڵۆز و قورس دەبێت، بەهۆی رودانی کۆمەڵێک روداوی ناخۆشەوە، کە کاریگەری لەسەر بەرهەم و ئەنجامەکانت هەبوە لەروی پیشەییەوە، بێگومان کێشەکانی کارەکەت کاریگەری سلبی لەسەر پەیوەندی سۆزداریشت دەبێت، دەرونیشت زۆر ماندوە.\nلەو کێشانە رزگاردەبێت کە ماوەیەکی زۆرە روبەروی کارەکەت بووەتەوە، هەنگاوی گەورە دەنێیت، خۆشەویستەکەت یان هاوبەشی ژیانت بە خەمێکەوە سەرقاڵە و پێویستی بە پشتیوانی و هاوکاری تۆ هەیە، زیاتر بایەخ بە تەندروستیت بدە و بحەوێرەوە.\nچەندین کاری نوێ دەخرێتە بەردەمت و دەرگاکان بە روتدا دەکرێتەوە، کە ماوەیەکی زۆر چاوەڕێی دەکەیت، پشتیوانی خۆشەویستەکەت بۆتۆ زۆر گرنگە، چونکە زیاتر پەیوەست دەبیت پێوەی، لەروی جەستەییەوە زۆر ماندویت و دەکرێت لەرێگای چالاکی جۆراوجۆرەوە دەرونت بحەوێنیتەوە.\nزانیاری نوێ وەردەگریت و ئەزمونێکی دیکە لە کارەکەت تاقیدەکەیتەوە و فێردەبیت، ئەم ماوەیە دوردەبیت لە خۆشەویستەکەت و کەمتر چاوت پێیدەکەوێت، ئەمەش بێزاردەکات، متمانەبەخۆبوون کاریگەری ئیجابی لەسەر تەندروستیت هەیە.\nگۆڕانکاری رودەدات لەروی پیشەییەوە و رێگایەکی نوێ دەدۆزیتەوە، بۆ ئەوەی سودی لێببییت، لەروی سۆزدارییەوە کاتێکی رۆمانسی و ئاسوودەبەخش بەسەردەبەیت، کاتێکی گونجاو تەرخان بکە بۆ راهێنانی وەرزشی.\nپێویستە کارەکانت رێکبخەیتەوە بە ئامانجی گەیشتن بە چانسێکی باشتر لەروی پیشەییەوە، کاتێک تەرخان بکە بۆ خۆشەویستەکەت و زیاتر بایەخی پێبدە، دانانی پلانی رۆژانە کاریگەری سلبی لەسەر تەندروستیت هەیە.\nتوانایەکی باش هەیە بۆ ئەوەی روبەروی کێشەکان ببیتەوە، چونکە ئەزمونی کارکردن زۆرە، پەیوەندی سۆزداریت بە بارودۆخێکی ناخۆش و ساردا تێپەڕدەبێت، گرنگە لەو رۆتینە بڕۆنە دەرەوە، راهێنانی وەرزشی فەرامۆش مەکە.\nئەم ماوەیە بارودۆخی کارکردن زۆرباشە، بەڵام دەبێت پێش هەر هەنگاوێک باشتر بیربکەیتەوە، رەنگە هەندێک ناکۆکی لەنێوان تۆ و خۆشەویستەکەت روبدات، بەڵام بەخێرایی هەوڵی چارەسەرکردنی بدە، پێویستە بە حەوانەوە و جێگایەکی ئارام هەیە.\nسروشتێکی ئارام هەیە لە کارەکەت، ئەمەش کاریگەری ئیجابی لەسەر پیشەکەت هەیە و لەلایەن هاوپیشەکانت و بەرپرسەکانتەوە ستایش دەکرێیت، هەوڵبدە راستگۆیانە لەگەڵ خۆشەویستەکەت گفتوگۆبکە، بەشێوەیەکی ئارام رەفتاربکە و بڕیاری دروست بدە.\nهەرگیز بەپەلە هیچ بڕیارێک مەدە لە کارەکەت، پێش ئەوەی دڵنیانەبیتەوە، سەرکەوتنی پەیوەندی سۆزداریت پێویستی بە قوربانیدانە، رەنگە جەستەت ماندوبێت، بەهۆی کاری زۆرەوە.\nکارەکانت بۆ بەرپرس و هاوپیشەکانت جێگای ستایشە و متمانەیان بە تواناکانت هەیە، هەرگیز هیچ بەڵێنێک مەدە کە ناتوانیت جێبەجێی بکەیت لەروی سۆزدارییەوە، خواردنەوەی ئاو فەرامۆش مەکە، چونکە بۆ تەندروستیت پێویستە.\nهەندێک ناکۆکی بچوک هەیە لەنێوان تۆ و هاوپیشەکانت، بەڵام دەکرێت چارەسەر بکرێت، رەنگە لەروی سۆزدارییەوە بێزاربیت، بەڵام دەبێت هەوڵبدەیت هۆکارەکەی بدۆزیتەوە و چارەسەری بکەیت، خۆتبەدوربگرە لەهەر هۆکارێک زیان بە تەندروستیت دەگەیەنێت.\nئه‌م بابه‌ته 43574 جار خوێنراوه‌ته‌وه


لابردنی پارێزباندی لەسەر کاک سۆران عومەر\nلە کاتی قسەکردن لەسەر هەل و مەرجی ئێستای هەرێمی کوردستان، هیچ پێویست بە درێژەدان بە قسە ناکات و پێویست ناکات کەسێک پۆست دوکتۆرای لە سیایەتا بەدەست هێنا بێت بۆ ئەوەی لە قورسایی ئەو قەیرانانە تێبگات کە بەرەوڕوی هەرێمی کوردستان بوونەتەوە.\nسیاسەت (ئەگەر بە مەبدەئەوە بکرێت) بریتیە لە ئیدارەدان و بدە و بستێن لە پێناو خزمەتکردنی میللەت. ئەرکی سیاسەتمەداری نیشتیمانپەروەریش هیچ نیە جگە لە جێبەجێکردنی ئەو دوو ئەرکە بە قازانجی میللەت. بەداخەوە بەم جۆرەی ئێمە لە کوردستان سیاسەت ئەکەین، لە ڕاستە شەقامی ئەو پێناسەیەی سەرەوە لامانداوە. کەسانی نا سیاسی و دوور لە مەبدەئی نیشتیمانی خزێنراونەتە ناوجومگە سیاسیەکان، کە لەبری ئەوەی ئینتیمایان بۆ میللەت، نیشتیمان و ئاڵا هەبێت، دەروێشی کەسایەتی، پلەو پۆست و بەرژەوەندی شەخسی و ئاینین.\nلە چوارچێوەی سنوورەکانی دیموکراسیدا دەسەڵاتەکان لە کۆمەڵگەدا جیاکراونەتەوە و، مەسەلەی ئازادی ڕادەڕبڕین دەستەبەر کراوە، بەڵام سنوور بۆ ئازادی داندراوە و، ئینسان هەتا ئەوکاتە ئازادە ڕای خۆی دەر ببڕێت، کە سنووری ئازادی کەس (یان گروپێکیتر) نەبەزێنێت. ئیتر ئەم کەسە لە هەر پلە و پایەیەکی کۆمەڵایەتیدا بێت. بەداخەوە، زمانی قسەکردنی کاک سۆران عومەر هەرگیز لای بەندە جالب و سەرنج ڕاکێش نەبوە. نەک لەبەر ئەوەی (هەندێک) لە قسەکانی ڕاست نین، بەڵکو لەبەر شێوازی گوتنیان. عاقڵانەیە ئینسان لەخۆی بپرسێت، کە ئایا کێشەی گەندەڵی لە هەرێمی کوردستان لە کاک مەسروربارزانیەوە دەستپێدەکات و بەویش کۆتایی دێت؟ بۆچی لە ئێستادا و لەم تەوقیتە؟ پارلەمانتاری ئازاد ئەندیش نابێت بهێڵێت خەڵکیتر بیکەنە بەشێک لە ئەجندای خۆیان. بۆچی لەم کاتەدا کە ئێمە (هەموو لایەنە سیاسیەکانی کوردستان) و، بەتایبەتیش ئێمەو یەکێتی و گۆڕان پێویستمان بە یەک دەنگی، یەک ڕیزی و تەبایی هەیە\nهەندێک لە برادەرانی ئێمەی پارتی لە ڕابوردودابە کاک سۆرانیان ئەوت تیرۆریست. ئەی باشە کە تێرۆریستە بۆچی فراکسیۆنی پارتی دەنگی بە کاک سۆرن دا(ساڵی ٢٠١٤) بۆ ئەوەی ببێتە سەرۆکی لیژنەی مافی مرۆڤ لە پارلەمان و، بۆچی قوبوڵمانکرد لەگەڵ کۆمەڵی ئیسلامی حکومەت تەشکیل بکەین (کابینەی ٨ و کابینەکانی تریش). عەیب و عاری ئەو زمانەشی کە کاک سۆران عومەر بەرامبەر ئێمە بەکاری ئەهێنێت، لە پێشدا بۆ خۆی و حیزبەکەی ئەگەڕێتەوە. چونکە ئەگەر لەگەڵ دز، جەردە و مافیا چویتە معامەلەوە، ئەوا شەریکیانیت و هیچ جیاوازیەکت لەگەڵ ئەواندا نیە (بەڵگەی ئایەتی قورعانی حەدیسی پێغەمبەری ئیسلام د.خ. لەسەر ئەم مەسەلەیە زۆرن). لەوانەیە هەر لەبەر ئەوەش بێت بە سەدان هەزار موسوڵمانی کوردستان نەهاتنە سەرشەقام بۆ هەڵوێست پیشاندان لەسەر لابردنی پارێزبەندی نە لەسەر کەسایەتیەک کە خۆی ئەڵێت موسوڵمانم، نە بۆ حیزبەکەشی کە خۆی بە نمایەندەی خوای بێ شەریک و قورعان و پێغەمبەرەکەی د.خ لەسەر خاکی پیرۆزی کوردستان ئەزانێیت.\nئینسان لە خۆی ئەپرسێت، ئیتر کەڵکی پارلەمان چیە؟… کە هەموو شتێک (هەر وەک هەمیشە) لەلایەن مەکتەبی سیاسی حیزبەکانەوە بڕیاری لەسەر بدرێت و، لە هەموو دانیشتنێکی پاڕلەمانەوە ئەم میللەتە لای ئاشکرابێت کە ئەمە بەرە پڕ جەنجاڵەکەی کوردستانیە و هیچیتر. ئیتر پارلەمانمان بۆچیە؟… ئەگەر ڕۆژێک بزوتنەوەی گۆڕان زۆرینەی پاڕلەمانی بەکار بهێنێت بۆ دامرکاندنەوەی ڕق و تووڕەبوونی خۆی لە قوتکردنەوەی (نامەعقولی) هەمواری قانونی سەرۆکایەتی هەرێم لە ساڵی ٢٠١٥، یان ئیمە ئەم زۆرینەی پارلەمانیە بۆ مەسەلەیەکی زۆر بچووک (لەچاو گەورەیی بەرژەوەندی و ئاسایشی نیشتیمانی) بەکار بهێنین، جیاوازی چیە؟…


پەیامى سەرۆکی هەریم و ...........\n7/23/2013 7:55:17 AM 953 جار خوێندراوه‌ته‌وه\nپه‌یامی سه‌رۆكی هه‌رێم و هه‌مواركردن و هه‌موارنه‌كردنی ده‌ستوور\nبۆ سێ مانگ ده‌چێت، مه‌سه‌له‌ی هه‌ڵبژاردنه‌وه‌ی سه‌رۆكی هه‌رێم‌و هه‌مواركردنی ده‌ستورو سازانی نیشتمانی، پێخۆری چه‌وری میدیای كوردی‌و سیاسه‌تی پروپاگه‌نده‌ی هه‌ڵبژاردنی ئۆپۆزسیۆنه. نه‌ك ته‌نها هێزه‌كانی ئۆپۆزسیۆن‌و میدیای ئه‌هلی، به‌ڵكو له‌ناو خودی یه‌كێتی‌و پارتیشدا، قسه‌و باس له‌سه‌ر ئه‌و بابه‌تانه، هێشتا گه‌رم‌وگوڕه. ته‌نانه‌ت، كه‌سانی وا هه‌ن، یاری به سۆزی رای گشتی ده‌كه‌ن‌و بونه‌ته هه‌ڵوێستفرۆشی مه‌یدانی ئه‌م باسانه، له مێژووی ململانێكانی یه‌كێتی‌و پارتیدا، چ له‌كاتی شه‌ڕی ناوخۆ و چ له‌كاتی شه‌ڕی سارددا، هه‌میشه ئه‌مانه سیكۆتینیان كردۆته ژێر كڵاوه‌كانیان، نه‌كا بای ناكۆكیه‌كان بیباو به‌رژه‌وه‌ندییان بكه‌وێته مه‌ترسیه‌وه. ئه‌مه له‌كاتێكدا هاوسه‌نگه‌ره‌كانیان له‌پێناوی یه‌كێتی‌و دیموكراسی، پۆل پۆل شه‌هید ده‌كران. كه‌چی ئێستا شه‌قام پانه‌و، پێوه‌ری ئاخاوتنی ئه‌وانیش، به چه‌پ‌و راستدا ده‌یبڕێت.\nبه‌نده، ئه‌گه‌ر سه‌رۆكی هه‌رێم سوربوایه له‌سه‌ر راپرسی ده‌ستورو هه‌ڵبژاردنه‌وه‌ی سه‌رۆكی هه‌رێم له‌ناو خه‌ڵكدا، به‌بێ گێڕانه‌وه‌ی ده‌ستور بۆ ناو په‌رله‌مان‌و سازانی نیشتمانی، له‌ئان‌و كاتی خۆیدا، له‌ناو حزبه‌كه‌ی خۆم، هه‌موو هه‌وڵێكم ده‌دا، كه سوربین له‌سه‌ر سازانی نیشتمانی بۆ ده‌ستورێكی گه‌لپه‌سه‌ند. ئه‌گه‌ر حزبه‌كه‌شم، له‌به‌ر هه‌ر هۆیه‌كی سیاسی، رێگای سازشی له‌گه‌ڵ پارتی بگرتایه‌ته‌به‌ر، دژ ده‌بووم. له‌مباره‌وه، له‌كۆبونه‌وه‌كاندا هه‌ڤاڵانی مه‌كته‌بی سیاسی‌و سه‌ركردایه‌تی، ده‌زانن له‌و كه‌سانه بووم، چه‌ندم خه‌بات بۆ سازان له‌سه‌ر ده‌ستور له‌ناو په‌رله‌ماندا، كردووه. به‌ڵكو له‌كۆبونه‌وه‌كان له‌گه‌ڵ پارتیدا، سوورتریش بووم. به‌ڵام هه‌رگیز موزایه‌ده‌م به‌م هه‌ڵوێستانه‌مه‌وه نه‌كردووه، ئه‌وه‌ی له ئه‌وه‌ڵیشه‌وه له‌سه‌ر كێشه‌ی هه‌ڵبژاردنی سه‌رۆكی هه‌رێم‌و سازانی نیشتمانی گوتومه، له‌به‌ر هیچ مه‌رامێك پاشگه‌ز نه‌بومه‌ته‌وه.\nدوای كێشمه‌كێشی چه‌ند مانگه، كه مه‌سه‌له‌ی سازان‌و هه‌مواركردن، له‌دوا بڕیاری په‌رله‌مان‌و په‌یامی سه‌رۆكی هه‌رێمدا، كۆتایی پێدێت، ئیتر هه‌ڵوێست فرۆشتن‌و كای كۆن به‌باكردن، بێگومان بای پێچه‌وانه‌ی شه‌ن‌وكه‌و، كای شه‌نكردنه‌كه ده‌داته‌وه به‌چاوی ئه‌و شه‌نیارانه‌ی شه‌ن نازانن.\nلێره‌دا، دوور له هه‌ڵڵاو بگره‌ی ململانێ سیاسیه‌كان، ده‌مه‌وێ له په‌یامه‌كه‌ی خودی به‌رێز سه‌رۆكی هه‌رێمه‌وه، خوێنه‌ر بخه‌مه ناو به‌ڵگه‌ی بڕیاره گونجاوه‌كانی په‌یامه‌كه، سه‌باره‌ت به سازان‌و هه‌مواركردن، ئینجا چۆنیه‌تی درێژكردنه‌وه‌ی ماوه‌ی سه‌رۆكی هه‌رێم. مه‌به‌ستیشم ته‌نها خزمه‌تكردنی راستیه‌كانه، ده‌نا، نه سه‌رم له‌خۆم شێواندوه بیر له‌وه بكه‌مه‌وه خۆم بۆ سه‌رۆكی هه‌رێم كاندید بكه‌م، نه له‌ناو ئۆپۆزسیۆنیشم، هه‌تا له‌سه‌ر سه‌رۆكی هه‌رێم له‌سه‌ر كاندیدكردنی سه‌رۆكی هه‌رێم رێكنه‌كه‌وتبین‌و لێم بووبێته رق. زیاتر له‌وه‌ش، ته‌نانه‌ت بۆ سه‌رۆكی لیستی یه‌كێتیش بۆ په‌رله‌مانی كوردستان، ئاماده نه‌بووم له‌به‌رامبه‌ر هه‌ڤاڵ ئه‌رسه‌لان بایزدا، پێداگیری بكه‌م. ته‌نانه‌ت ئه‌ركم له سه‌رۆكایه‌تی لیژنه‌ی باڵای هه‌ڵبژاردنیش، دوای بڕیاردان له‌سه‌ر كاندیده‌كانی لیستی یه‌كێتی، كۆتایی هات.\nپه‌یامه‌كه‌ی سه‌رۆكی هه‌رێم، دوور له‌وه‌ی یه‌كێتی شانازی به سه‌ركه‌وتن بكات، یان پارتی هه‌ست به پاشه‌كشه بكات، یان ئۆپۆزسیۆن چه‌ند هه‌ڵه‌ی كردووه، له‌مباره‌وه، به‌ڵكو وه‌كو راستییه‌كی مێژوویی، په‌یامه‌كه هه‌ڵده‌سه‌نگێنم، هه‌تا بزانرێت ئۆپۆزسیۆن، له‌ناو چ بازنه‌یه‌كی داخراوی چۆنیه‌تی كۆتایی پێهاتنی ئه‌م پرسانه‌یه، بۆیه ناتوانێت به‌رپرسانه لێی بێته‌ده‌ر. بۆ ئه‌م مه‌به‌سته چه‌ند ده‌قێكمان پێویسته له په‌یامه‌كه‌ی سه‌رۆكی هه‌رێم، لێكیانبده‌ینه‌وه. هیوادارین، ئه‌م وتاره ببێته مایه‌ی دیالۆگێكی ئارام له‌نێوان یه‌كێتی‌و پارتی‌و هێزه‌كانی ئۆپۆزسیۆندا، ته‌نانه‌ت به‌نده ئاماده‌م له‌گه‌ڵ كه‌سایه‌تیه یه‌كه‌مه‌كانی ئۆپۆزسیۆن، به‌ئاماده‌بونی هه‌موو كه‌ناڵه‌كانی ته‌له‌فزیۆن، بكه‌ومه مشتومڕ له‌سه‌ر ناوه‌رۆكی په‌یامه‌كه‌ی سه‌رۆكی هه‌رێم. هه‌تا بیسه‌لمێنین ئاخۆ بۆچونی كام لایه‌نمان راست ده‌رچوو؟\nئه‌و ده‌قانه‌ی كه لام گرنگه به‌ئارامی هه‌ڵوێسته‌یان له‌سه‌ر بكه‌م، (7) ده‌قن، كه ده‌ق ده‌ق ئه‌مانه‌ی خواره‌وه‌ن:\n"ئامانجی من له ناردنی تێبینیی لایه‌نه‌كان بۆ سه‌رۆكایه‌تیی په‌رله‌مان بۆ ئه‌وه بوو كه ته‌وافوقی لایه‌نه‌كانی ناو په‌رله‌مان‌و ده‌ره‌وه‌ی په‌رله‌مان‌و سه‌رنجی هه‌موو پێكهاته‌كان ببێته نه‌خشه‌رێگه‌یه‌كی باشترو زه‌مینه‌یه‌كی گونجاوتر دابین بكه‌ین بۆ پرۆژه‌ی ده‌ستوورو هه‌ڵبژاردنه‌كان، ئینجا به‌هه‌موو سه‌راحه‌تێكه‌وه به گه‌لی كوردستان رابگه‌یێنم كه من وه‌ك شه‌خسی خۆم هیچ نییه‌تێكم بۆ خۆكاندیدكردنه‌وه نییه‌و رێز له هه‌مو یاساكان ده‌گرم‌و ئه‌مانه‌تی سه‌رۆكایه‌تی هه‌رێمی كوردستان راده‌ستی هه‌ر به‌رێزێكی دیكه ده‌كه‌م كه هه‌ڵده‌بژێردرێت."\nئه‌مه یه‌كه‌م ده‌قه له په‌یامه‌كه‌ی سه‌رۆكی هه‌رێم، كه من ده‌مه‌وێت سه‌رنجی هه‌مو لایه‌كی بۆ چه‌ند رسته‌یه‌كی رابكێشم:\nأ-ناردنی تێبینیی لایه‌نه‌كان بۆ سه‌رۆكایه‌تیی په‌رله‌مان.\nب- ته‌وافوقی لایه‌نه‌كانی ناو په‌رله‌مان‌و ده‌ره‌وه‌ی په‌رله‌مان‌و سه‌رنجی هه‌موو پێكهاته‌كان.\nج- نه‌خشه‌رێگه‌یه‌كی باشترو زه‌مینه‌یه‌كی گونجاوتر دابین بكه‌ین بۆ پرۆژه‌ی ده‌ستوورو هه‌ڵبژاردنه‌كان.\nد- به‌هه‌موو سه‌راحه‌تێكه‌وه به گه‌لی كوردستان رابگه‌یێنم كه من وه‌ك شه‌خسی خۆم هیچ نییه‌تێكم بۆ خۆكاندیدكردنه‌وه نییه.ه- رێز له هه‌مو یاساكان ده‌گرم‌و ئه‌مانه‌تی سه‌رۆكایه‌تی هه‌رێمی كوردستان راده‌ستی هه‌ر به‌رێزێكی دیكه ده‌كه‌م كه هه‌ڵده‌بژێردرێت.\nده‌ی من ئه‌م بڕگانه ده‌خه‌مه به‌ر ویژدانی هه‌موو خوێنه‌رێكی هۆشیار، سه‌باره‌ت به هه‌مواركردنی ده‌ستورو سازانی نیشتمانیی، چ كه‌موكوڕییه‌كی تێدایه؟ هه‌تا یه‌كێتی ره‌خنه‌ی لێبگرێت، یان ره‌خنه‌كانی ئۆپۆزسیۆن‌و هه‌ندێك نوسه‌ر بسه‌لمێنێت؟\n"دووباره داوا له هه‌موو لایه‌نه‌كان ده‌كه‌مه‌وه، له‌سه‌ر پرسی ده‌ستوور به‌ره‌و ته‌وافوق هه‌نگاو بنێن‌و منیش به‌هه‌موو توانایه‌كه‌وه پشتیوانیتان ده‌كه‌م، با قه‌یرانی سیاسی دروست نه‌بێ‌و بۆئه‌وه‌ی ئارامیی ژیان له خه‌ڵكی كوردستان تێكنه‌درێت‌و، هه‌موو هێزو توانای خۆمان بخه‌ینه‌گه‌ڕ بۆئه‌وه‌ی سوود له‌و ده‌رفه‌تانه وه‌ربگرین كه ئه‌مڕۆ بۆ گه‌ل‌و نیشتمانه‌كه‌مان له‌ناوچه‌كه‌دا هاتوونه‌ته‌پێش. هه‌موو هه‌وڵێكی خۆم ده‌خه‌مه‌گه‌ڕ بۆ ره‌خساندنی زه‌مینه‌یه‌كی نوێی گه‌یشتن به ته‌وافوق. "\nله‌م دووه‌مین ده‌قه‌شدا، دوور له رق‌و به‌رژه‌وه‌ندبازی، دوور له پروپاگه‌نده‌ی هه‌ڵبژاردن‌و سه‌پاندنی نه‌خشه‌ی حزبایه‌تی، سه‌رنجی هه‌مووان بۆ ئه‌م بڕگانه راده‌كێشم:\nأ- دووباره داوا له هه‌موو لایه‌نه‌كان ده‌كه‌مه‌وه، له‌سه‌ر پرسی ده‌ستوور به‌ره‌و ته‌وافوق هه‌نگاو بنێن.\nب- منیش به‌هه‌موو توانایه‌كه‌وه پشتیوانیتان ده‌كه‌م.\nج- با قه‌یرانی سیاسی دروست نه‌بێ‌و بۆئه‌وه‌ی ئارامیی ژیان له خه‌ڵكی كوردستان تێكنه‌درێت.\nد- هه‌موو هێزو توانای خۆمان بخه‌ینه‌گه‌ڕ بۆئه‌وه‌ی سوود له‌و ده‌رفه‌تانه وه‌ربگرین كه ئه‌مڕۆ بۆ گه‌ل‌و نیشتمانه‌كه‌مان له‌ناوچه‌كه‌دا هاتوونه‌ته‌پێش.\nهـ- هه‌موو هه‌وڵێكی خۆم ده‌خه‌مه‌گه‌ڕ بۆ ره‌خساندنی زه‌مینه‌یه‌كی نوێی گه‌یشتن به ته‌وافوق.\nچاكه.. له‌سه‌ر ئه‌م بڕگانه، جگه له‌وه‌ی كه ده‌بێت یه‌كێتی په‌سه‌ندی بكات، چی تری بكردایه؟ ئاخۆ ده‌بوو كامیان بگۆڕێت؟ یان چۆنیان ده‌ستكاری بكات؟ یان چییان بسڕێته‌وه؟ وه‌ڵامه‌كه‌ی بۆ گفتوگۆیه‌كی ئه‌قڵانی‌و بابه‌تی، جێدێڵم.\n"یاسای درێژكردنه‌وه‌ی ماوه‌ی په‌رله‌مانی كوردستانم ئیمزاكرد تاوه‌كو هیچ بۆشاییه‌كی یاسایی‌و ده‌ستووری له هه‌رێمی كوردستاندا دروست نه‌بێت."\nدروستبونی بۆشایی یاسایی، ئۆباڵه‌كه‌ی له‌سه‌ر ئۆپۆزسیۆنه. بۆ؟ چونكه، له دوا دوو كۆبونه‌وه پێنجقۆڵیه‌كه‌ی ئۆپۆزسیۆن‌و یه‌كێتی‌و پارتی، نوێنه‌رانی یه‌كێتی‌و پارتی، له‌سه‌ر هه‌مواركردنه‌وه‌ی ده‌ستورو گێڕانه‌وه‌ی بۆ ناو په‌رله‌مان، رازی بووین، هه‌ر ئه‌و رۆژه (له پارتی: مه‌حمود ئه‌حمه‌د، جه‌عفه‌ر ئیبراهیم. یه‌كێتی: سه‌عدی ئه‌حمه‌د پیره‌و مه‌لا به‌ختیار) چوینه لای به‌رێز سه‌رۆكی هه‌رێم، باسی گرنگی ره‌زامه‌ندی خۆمانمان له‌سه‌ر هه‌مواركردنی ده‌ستور بۆ كرد، دوای گفتوگۆیه‌كی ئارام، وتی: ده‌بێت له‌رێگه‌ی په‌رله‌مانه‌وه، چوارچێوه‌ی یاسایی بۆ بدۆزرێته‌وه. هه‌ر ئه‌و رۆژه به ته‌له‌فۆن ئۆپۆزسیۆنمان ئاگادار كرده‌وه. دوای ئه‌م كۆبونه‌وه‌یه، به‌رێز نێچیروان بارزانی، هه‌م له كۆبونه‌وه‌ی هێزه سیاسیه‌كان له‌ناو په‌رله‌ماندا بۆ دروستكردنی لیژنه‌ی گفتوگۆ له‌گه‌ڵ به‌غداد، هه‌م دوو جار له كۆنگره‌ی رۆژنامه‌نوسیدا به‌ناوی پارتیه‌وه، گوتی: ئێمه وه‌كو پارتی هێڵی سورمان بۆ هه‌مواركردنه‌وه‌ی ده‌ستوور نییه.\nئه‌م بڕیارانه، پاساوی ئۆپۆزسیۆنی لاواز كردو خستنیه دۆخێكی چاوه‌ڕواننه‌كراوه‌وه، بۆیه هه‌ڵمه‌تی راگه‌یاندنیان، به‌بیانوی جۆراوجۆر فراوان كردو، كۆبونه‌وه‌كانیشیان هه‌تا سه‌روبه‌ندی كۆتاییهاتنی ماوه‌ی په‌رله‌مان، په‌كخست.\nكه‌وابێ، یه‌كێتی‌و پارتی‌و هه‌موو ئه‌و لایه‌نانه‌ی، لایان مه‌به‌سته دۆخه‌كه له گێرژنه ده‌رنه‌چێت‌و بۆشایی یاسایی روبه‌ڕوی ئه‌زمونه‌كه‌مان نه‌بێته‌وه، چاره‌یه‌ك نه‌ما جگه له درێژكردنه‌وه‌ی ماوه‌ی په‌رله‌مان نه‌بێت. ده‌شبو درێژ بكرێته‌وه. چونكه درێژنه‌كردنه‌وه‌ی، لێكه‌وته‌ی مه‌ترسیداری چاوه‌ڕوانكراو و نه‌كراوی لێده‌كه‌وته‌وه. دڵنیام هه‌بوون‌و هه‌ن، دروستكردنی بۆشایی یاسایی‌و سه‌رهه‌ڵدانی ئه‌و مه‌ترسیانه‌یان پێ باش بوو.\n"ماوه‌و ویلایه‌تی سه‌رۆكایه‌تی هه‌رێمی كوردستان له‌لایه‌ن په‌رله‌مانی كوردستانه‌وه به‌ده‌نگی فراكسیۆنی كوردستانیی (پارتی‌و یه‌كێتی) له‌گه‌ڵ فراكسیۆنه‌كانی حیزب‌و نه‌ته‌وه‌كانی دیكه‌ی ناو په‌رله‌مان‌و سه‌ربه‌خۆكان جگه له فراكسیۆنه‌كانی حیزبه‌كانی ئۆپۆزسیۆن، درێژكرایه‌وه.\nئێستا من له‌به‌رده‌م ئه‌ركه‌كانی ئه‌و هاوپه‌یمانێتییه‌ته‌دام كه له‌نێوان پارتی دیموكراتی كوردستان‌و یه‌كێتی نیشتمانی كوردستاندا هه‌یه، كه پێكه‌وه له‌گه‌ڵ چه‌ند حیزب‌و نه‌ته‌وه‌ی كوردستاندا له‌ناو پارله‌مان بڕیاریان داوه ماوه‌ی سه‌رۆكایه‌تی هه‌رێمی كوردستان بۆ دوو ساڵ درێژ بكرێته‌وه، به‌بێ ئه‌وه‌ی من تێیدا به‌شدرا بووبم."\nأ- ماوه‌و ویلایه‌تی سه‌رۆكایه‌تی هه‌رێمی كوردستان له‌لایه‌ن په‌رله‌مانی كوردستانه‌وه به‌ده‌نگی فراكسیۆنی كوردستانیی (پارتی‌و یه‌كێتی) له‌گه‌ڵ فراكسیۆنه‌كانی حیزب‌و نه‌ته‌وه‌كانی دیكه‌ی ناو په‌رله‌مان‌و سه‌ربه‌خۆكان، درێژكرایه‌وه.\nب- ئێستا من له‌به‌رده‌م ئه‌ركه‌كانی ئه‌و هاوپه‌یمانێتییه‌ته‌دام كه له‌نێوان پارتی دیموكراتی كوردستان‌و یه‌كێتی نیشتمانی كوردستاندا هه‌یه.\nج- پێكه‌وه له‌گه‌ڵ چه‌ند حیزب‌و نه‌ته‌وه‌ی كوردستاندا له‌ناو پارله‌مان بڕیاریان داوه ماوه‌ی سه‌رۆكایه‌تی هه‌رێمی كوردستان بۆ دوو ساڵ درێژ بكرێته‌وه.\nد- به‌بێ ئه‌وه‌ی من تێیدا به‌شدر بووبم.\nلێره‌دا بۆ مێژوو ده‌ڵێم: ئه‌م قسانه، چۆن نوسراون، راستییه مێژووییه‌كانن. له‌به‌رده‌م یه‌كێتی‌و پارتی‌و ئه‌و لایه‌نانه‌ی ئه‌م بڕگانه‌ی سه‌ره‌وه‌یان په‌سه‌ند كرد، ئۆپۆزسیۆن رێگایه‌كی تری نه‌هێشته‌وه. پێش په‌سه‌ندكردنی ئه‌م بڕیارانه‌ش، یه‌كێتی‌و پارتی، به نوێنه‌رایه‌تی (فازیل میرانی‌و مه‌لا به‌ختیار) سه‌ردانی هه‌موو هێزه‌كانی ئۆپۆزسیۆنمان كرد، بۆئه‌وه‌ی هه‌م له‌سه‌ر هه‌مواركردنی ده‌ستور له‌ناو په‌رله‌ماندا، هه‌م له‌سه‌ر چۆنیه‌تی چاره‌سه‌ركردنی ماوه‌ی سه‌رۆكایه‌تی هه‌رێم، پێكه‌وه له‌سه‌ر هه‌موو شته‌كان رێكه‌وین. به‌داخه‌وه نه‌ك نه‌یانكرد، به‌ڵكو هه‌تا دوا چركه‌ساتی په‌سه‌ندكردنی بڕیاری درێژكردنه‌وه‌ی په‌رله‌مان‌و ماوه‌ی سه‌رۆكایه‌تی هه‌رێم، هێزه‌كانی ئۆپۆزسیۆن له‌سه‌ر هیچ كه‌سایه‌تیه‌كی ناوخۆشیان بۆ كاندیدی سه‌رۆكایه‌تی هه‌رێم رێكنه‌كه‌وتن. ته‌نانه‌ت بۆ دیاریكردنی سه‌رۆكی لیستی كاندیده‌كانی په‌رله‌مانیشیان كێشه‌یان كه‌م نه‌بوو.\n"بۆ ره‌چاوكردنی نیگه‌رانییه‌كانی پێكهاته نه‌ته‌وه‌یی‌و ئاینییه‌كانی كوردستان له‌مه‌ڕ ئه‌گه‌ری قوڵتربوونی قه‌یرانی سیاسی‌و پاراستنی سه‌قامگیری له‌كوردستانداو، له‌به‌رده‌م داوای كه‌سایه‌تییه خه‌باتگێڕه‌كانی كوردستانی عێراق‌و پارچه‌كانی دیكه‌ی كوردستاندا، و پاش راوێژكردن له‌گه‌ڵ زۆربه‌ی هێزو لایه‌نه سیاسییه‌كانی كوردستان یاسای درێژكردنه‌وه‌ی ماوه‌ی سه‌رۆكایه‌تی هه‌رێمی كوردستانم ره‌تنه‌كرده‌وه. به‌ڵام ئه‌و ره‌تنه‌كردنه‌وه‌یه‌ش به‌و مانایه نییه كه من له‌گه‌ڵ شێوازو ناوه‌رۆكی یاسای درێژكردنه‌وه‌ی ویلایه‌تی سه‌رۆكی هه‌رێمدا بم، بۆیه‌ش ئیمزام نه‌كرد."\nبا له‌م ده‌قه‌شدا، دیقه‌ت له‌م رستانه بده‌ینه‌وه‌و بزانین ئاخۆ، له‌كوێدا هه‌ڵه كراوه:\nأ- بۆ ره‌چاوكردنی نیگه‌رانییه‌كانی پێكهاته نه‌ته‌وه‌یی‌و ئاینییه‌كانی كوردستان له‌مه‌ڕ ئه‌گه‌ری قوڵتربوونی قه‌یرانی سیاسی‌و پاراستنی سه‌قامگیری له‌كوردستاندا.\nب- له‌به‌رده‌م داوای كه‌سایه‌تییه خه‌باتگێڕه‌كانی كوردستانی عێراق‌و پارچه‌كانی دیكه‌ی كوردستاندا.\nج- پاش راوێژكردن له‌گه‌ڵ زۆربه‌ی هێزو لایه‌نه سیاسییه‌كانی كوردستان یاسای درێژكردنه‌وه‌ی ماوه‌ی سه‌رۆكایه‌تی هه‌رێمی كوردستانم ره‌تنه‌كرده‌وه.\nد- ئه‌و ره‌تنه‌كردنه‌وه‌یه‌ش به‌و مانایه نییه كه من له‌گه‌ڵ شێوازو ناوه‌رۆكی یاسای درێژكردنه‌وه‌ی ویلایه‌تی سه‌رۆكی هه‌رێمدا بم، بۆیه‌ش ئیمزام نه‌كرد.\nبڕگه به بڕگه‌ی ئه‌م بڕگانه‌ش، تاوتوێ بكرێن، كه‌سێك‌و لایه‌ك، لایه‌نی كه‌می هه‌ستی به‌رپرسیارێتی نه‌ته‌وه‌یی، نیشتمانیی، كۆمه‌ڵایه‌تی، یاسایی‌و روناكبیری هه‌بێت، ناتوانێت ره‌تیان بكاته‌وه. مه‌گه‌ر ته‌نها شه‌ڕپێفرۆشتن نه‌بێت.\nچه‌ند جارێك، له‌سه‌ر په‌سه‌ندكردن‌و نه‌كردنی بڕیارو یاساكانی په‌رله‌مان، له‌گه‌ڵ سه‌رۆكی هه‌رێم دانیشتین، له‌ناخه‌وه هه‌ستمانكرد، له‌به‌رده‌م چ دووڕیانێكی مێژووییدایه. له‌دوائه‌نجامدا به‌مشێوه‌یه یاساكه‌ی په‌سه‌ند كرد، كه ره‌تینه‌كاته‌وه. به‌نیسبه‌ت یه‌كێتیه‌وه، چۆن ئۆباڵمان بوو بڕیاری به‌رنامه‌ی سازانی نیشتمانی، به‌ئه‌قڵانیه‌تێكی سیاسی‌و لۆژیكی دۆستایه‌تی ببه‌ینه‌سه‌رو نه‌چینه ژێر باری راپرسی ده‌ستووری به‌بێ سازانی نیشتمانی. هه‌ڵبه‌ته به‌ڕێز سه‌رۆكی هه‌رێمیش، مافی خۆی بوو، بیر له جۆره چاره‌سه‌رێك بكاته‌وه، بگونجێت له‌گه‌ڵ سه‌نگی كه‌سایه‌تی سه‌رۆكی هه‌رێم‌و هه‌موو جه‌مسه‌ره‌كانی كێشه‌كه. وایشی كرد.\n" به‌شێوه‌یه‌كی كاتی تاوه‌كو خولی چواره‌می په‌رله‌مانی كوردستان ده‌ست به‌كار ده‌بێت‌و به‌په‌له ده‌گه‌نه ته‌وافوقێك، ئه‌و ئه‌رك‌و ئه‌مانه‌ته‌ی كه خراوه‌ته سه‌رشانم به‌جێیده‌گه‌ێینم، هه‌ر له‌ئێستاشه‌وه داوا له سه‌رۆكایه‌تیی خولی داهاتووی په‌رله‌مانی كوردستان ده‌كه‌م كه له‌ژێر رۆشنایی ئه‌و نامه‌یه‌م كه له 12 ی 6 ی 2013 دا ئاڕاسته‌ی سه‌رۆكایه‌تیی خولی ئێستای په‌رله‌مانم كردبوو، دوای هه‌ڵبژاردنه‌كانی 21/9/2013 ده‌ستبه‌جێ له‌كۆبوونه‌وه ده‌ستپێكییه‌كانی سه‌رۆكایه‌تی په‌رله‌ماندا به‌زووترین كات میكانیزمێك بدۆزنه‌وه بۆئه‌وه‌ی له‌ماوه‌ی كه‌متر له ساڵێكدا بگه‌نه ته‌وافوق له‌سه‌ر هه‌مواركردنی پرۆژه‌ی ده‌ستوورو ئالییه‌تی هه‌ڵبژاردنی سه‌رۆكی هه‌رێم. ئه‌وكات هه‌ڵبژاردنی سه‌رۆكێكی نوێی هه‌رێمی كوردستان ئه‌نجام بدرێت‌و ئه‌و ئه‌مانه‌ته‌ی له‌ده‌ست ئێمه‌دایه بده‌ینه هه‌ر به‌ڕێزێكی دیكه كه متمانه‌ی گه‌لی كوردستان به‌ده‌ست ده‌هێنێت."\nله‌م په‌ره‌گرافه‌دا، بڕگه‌كان به‌رجه‌سته‌تر ده‌بن‌و جوانتر خۆیان به‌ده‌سته‌وه ده‌ده‌ن‌و پروپاگه‌نده‌كان ره‌تده‌كه‌نه‌وه، وه‌كو:\nأ- به‌شێوه‌یه‌كی كاتی تاوه‌كو خولی چواره‌می په‌رله‌مانی كوردستان ده‌ست به‌كار ده‌بێت‌و به‌په‌له ده‌گه‌نه ته‌وافوقێك، ئه‌و ئه‌رك‌و ئه‌مانه‌ته‌ی كه خراوه‌ته سه‌رشانم به‌جێیده‌گه‌ێینم.\nب- له‌ژێر رۆشنایی ئه‌و نامه‌یه‌م كه له 12 ی 6 ی 2013 دا ئاڕاسته‌ی سه‌رۆكایه‌تیی خولی ئێستای په‌رله‌مانم كردبوو، دوای هه‌ڵبژاردنه‌كانی 21/9/2013 ده‌ستبه‌جێ له‌كۆبوونه‌وه ده‌ستپێكییه‌كانی سه‌رۆكایه‌تی په‌رله‌ماندا به‌زووترین كات میكانیزمێك بدۆزنه‌وه بۆئه‌وه‌ی له‌ماوه‌ی كه‌متر له ساڵێكدا بگه‌نه ته‌وافوق له‌سه‌ر هه‌مواركردنی پرۆژه‌ی ده‌ستوورو ئالییه‌تی هه‌ڵبژاردنی سه‌رۆكی هه‌رێم.\nج- ئه‌وكات هه‌ڵبژاردنی سه‌رۆكێكی نوێی هه‌رێمی كوردستان ئه‌نجام بدرێت‌و ئه‌و ئه‌مانه‌ته‌ی له‌ده‌ست ئێمه‌دایه بده‌ینه هه‌ر به‌ڕێزێكی دیكه كه متمانه‌ی گه‌لی كوردستان به‌ده‌ست ده‌هێنێت.\nئه‌م بڕگانه‌ی ده‌قی شه‌شه‌م، بێ ته‌مومژ، به‌رپرسیارێتی بڕیاری سه‌رۆكایه‌تی كاتی ده‌گرێته ئه‌ستۆ. داواش ده‌كات به‌زووترین كات خولی چواره‌می په‌رله‌مان، میكانیزمێك بدۆزێته‌وه، بۆ هه‌مواركردنی پرۆژه‌ی ده‌ستورو ئالیه‌تی هه‌ڵبژاردنی سه‌رۆكی هه‌رێم. ئه‌مه چ ده‌گه‌یه‌نێت؟\nكوت‌و مت، ئه‌وه ده‌گه‌یه‌نێت:\n-سه‌رۆكی هه‌رێم دوو ساڵه‌كه‌یشی پێ زۆر بووه.\n-خولی چواره‌می په‌رله‌مان راسته‌وخۆ خراوه‌ته به‌رده‌م ئه‌ركی هه‌مواركردنی ده‌ستورو ئالیه‌تی هه‌ڵبژاردنی سه‌رۆكی هه‌رێم.\n- بڕیاره‌كانیش به ته‌وافوق (واتا سازانی نیشتمانیی) بدرێت.\nله كام رسته‌دا، له كام بڕگه‌دا، له‌كوێی ئه‌م ده‌قه‌دا، راسته‌وخۆ یان ناڕاسته‌وخۆ، به‌رێز سه‌رۆكی هه‌رێم، قسه‌ی له‌سه‌ر ئه‌وه كردووه كه ده‌ستور نابێت بگه‌ڕێته‌وه بۆ په‌رله‌مان؟ یان وتبێتی له‌ناو په‌رله‌ماندا هه‌موار نه‌كرێته‌وه؟ یان سه‌پاندبێتی پێش هه‌مواركردنی ده‌ستوور له‌ناو په‌رله‌ماندا، ده‌ستور بخرێته راپرسیه‌وه؟ هیچی ئه‌وانه‌ی نه‌وتووه. رون‌و ئاشكرا، جه‌ختی كردۆته‌وه، كه له‌ماوه‌ی كه‌متر له ساڵێكدا (نه‌ك ساڵه‌هاش) میكانیزمێك بدۆزرێته‌وه بۆئه‌وه‌ی بگه‌ینه ته‌وافوق (نه‌ك پێشتر ده‌ستور بخرێته راپرسی) له‌سه‌ر هه‌مواركردنی پرۆژه‌ی ده‌ستوور. هه‌روه‌ها، بۆ ئالیه‌تی هه‌ڵبژاردنی سه‌رۆكی هه‌رێمیش. كه‌وابێ: سه‌رۆكی هه‌رێم بڕیاری نه‌داوه، سه‌رۆك، به راپرسی له‌ناو خه‌ڵكدا هه‌ڵبژێردرێت، به‌ڵكو لێیگه‌ڕاوه به سازان له‌ناو په‌رله‌ماندا ئالیه‌تی چۆنیه‌تی هه‌ڵبژاردنه‌وه‌ی سه‌رۆك په‌سه‌ند بكرێت.\n" ده‌بێ به‌هه‌موومان نموونه‌یه‌كی جوانی دیموكراسی پێشكه‌ش بكه‌ین، نابێت هیچ كه‌س به كورسییه‌كه‌یه‌وه بچه‌سپێت‌و، نابێت رێگه بدرێت سه‌رۆكی هه‌تا هه‌تایی هه‌بێت له‌كوردستاندا. من خۆم باوه‌ڕێكی ته‌واوم به‌وه هه‌یه كه كاتێك پۆستێك له‌لایه‌ن كه‌سێكه‌وه به‌جێده‌هێڵدرێت، ده‌بێ گه‌ل ئه‌و پرسیاره بكات كه بۆچی ئه‌و پۆسته به‌جێده‌هێڵێت، نه‌ك گه‌ل بگاته راده‌ی ئه‌وه‌ی ئه‌و پرسیاره بكات كه بۆچی ناڕوات."\nبه‌ش به‌حاڵی خۆم، ئه‌م په‌ره‌گرافه‌م، دایه به‌ر ئه‌ندێشه‌م، هه‌رچه‌ند كردم‌و كۆشام، نه هه‌ڵه‌یه‌كی سیاسی، نه ته‌كتیكێك، نه پێچه‌وانه‌ی پرنسیپی دیموكراسیشم، له‌م ده‌قه‌دا هه‌ست پێكرد. پێشموایه دوای خولی چواره‌می په‌رله‌مان، ئه‌وكاته‌ی میكانیزم‌و ئالیه‌تی سازان له‌سه‌ر ده‌ستورو هه‌ڵبژاردنه‌وه‌ی سه‌رۆكی هه‌رێم ده‌ستنیشان ده‌كرێت، هه‌نگینێ، كه بارزانی پابه‌ندی ئه‌م ده‌قه ده‌بێت، پێموایه بارته‌قای ته‌واوی ته‌مه‌نی سیاسی خۆی، خزمه‌تی پرۆسه‌ی ده‌ستاوده‌ستكردنی ده‌سه‌ڵات ده‌كات. ئه‌مه‌ش خاڵێكی گرنگ ده‌بێت له‌مێژووی بارزانیدا. هه‌روه‌ها له‌مێژووی سیاسی گه‌له‌كه‌شماندا. به‌پێچه‌وانه‌شه‌وه، ئه‌نجامه‌كه‌ی به‌خراپی ده‌شكێته‌وه.\nله‌كۆتاییشدا ده‌مه‌وێت سه‌رنجی هه‌موو كه‌سێك، بۆ هه‌ندێك راستی تری په‌یامه‌كه‌ی سه‌رۆكی هه‌رێم رابكێشم، كه به‌داخه‌وه، هێزه‌كانی ئۆپۆزسیۆن، له‌به‌ر په‌یڕه‌وكردنی سیاسه‌تی كارو كاردانه‌وه، ته‌نانه‌ت دیقه‌تێكی قوڵیشیان له ناوه‌رۆكی په‌یامه‌كه نه‌داوه. یاخود جگه له پروپاگه‌نده‌ی هه‌ڵبژاردن، له‌سه‌ره‌تاوه تا ئێستا، هیچی تریان لا مه‌به‌ست نه‌بووه. ئه‌گینا نه‌ده‌بوو، ئه‌م ده‌سته‌واژانه‌یان به‌سه‌ردا تێبپه‌ڕێت‌و سه‌ره‌نجام، به‌ئاره‌زوی خۆیان، په‌یامه‌كه بپێون.\nله سه‌راپای په‌یامه‌كه، به‌ڕێز سه‌رۆكی هه‌رێم ته‌نانه‌ت بۆ یه‌ك جاریش، جه‌ختی نه‌كردوه له‌سه‌ر ئه‌وه‌ی ده‌بێت ده‌ستور بخرێته راپرسیه‌وه، ئینجا هه‌موار بكرێته‌وه. واتا: به‌ته‌واوه‌تی گه‌وهه‌ری په‌یامه‌كه له‌گه‌ڵ گۆڕانكاریه‌كانی هه‌لومه‌رجه‌كه گونجێنراوه.\nبۆ باشتر تێگه‌یشتن له‌و راستیه‌ی سه‌ره‌وه، له دوتوێی په‌یامه‌كه‌دا، سه‌رۆكی هه‌رێم، (11) دانه جار باسی ته‌وافوق (سازان) ی له‌نێوان هه‌موو لایه‌نه‌كاندا، كردووه. هه‌موویشی به‌ستۆته‌وه به سه‌رجه‌م لایه‌نه سیاسیه‌كان‌و پاشان بڕیاری په‌رله‌مان له خولی چواره‌مدا. به‌بێ ئه‌وه‌ی بۆ یه‌ك جاریش، له هیچ بڕگه‌یه‌كی په‌یامه‌كه‌دا، گومان بخاته سه‌ر بڕیاری سازانی نیشتمانیی له‌ناو په‌رله‌ماندا. هه‌روه‌ها له ناواخنی په‌یامه‌كه‌دا (9) جار ئاماژه‌ی به دیموكراسی‌و بڕیاری دیموكراسیانه‌و (4) جاریش باسی ئازادی كردووه.\nبه‌ش به حاڵی به‌نده، ئێستا كه ئه‌م په‌یامه‌م لێكداوه‌ته‌وه، بۆ ئه‌م هه‌لومه‌رجه، به‌ویژدانێكی ئاسوده‌وه، روده‌كه‌مه‌وه گه‌له‌كه‌م‌و ده‌ڵێم: ئه‌گه‌ر یه‌كێتی‌و پارتی‌و هه‌موو ئه‌و لایه‌نه تێكۆشه‌رانه‌ی ئه‌م بڕیارو یاسایانه‌ی په‌رله‌مانیان له‌م هه‌لومه‌رجه هه‌ستیاره‌ی كوردستان په‌سه‌ند كرد، ئه‌گه‌ر بتوانن ناواخنی ئه‌م په‌یامه‌و یاسای په‌رله‌مان له‌ناو په‌رله‌ماندا بگه‌یه‌ننه هه‌مواركردنی ده‌ستورو چۆنیه‌تی هه‌ڵبژاردنی سه‌رۆكی هه‌رێم، له‌سه‌ره‌تای خولی چواره‌می په‌رله‌ماندا، له‌وباوه‌ڕه‌دام گه‌لی كوردستان، پرۆسه‌ی نوسینی ده‌ستورێكی گه‌لپه‌سه‌ند، ده‌گه‌یه‌نێته راده‌ی جێبه‌جێكردنی ئه‌ركه مێژووییه‌كان له رۆژهه‌ڵاتی ناوه‌ڕاستدا. به‌مه‌ش نه‌ك هه‌ر باشوری كوردستان، به‌ڵكو ته‌واوی نه‌ته‌وه‌ی كوردو هێزه دیموكراته‌كانی ده‌وروبه‌رمان، شانازییه‌كی دیموكراسی ده‌گمه‌ن تۆمار ده‌كه‌ن. نه‌ك وه‌كو میسر و ئیخوانه‌كان، به سه‌پاندنی ده‌ستوور له‌لایه‌ن سه‌رۆكی وڵاته‌كه‌وه، گه‌لانی میسریان دوچاری گێژاوی قه‌یرانێكی ئه‌وتۆ كردووه، به‌داخه‌وه، سه‌ره‌نجامی ترسناكی لێ چاوه‌ڕوان ده‌كرێت.\nسه‌رۆكایه‌تی په‌رله‌مان له‌گه‌ڵ یه‌كێتی كۆده‌بنه‌وه\n31 ساڵ به‌سه‌ر شه‌هیدبوونی ئازاد هه‌ورامی تێده‌په‌ڕێت\nته‌رمی بڕیار له‌ته‌نیشت باوكییه‌وه نێژرا\nئاگرێکی زۆر دارستانی ئه‌مازۆنی ته‌نیووه\nلە حاجیاوای سەربەقەزای رانیە رووداوێكی هاتووچۆ 14 برینداری لێدەكەوێتەوە\nكۆنسێرتی دوو هونەرمەند هەڵدەوەشێتەوە\nكوردێك بەشداری پرۆگرامێكی نێودەوڵەتی دەكات\nسێیەمین فێستیڤاڵی نێودەوڵەتی فیلمی سلێمانی بەڕێوەدەچێت\nفرمێسکى تیمساح بۆ هەڵەبجە مەرێژن\nكورد و هه‌ڵبژاردنی كه‌ركوك\nچی كامەی ناخۆشە؟\nگەرانەوەم بۆ ناو یەکێتى بۆ؟\nوەزگێڵ نورى حمەعلى\nئـــايا ئه‌زانيت كێ زيره كترين كه‌سی مێژوو بووه به‌ئێسته شه‌وه ؟!\nڕۆژبین مام جه‌لال\nمه عاشه كه و جوانه !!\nڕۆژبین مام جەلال\nCopyright © 2012. all rights reserved . Developed by Avesta Group and powered by Microsoft Azure


هەواڵ / عێراق :: پێش 4 هەفتە  :: 1025 جار بینراوە\nدوێنێ دووشه‌ممه و شه‌وی رابوردوو گۆڕانكاری خێرا له پرسی سه‌رۆك وه‌زیرانی داهاتووى عێراق روویداوه، كه هه‌ندێك ناوی نوێ ده‌ركه‌وتوون وه‌ك كاندید و هه‌ندێكی دیكه‌ش چانسی دیاریكردنیان زیادیكردووه، هه‌ندێكیش چانسیان به‌ته‌واوی لاوازبووه.\nسایتی ئه‌ینه‌ى عێراقی ئه‌مڕۆ سێشه‌ممه ٢٨ی كانونی دووه‌می ٢٠٢٠ بڵاویكرده‌وه، پێده‌چێت به‌رهه‌م ساڵح سه‌رۆك كۆمار سه‌ره‌تای هه‌فته‌ی ئاینده پرسی راسپاردنی كاندیدێك بۆ پێكێهێنانی حكومه‌ت یه‌كلایی بكاته‌وه.\nئه‌و سه‌رچاوه‌یه وتووشیه‌تی:" دوای ئه‌وه‌ی دوێنێ سه‌رۆك كۆمار گه‌ڕاوه‌ته‌وه به‌غدا ده‌ستی به دانوستان و په‌یوه‌ندیكردن كردووه، بۆ یه‌كلایی كردنه‌وه‌ی ئه‌و دۆسێیه و بڕیاره ئه‌مڕۆ چاوی به نوێنه‌ری خۆپیشانده‌ران بكه‌وێت بۆ هه‌مان مه‌به‌ست".\nسه‌رچاوه‌كه ئاشكراشیكردووه، لستی كاندیده‌كان گۆڕانكاری به‌سه‌ردا هاتووه، به‌شێوه‌یه‌ك هه‌ندێك كاندید چانسیان له‌ده‌ستداوه، هه‌ندێكى كاندیدی دیكه چانسیان به‌ته‌واوی لاوازبووه، له‌و نێوه‌نده‌شدا هه‌ندێك ناوی نوێ ده‌ركه‌وتوون كه به‌شێك له هاوپه‌یمانێنییه‌كان پشتگیرییان ده‌كه‌ن و پێشبینییه‌كان بۆ ئه‌وه‌ن كه‌سه‌ره‌تای هه‌فته‌ی داهاتوو ئه‌و پرسه یه‌كلایی بكرێته‌وه.


خۆشه‌ویستی له‌سه‌رده‌می خه‌لیفه‌دا | نیقاش\nخۆشه‌ویستی له‌سه‌رده‌می خه‌لیفه‌دا\nسێ مانگی ره‌به‌قه به‌ها مۆبایل‌و فه‌یسبووكه‌كه‌ی مه‌یسوونی خۆشه‌ویستی نامه‌باران كردووه، به‌ڵام له‌و…\n18.09.2014 | به‌رلین\nبه‌ها یه‌كێكه له‌و هه‌زاران گه‌نجه‌ی داعش دڵی شكاندوون‌و به‌بڕیاره "پیاو سالارییه‌كانی" نیوه جوانه‌كه‌ی ژیانیانی لێكردوون، له‌كاتێكدا ساڵانی رابردوو رۆڵی كۆمه‌ڵگا بۆ خه‌فه‌كردنی هه‌ست‌و سۆزه‌كانیان هیچی ئه‌وتۆی كه‌متر نه‌بوو له‌هه‌وڵه‌كانی داعش.\nبه‌ها له‌گه‌ڵ مه‌یسوون به‌نیازی ئه‌وه بوون پاش ته‌واوكردنی خوێندنه‌كه‌یان له‌ئه‌ندازیاری كاره‌با له‌زانكۆی موسڵ، هێلانه‌یه‌ك بۆ خۆیان پێكه‌وه بنێن، چونكه به‌ها پێی وابوو كاتێك بووه ئه‌ندازیار باوكی مه‌یسوون ئاسان دڵی نه‌رم ده‌بێت بۆ ئه‌وه‌ی كچه‌كه‌ی بداتێ‌و وه‌ك ئه‌وه نییه ئه‌م هێشتا خوێندكار بێت‌و به‌پاره‌ی باوكی بژی.\nبه‌ڵام داعش كه له‌نۆی حوزه‌یرانه‌وه ده‌ستی گرت به‌سه‌ر موسڵدا به‌ته‌واوی ئه‌م پلانه‌ی شێواند‌و به‌هاو مه‌یسونی له‌یه‌ككرد، چونكه خوێندن‌و كاری هه‌موو دامه‌زراوه حكومییه‌كان په‌كیكه‌وت.\nبه‌ها هه‌موو رۆژێك به‌خه‌مبارییه‌وه چاودێریی یه‌كێك له‌ده‌رگاكانی زانكۆ ده‌كات كه نزیكه له‌ماڵه‌كه‌ی خۆیان له‌ناوچه‌ی كۆمه‌ڵگای رۆشنبیری به‌ری چه‌پی شاره‌كه، ئه‌و ته‌نها له‌ودیو دیواری زانكۆوه ده‌یتوانی به‌دیداری خۆشه‌ویسته‌كه‌ی شاد بێت، ئه‌گه‌ر نه‌یتوانیبایه قسه‌شی له‌گه‌ڵ بكات خۆ لانی كه‌م چاوی پێی ده‌كه‌وت.\nوه‌ك به‌ها ده‌ڵێت داخستنی ده‌رگای زانكۆ تاكه كێشه نییه "داعش ژنانی ناچاركردووه نیقاب بپۆشن، به‌هۆی ئه‌وه‌وه ئه‌گه‌ر به‌لای مه‌یسونیشدا بڕۆم بێگومان نایناسمه‌وه".\nله‌ماوه‌ی ئه‌م سێ مانگه‌دا چه‌ند جارێك په‌یوه‌ندی ته‌له‌فۆن‌و ئینته‌رنێت له‌موسڵ پچڕاوه، به‌ڵام به‌ها له‌وه سه‌ریسوڕماوه كه سه‌ره‌ڕای ئه‌وه‌ی ئه‌و خزمه‌تگوزارییانه گه‌ڕاونه‌ته‌وه، به‌ڵام هێشتا رۆح بۆ په‌یوه‌ندییه‌كه‌ی ئه‌وان نه‌گه‌ڕاوه‌ته‌وه‌و مه‌یسون وه‌ڵامی ناداته‌وه.\nبه‌ها ده‌یه‌وێت دڵنه‌وایی خۆی بداته‌وه‌و ده‌ڵێت "ره‌نگه ئه‌م ماوه‌یه بێهیوا بوبێت" ئاماژه بۆ ئه‌وه‌ش ده‌كات له‌و چه‌ند جاره‌ی به‌به‌رده‌م ماڵی مه‌یسووندا تێپه‌ڕیوه بینوێتی كه ژنان له‌و ماڵه هاتوونه‌ته ده‌ره‌وه‌و چوونه‌ته ژووره‌وه، به‌ڵام هه‌موویان یه‌كجۆر نیقابیان پۆشیوه له‌ره‌نگی ره‌ش، كه ئه‌مه‌ش به‌فه‌رمانی داعش بۆ ئه‌و ژنانه‌یه كه شوویان كردووه، هیچ جارێك به‌رچاوی نه‌كه‌وتووه كچێك به‌نیقابی سپییه‌وه بێته ده‌ر كه ئه‌م نیقابه‌شیان دیسانه‌وه به‌فه‌رمانی داعش بۆ كچانی شوونه‌كردووه، به‌بڕوای به‌ها یان مه‌یسوون هه‌ر نایه‌ته ده‌ره‌وه یان ئه‌گه‌ر بشچێت ئه‌وا نیقابی ره‌ش ده‌پۆشێت بۆ ئه‌وه‌ی نه‌زانن هێشتا شووی نه‌كردووه‌و نه‌وه‌ك یه‌كێك له‌ده‌رگای بدات بۆ داخوازی.\nبه‌ها كه‌مێك بیری كرده‌وه‌و وتی "نازانم سزای كچێك چییه ئه‌گه‌ر شوونه‌كات به‌داعشییه‌ك، به‌ڵام پێم وایه كه‌متر نییه له‌جه‌ڵد لێدان".\nبه‌ها باش ده‌زانێت ئه‌گه‌ر هه‌ر سه‌ركێشییه‌كی عاشقانه بكات چی به‌سه‌ر دێت، به‌ر له‌چه‌ند رۆژێك به‌فه‌رمانی داعش گه‌نجێك به‌تۆمه‌تی زیناكرن تا مردن ره‌جمكرا، له‌كاتێكدا هه‌مووان باش ده‌زانن به‌پێی شه‌رعی ئیسلام بۆ حاڵه‌تێكی له‌م شێوه‌یه ده‌بێت چوار شایه‌ت هه‌بێت‌و چه‌ند مه‌رجێكی به‌سه‌ردا بسه‌پێت بۆ ئه‌وه‌ی سزا بدرێت، ته‌نانه‌ت به‌پێی یاسای عێراقیش به‌م شێوه‌یه‌یه، ئه‌و یاسایه‌ی داعش به‌دروستكراوی ده‌زانێت.\nبه‌ها پێی وایه ئه‌وه‌ی داعش كردوویه‌تی بۆ ده‌رخستنی هێزو توانای خۆیان بووه، ئه‌وه‌ش به‌دوور نازانێت هه‌ر هه‌وڵێك بۆ نزیكبوونه‌وه له‌خۆشه‌ویسته‌كه‌ی بدات ئه‌ویش ره‌جم بكرێت، له‌مڕووه‌وه ده‌ڵێت "بۆ نه‌گبه‌تی كه‌وتووینه‌ته ده‌ست گروپێك كه قسه به‌ژنان ده‌ڵێن‌و كڕین‌و فرۆشتنیان پێوه ده‌كه‌ن‌و وه‌ك مه‌ڕ خه‌ڵك سه‌رده‌بڕن‌و شاره‌كان وێران ده‌كه‌ن، كه‌چی له‌سه‌ر كێشانی جگه‌ره‌یه‌ك یان ده‌ربڕینی هه‌ستێك خه‌ڵك سزا ده‌ده‌ن".\nبه‌و پێیه‌ی موسڵ كۆمه‌ڵگایه‌كی موحافیزه‌كارو داخراوه، بۆیه به‌ده‌گمه‌ن دیمه‌نی كوڕو كچێكی خۆشه‌ویستی یه‌كتری تیا به‌دی ده‌كرا كه پێكه‌وه دابنیشن، له‌گه‌ڵ ئه‌وه‌شدا عاشقه‌كان كۆڵیان نه‌ده‌دا له‌ژووانێكی ناو بازاڕ نیگایه‌كی یه‌كیان ده‌كرد یان له‌رێی فه‌یسبووك‌و مۆبایله‌وه هه‌ست‌و سۆزیان ده‌گۆڕییه‌وه.\nداعش ئه‌وه‌نده‌ی تر كۆمه‌ڵگاكه‌ی داخست، چونكه رێگه‌ی گرت ژنان كاربكه‌ن‌و گه‌وره‌و بچووكی له‌خوێندنگاو زانكۆ ده‌كردو له‌رێی نیقابه‌وه له‌جیهانی ده‌ره‌وه‌ی دابڕین، هه‌روه‌ها سزای دانا بۆ ئه‌و ژنانه‌ش كه له‌سه‌ر فه‌یسبووك ده‌ربكه‌ون.\nبه‌ها بۆ ئه‌وه‌ی رووبه‌رووی هیچ سزایه‌ك نه‌بێته‌وه زوو په‌یجێكی خۆشه‌ویستی به‌ناوێكی خوزاراوه‌وه له‌سه‌ر فه‌یسبووك كرده‌وه‌و بۆ ماوه‌ی دوو مانگ په‌یامی خۆشه‌ویستی تیا ده‌نوسی، یه‌ك مانگیش چاوه‌ڕێی كرد مه‌یسوون هاوڕێیه‌تی قبوڵ بكات، دوای ئه‌وه‌ی له‌نامه‌یه‌كی تایبه‌تدا هه‌وڵ‌و كۆششه نهێنییه‌كانی خۆی بۆ شیكرده‌وه، كه‌چی له‌بری مه‌یسوون نامه‌یه‌كی تایبه‌تی له‌په‌یجێكه‌وه بۆ هات كه وێنه‌ی ئاڵای داعشی له‌سه‌ر بوو، له‌نامه‌كه‌دا داوای لێكردووه به‌یعه‌ت به"خه‌لیفه" بدات، چونكه ئه‌وه تاكه رێگای رزگاربوونه.


لیگی پاڵەوانانی ئەوروپا - SAHAR KURDISH (Sorani)\nلیگی پاڵەوانانی ئەوروپا کە بە ناوی لیگی پاڵەوانان یان لە ڕابردوو دا بە ناوی جامی یانەکانی ئەوروپا دەمانناسین ، کۆمایەک لە ڕکابەرییەکانی تۆپی پێی وەرزانەی یانەکانە کە لەل ایەن یوفاوە پێکهاتووە و لە ەوە ١٩٥٥ بۆ سەرکەوتووترین یانەکانی تۆپی پێی ئەوروپا بەڕێوە دەچێت.خەڵاتی ئەم ڕکابەرییانە ، جامی پالەوانی یانەکانی ئەوروپا، بەبایخترین جامی یانەکانیی جیهانی وەرزشە.\nخشتەی ریزبەندی لیگی پاڵەوانانی ئەوروپا\nئەم ڕکابەرییانە لە دوو خوول پێکهاتووە\n١- خوولی بەرایی(گرووپی)\n٢- خوولی حەزفی\nئەم ڕکابەرییانە لە تەشکی ٨ گرووپی تیپی دا بەڕێوە دەچێت کە لە هەرگرووپ ٢ تیپ دەرۆنە خوولی حەزفی. پاڵەوانانی" لیگی پاڵەوانانی ئەوروپا " بەرەوڕووی پاڵەوانی یانەکانی کیشوەرەکانیی دیکە لە جامی یانەکانیی جیهان دەبنەوە و هەروەها بەرەوڕووی پاڵەوانی جامی یوفا لە "سوپێر جامی ئەوروپا " دەبنەوە .\nڕیاڵی مەدرید سەرکەوتووترین تیپی مێژووی ئەو ڕکابەرییانەیە کە ١٢ جار بوو بە پاڵەوانی ئەم جامە .ڕیئاڵی مەدرید لە هەمان ٥ وەرزی یەکەم بەردەوام لەم جامە، پاڵەوانی دەسخستووە و دوایین پاڵەوانیی ئەو لە ساڵی ٢٠١٧ دایە.\nپاڵەوانیی ڕیاڵی مەدرید لە ساڵی ٢٠١٧\nئەم ڕکابەرییانە لە ساڵی ١٩٥٥ دا لە سەر پێشنیاری ڕۆژنامەوانیکی فەرەنسی بە ناوی گابریەل ئانووت، بناغەکەی داڕێژرا. سەرەتا شێوەی بەڕێوە چوونیی ئەم ڕکابەرییانە ئاوا بوو کە تیپەکانی سەرتری ڕکابەرییەکانی یانەکانیی ولاتە ئەوروپاییەکان لە دوو گرووپ پێکەوە ململانییان دەکرد. ئەم ڕکابەرییانە تا ساڵی ١٩٩٢ هەر بەو ناوە درێژەیان بووە بەڵام لەو ساڵە دا ناوی بە لیگی پاڵەوانەکانی ئەوروپا-uefa champions league گۆڕدرا. شێوەی بەڕێوە چوونی ئەویش لە ساڵی ١٩٩٧ گۆڕدرا و جگە لە تیپەکانی دووهەم و سێهەم وچوارەم ژمارێک لە لیگەکانیش لەو ڕکابەرییانە دا بەشداریان کردووە .\nکۆلێکسیۆنی جامەکانی پاڵەوانی ئەوروپا لە ساڵانی ڕابردوو\nسیستێمی هەڵبژاردنی تیپەکان\nهەموو تیپەکانی ئەندامی یەکێتی تۆپی پێی ئەوروپا (جگە لە لیختاین شتاین کە لیگی نییە) دەتوانن تیپەکانی یەکەم ، لە هەندێک لە برگەکان وڵاتانی تیپەکانی دووهەم ، سێهەم و چوارەمی خۆیان لە لیگی پالەوانانی ئەوروپا دا بەشدار بکەن. ژمارەی ئەو تیپانەی لە وڵاتێکی ئەوروپایی دا لەو ڕکابەرییانە دا بەشداری دەکەن بەستراوەتەوە بە پلە وجیگەی ئەوان لە ڕێزبەندی باشترینەکانی لیگەئەوروپاییەکان لە ڕینکینگی یەکێتی ئەوروپا دا :\n١-لیگەکانی یەکەم تا سێهەم ٤ تیپ\n٢-لیگەکانی چوارەم تا شەشەم ٣ تیپ\n٣-لیگەکانی حەوتەم تا پانزدەهەم ٢ تیپ\n٤لیگەکانی ١٦ و خوارتر ١ تیپ\nکاتە هەستیارەکانیی یاری نێوان بارشێلۆنا و یۆڤێنتووس ، بارشێلۆنا ٣ بە ٠،بەرامبەر غەنیمەکەی دا سەرکەوت\nSep 14, 2017 15:12 Asia/Tehran


چرا چۆلی: بەهیچ شاعیرێك سەرسام نیم\nهەواڵ / که‌لتور :: 05/11/2018 :: 4008 جار بینراوە\nچرا چۆلی، کچێکی دانیشتووی قەزای ڕانیەیە لە ئیدارەی ڕاپەڕین، تاقە شاعیری کچی قەزاکەیە. لەچاوپێکەوتنێکدا لەگەڵ دواڕۆژ دەڵێت"مەرج نییە هەموو شاعیرێک عاشق بێت" و شعیرنووسین بەهرەیەکی خوداییە و پێویست بە زۆر لەخۆکردن و عاشقبوون ناکات". هاوکات داخیش لەوە دەخوات کە بەهۆی نەبوونی ئازادییەوە کچان ناتوانن شیعر بنووسن و "ئەگەر دەست بکەن بە هۆنراوە نووسین زوو وازدەهێنن".\nدواڕۆژ: چرا چۆلی تەمەنی چەندە و نازناوی (چۆلی) لە چییەوە هاتووە؟\nچرا چۆلی: تەمەنم 23 ساڵە، نازناوی چۆلی لە بنەماڵەكەمەوە بۆم ماوەتەوە، دوای ئەوەی باپیرەم بەهۆی كێشەیەكی كۆمەڵایەتی ماوەیەكی زۆر لە چۆڵەوانییەك دەمێنێتەوە و دواتر ئاوەدانی دەكاتەوە و دەیكاتە شوێنی ژیان، ئەم نازناوە لەوەوە سەرچاوەی گرتووە .\nدواڕۆژ: چەند ساڵە دەستتکردووە بە نووسینی هۆنراوە و کێ هاندەری سەرەکیتە؟\nچرا چۆلی: لە تەمەنی منداڵیمەوە دەستم داوەتە نووسین، لە سەرەتادا هۆنراوەی منداڵانم دەنووسی. یەكەم هۆنراوەشم لە تەمەنی 10 ساڵیدا نووسی بۆ (پەتاتە). هیچ كەس هاندەرم نییە، بەڵام هیچ كەسیش ڕێگرم نییە، چونكە باوكم پێیوایە پێویستە شاعیر لە نووسیندا ئازاد بێت .\nدواڕۆژ: ناوەڕۆکی هۆنراوەکانت زیاتر باس لە چ لایەنێک دەکات و دەتەوێت لە رێگەی هۆنراوەکانتەوە چ مەبەستێک بگەیەنیت؟\nچرا چۆلی: ناوەڕۆكی هۆنراوەكانم (داكۆكی ڕەگەزی)ە، واتا داكۆكیكەری ڕەگەزی مێ-م، بەڵام بەو مانایە نا كە بمەوێ ڕەگەزی نێر وەك دڕندە نیشانبدەم، بەڵكو تەنیا دەمەوێ ئەو كۆسپ و ئازار و بەربەستانە نیشانبدەم كە بوونەتە لەمپەر لەبەردەم ژنی كۆمەڵگەی ڕۆژهەڵاتییدا.\nدواڕۆژ: لە هۆنراوەکانتدا پەیڕەوی کام قوتابخانەی نووسین دەکەیت و بە کام شاعیری کورد سەرسامیت؟\nچرا چۆلی: شعرەكانی من لەسەر ڕێبازی هۆنراوەی ئازاد-ن، گەر بەپێی لێكدانەوەی شعری ئەرستۆش بێت، هۆنراوەكانم داستانەشعرە چونكە پابەند نییە بە كێش و سەروا و كاتەوە، هەروەها زیاتر لە شێوەی گێڕانەوەیەدایە. سەرسام نیم بە هیچ كام لە شاعیرەكان، چونكە من، ڕاستە شعر دەنووسم، بەڵام خوێنەری ڕۆمان و كورتەچیرۆك و داستانم، سەرسامی ژانرە ئەدەبیەكانی ترم، لە كاتێكادا شاعیرە كوردەكان جێگەی شانازین چونكە ئەوان مێژووی پڕ لە شانازیی ئەدەبی كوردیین.\nدواڕۆژ: هۆکاری کەمیی کچان لەبواری نووسینی هۆنراوەدا بۆچی دەگەڕێتەوە؟\nچراچولی: بەڕای من هۆنراوە پێویستی بە ئازادییە، ئازادیی لە نووسیندا، چونكە ئەگەر بەردەوام پەردەپۆشی لە ڕستەكاندا بكەی و لێكچواندن بەکاربهێنی هیچ تام و چێژێك لە شعرەكەدا نامێنێتەوە. بۆ ئەوەی شعرێكی جوان و تێروتەسەل بنووسی پێویستە ڕاشكاو و چاونەترس بیت، بەداخەوە ژنان و كچانی ئێمە ئەو ئازادییەیان نییە بۆیە هەر زوو وازدەهێنن.\nدواڕۆژ: ئایا هیچ بەرهەمێکی چاپکراوت هەیە؟\nچرا چۆلی: هیچ بەرهەمێكی چاپكراوم نییە. لەڕاستیدا خۆم هەوڵی جدیم نەداوە بۆ چاپکردنی بەرهەمەکانم، بەڵام نیازم هەیە لە داهاتوودا پشت بە خودا هەوڵی بۆ بدەم.\nدواڕۆژ: ئەو کەسانەی دەستخۆشیت لێدەکەن و هانت دەدەن یاخود خوێنەری هۆنراوەکانت، زیاتر کچانن یا کوڕان؟\nچراچۆلی: ئەو کەسانەی دەستخۆشیم لێدەکەن لە هەردوو ڕەگەزن و سوپاسیان دەكەم و چاوی منن .\nدواڕۆژ: جگە لە چرا، کەسی تر هەیە لە خێزان و بنەماڵەکەت لە بواری هونەری و ئەدەبی کار بکەن یاخود بنووسن؟\nچرا چۆلی: نەخێر هیچ کەسێکی تر نییە تەنیا خۆم دەنووسم، بەڵام زۆربەی ئەندامانی خێزان و بنەماڵەکەم خوێنەری باشی بابەتە هونەری و ئەدەبیەکانن .\nدواڕۆژ: ئایا مەرجە شاعیر عاشق بێت (عاشقی ڕەگەزی بەرامبەر) تا هەستی دڵی بخاتە سەر پەڕەی کاغەز؟\nچرا چۆلی: هەرگیز من من پێموانیە شاعیربوون پەیوەندیی هەبێ بە عاشقبوونەوە، دەتوانم بڵێم شاعیربوون بەهرەیەكە كە خودا پێتدەبەخشێ و ئەو بەهرەیە لە منداڵیەوە لێتدەردەكەوێت، بەڵام پێویستە لە خۆتدا بیدۆزیتەوە و پەروەردەی بكەیت، هیچ پێویست بە زۆر لەخۆكردن و عاشقبوون ناكات، هەروەك چۆن من ئەو بەهرەیەم لە منداڵیەوە لە خۆمدا دۆزیەوە و بەهۆی خوێندنەوە و دراسەكردن و ئەزموونەوە پەروەردەم كردووە .\nدواڕۆژ: ئەو سەختیانە چی بوون کە بەهۆی کچبوونت لە دونیای نووسینی شعر و بڵاوکردنەوەیان هاتوونە ڕێگات؟\nچرا چۆلی: بێگومان زۆر سەختی دێنە سەر رێت كاتێك بتەوێ بە رێگەیەكدا بڕۆی كە پێچەوانەی بیركردنەوەی كۆمەڵگەكەتە، هەرچەند من لە خێزانێكی ڕۆشنبیر لەدایكبووم بەڵام بوێریی خۆم و نەترسیم و پشتبەستنم بە خودا و خۆم هۆكارێكی گەورە بوو كە توانیم هەموو ئەو لەمپەرانە تێپەڕێنم .\nدواڕۆژ: جگە لە نووسینی هونراوە چ خەونێکی ترت هەیە؟\nچرا چۆلی: من جگە لە نووسین نواندنیشم كردووە لە 6 كاری شانۆییدا و ڕۆڵی سەرەكیم وەرگرتووە، نووسەری دوو دەقی شانۆییم بە ناوەكانی (نەفرەتی كچێك، پێشمەرگە) كە لە هەردووكیاندا ڕۆڵی سەرەكیم وەرگرتووە. هەروەها خەونی ترم هەیە و كاریان بۆ دەكەم و تا قۆناغێكی باش ڕۆشتوم، بەڵام هێشتا زۆرم ماوە پێیان بگەم گەر تەمەن باقی بێت.\nکه‌لتور :: 7 خولەک پێش ئێستا


وەزیری دەرەوەی ئەمریکا هەڕەشە لە ئێران دەکات\nڕابه‌ر بورهان 03/08/2021 - 11:38 هەواڵ/گشتی\nوەزیری دەرەوەی ئەمریکا ڕایگەیاند: دڵنیایین ئێران ھێرشی سەر کەشتییە نەوتھەڵگرەکەی ئیسڕائیلی ئەنجامداوەو، له پەیوەندیی بەردەوامداین لەگەڵ وڵاتانی هاوپەیمانمان لە ناوچەکە و، دەمانەوێت وەڵامی هاوبەشی کارە خراپەکانی ئێران بدەینەوە.\nلە کۆنفرانسێکی ڕۆژنامەوانیدا، ئەنتۆنی بلینکن وەزیری دەرەوەی ئەمه‌ریکا رایگەیاند: بەڵگەی تەواویان لەبەردەستە، كه دەیسەلمێنێت ئێران لە پشت هێرشی سەر کەشتییە نەوتھەڵگرەکەی لە کەنداوی عومان بووه‌و، بۆته هۆی گیانله‌ده‌ستدانی دوو کەس لە ستافی کەشتیوانییه‌كه، كه یەکێکیان بەریتانی و ئەوی دیکەشیان رۆمانییە.\nوەزیری دەرەوەی ئەمریکا وتیشی: هێرشکردنە سەر کەشتیێکی بازرگانی، کە لە گەشتێکی بازرگانیدا بووە لە ئاوە نێودەوڵەتیەکان، هیچ پاساوێك هەڵناگرێت و، کردارەکانی ئێران هەڕەشەیەکی راستەوخۆن بۆسەر ئازادی جوڵەی بازرگانی ده‌ریاوانی نێودەوڵەتی و، بەدڵنیاییەوە وەڵامی توند و هاوبەشمان بۆ ئێران دەبێت.\nجێگه‌ی باسه، ڕۆژی ھەینی لە کەناراوەکانی عومان ھێرشکرایە سەر کەشتییەکی نەوتھەڵگرێک، کە خاوەنەکەی سەرمایەدارێکی ئیسڕائیلیەو، لە ئەنجامدا ٢ ئەندامی تیمی کەشتییەکە گیانیان لە دەستدا.


زانستی هەسارەی شەشەم | 16 راستی | 16 ڕاستی دەربارەی ته‌قینه‌وه‌كان و بۆمبی ئه‌تۆمی\n» 16 راستی\n16 ڕاستی دەربارەی ته‌قینه‌وه‌كان و بۆمبی ئه‌تۆمی\n1- ته‌قینه‌وه ئه‌تۆمیه‌كان ئاستێكی ئێجگار به‌رزی تیشكدانه‌وه به‌رهه‌م دێنن ، به جۆرێك له ئاستێكی به‌رزی ووزه‌دایه كه ئه‌لیكترۆنه‌كان له گه‌ردیله‌دا ده‌سڕێته‌وه وه ده‌بێته هۆی تێكشكانی DNA.!\n2- پاش جه‌نگه جیهانیه‌كان ، ملیۆنان بۆمب و ژماره‌یه‌كی زۆر كڵاوه‌ی ئه‌تۆمی له ژێر زه‌ریاكاندا نیشتوون له‌گه‌ڵ ئه‌وه‌ش ده‌سه‌ڵاتداران ڕێگه‌یه‌كیان نه‌دۆزیوه‌ته‌وه بۆ پاك كردنه‌وه‌ی زه‌ریا و ده‌ریاكان له‌و پاشماوه مه‌ترسیدارانه.\n3- له ساڵی 1769 ، شاری برێسچای ئیتاڵیا تووشی لێدانێكی هه‌وره‌تریشقه بوویه‌وه به‌ڵام هه‌وره تریشقه‌كه‌كه زیانێكی خرابی به دوای خۆیداهێنا ، لێدانه‌كه له ڕووبه‌رێكیدا كه تێیدا شوێنێكی گه‌وره‌ی زه‌خیره‌كردنی بارود بوو ، سه‌رئه‌نجام ته‌قینه‌وه‌یه‌كی گه‌وره ڕوویدا و نزیكه‌ی 3000 كه‌س بوونه قوربانی.\n4- له 23 ی ئۆكتۆبه‌ری 2009 دا ، له ناوچه‌ی به‌یه‌مۆن له پۆرتۆریكۆ ته‌قینه‌وه‌یه‌كی سووته‌مه‌نی ڕوویدا له یه‌كێك له وێستگه گه‌وره‌كانی هه‌ڵگری سووته‌مه‌نی ، ڕووناكی ته‌قینه‌وه‌كه له دووری 50 میله‌وه بینرا ، هه‌ور و دوكه‌ڵێكی لێ دروست بوو تا به‌رزی 30 هه‌زار پێ هاوكات ته‌قینه‌وه‌كه زه‌مینله‌رزه‌یه‌كی به 3 پله‌ی پێوانی ڕێخته‌ر دروستكرد ، وه بوه هۆی شكانی شووشه‌ی په‌نجه‌ره و ده‌رگا به ده‌وری شاره‌كه‌دا. كاره‌ساته‌كه‌ش ناوده‌برێت به Cataño oil refinery fire.\n5- له ساڵی 1947 ، سوپای به‌ریتانی نزیكه‌ی 7000 ته‌ن ته‌قه‌مه‌نی ماوه‌ی جه‌نگی جیهانی دووه‌می به‌كارهێنا بۆ ته‌قاندنه‌وه‌ی دوورگه‌یه‌كی بچووكی ئه‌ڵمانی به ناوی Heligoland له باكوری ده‌ریا. ته‌قینه‌وه‌كه ئێجگار به‌هێز و سامناك بوو ، تا ئێستاش به گه‌وره‌ترین ته‌قینه‌وه‌ی نائه‌تۆمی دانراوه.\n6- له ماوه‌ی 60 ساڵی ڕابردوودا ، نزیكه‌ی 2000 تاقیكردنه‌وه‌ی بۆبمی ئه‌تۆمی ئه‌نجامدراوه. ته‌نها یه‌كێك له‌و تاقیكردنه‌وانه له لایه‌ن نه‌ته‌وه‌یه‌كی نه‌ناسراوه‌وه ئه‌نجامدراوه ، ئه‌م ته‌قینه‌وه نه‌ناسراوه ناوبرا به ڕووداوه‌كانی ڤیلا ، ئه‌مه‌ش ڕوویدا له ساڵی 1979 كاتێك 3 كیلۆته‌ن له بۆمبێكی ئه‌تۆمیدا ته‌قیه‌وه له زه‌ریایی هیندیدا.\n7- ڕووسیا و ویلایه‌ته یه‌كگرتوه‌كانی ئه‌مریكا 2581 كڵاوه‌ی ئه‌تۆمیان له حاڵه‌تی ئاماده‌باشیدا داناوه له ئه‌گه‌ری بوونی حاڵه‌تی گه‌وره‌ی ڕوودانی جه‌نگی، ئه‌مه‌ش مانای وایه له توانایاندا هه‌یه له ماوه‌ی 30 خوله‌كدا هه‌موو كڵاوه ئه‌تۆمیه‌كان هه‌ڵبده‌ن (به نزیكه‌ی ئه‌و كاته‌ی مووشه‌كێك پێویستیه‌تی له ئه‌مریكاوه بگاته ڕووسیا).\n8- به پێی هه‌ندێ مه‌زنده بێت ، ووڵاتی ڤێتنام پێویستی به 300 ساڵ ده‌بێت بۆ ئه‌وه‌ی سنووره‌كه‌ی له بۆمب و مینه‌كان پاككاته‌وه. ئه‌مه‌ش پێویستی به نزیكه‌ی 10 ملیار دۆلار هه‌یه.\n9- كاتێك شاره‌زایه‌كی پووچه‌ڵ كردنه‌وه‌ی بۆمب ده‌بێته قوربانی له ڕاستیدا ئه‌م به‌هۆی به‌ركه‌وتنی پارچه ده‌رچووه‌كانی ته‌قینه‌وه‌كه نیه له هه‌موو حاڵه‌تێكدا ، به‌ڵكو ئه‌وه شه‌پۆڵه ڕاته‌كێنه‌ره‌كانی ته‌قینه‌وه‌كه‌یه كه‌سه‌كه ده‌كوژێت ، به‌هۆی به‌هێزی شه‌پۆل و ڕاته‌كاندن گۆڕانكاری له په‌ستانی ده‌ره‌وه‌ی له‌ش و ناوه‌وه‌ی له‌شدا ڕووده‌دات به‌مه‌ش ئه‌ندامه‌كانی ناوه‌وه دانه‌یه‌ك یا زیاتر تووشی ته‌قینه‌وه ده‌بن ! ئه‌مه‌ش ناوده‌برێت به Blast Induced Barotrauma ، بۆیه ئه‌و كه‌سانه‌ی شاره‌زان له بواری پوچه‌ڵ كردنه‌وه‌ی بۆمبدا جلی تایبه‌ت و پارێزه‌ر له‌به‌رده‌كه‌ن بۆ به دوور بوون له‌و شه‌پۆله به‌هێزانه وه پارچه ده‌رچووه‌كانیش.\n10- بۆمبارانکردنی ھێرۆشیما دووەم تەقینەوەی ناوەکی بوو لەدوای تەقینەوەکەی (ترینتی) ئەویش بەمەبەستی تاقیکردنەوە، وە یەکەم دانەش بوو پشتی بە یۆرانیۆم ئەبەست ، تەنھا 600 مللیگرام یۆرانیۆم گۆڕدرا بۆ وزەیەکی وێرانکەر ، وە تەقینەوەکەی بە گوڕی 15 کیلۆتەن TNT بوو.\n11- به تێكڕا ، بۆمبێكی ئه‌تۆمی قه‌باره‌ی ئاسایی كه له‌سه‌ر شارێك ده‌ته‌قێنرێته‌وه ئه‌وا به نزیكه‌ی ڕووبه‌ری 40 بۆ 65 میل چوارگۆشه له ماوه‌ی چاو ترووكاندنێكدا ده‌سووتێنێ..!\n12- لە ساڵی 1954 ویلایەتە یەکگرتووەکانی ئەمریکا ھەستا بە تاقی کردنەوەی یەکەم بۆمبی ھایدرۆجینی جۆری سووتەمەنی ووشک لە ژێر ناوی Castle Bravo بە قەبارەی 15 مێگا تەن،تەقینەوە و ھێزی بۆمبەکە 3 ئەوەندە بەھێز تر بوو کە چاوەڕوان دەکرا،تیشکدانەوەی بۆمبەکە بە تیرەی زیاتر لە 100 میل بڵاو بوویەوە. ھێزی تەقینەوەکە ماددە و خۆڵ و پاشماوەی ئەو سنوورەی بڵاو کردەوە ھەتا گەشتنە ھیندستان و ئوسترالیا !! ئەم پیس بوونە کە بەھۆی تیشکدانەوەی ئەم بۆمبە ڕووی دا تا ئێستا بە خرابترین و گەورە ترین پیس بوون دا ئەنرێت کە لە مێژوودا ڕووی دا بێت و لە لایەن ویلایەتە یەکگرتووەکانی ئەمریکاوە ئەنجام درا بێت.\n13- بۆمبی نیوترۆن - Neutron ، ھەر وەکو بۆمبی ئەتۆمین بەڵام بۆ ئەوە دروست نەکراون کە تەقینەوە و وێرانکاری گەورە بکەن ، بەڵکو لە کاتی تەقینەوەدا شەپۆڵی ڕاتەکاندن و تیشکدانەوەی بەھێز و سووتێنەر و کوژەر دروست دەکەن.\n14- بۆمبی ھایدرۆجینی Tsar ی یەکێتی سۆڤیەت گەورە ترین بۆمب یا چەک بوو تا ئێستا لە مێژووی مرۆڤایەتیدا تاقی کرابێتەوە ، کە تەقیەوە لە ھەوادا ئەوا ئەو ھەورە دوکەڵاویە دروستی کرد لە ھەوادا 7 ھێندەی چیایی ئێڤرێست بەرز بویەوە وە لەرینەوە و ڕاتەکاندنێکی دروست کرد 3 جار دەوری زەوی دایەوە لەگەڵ ئەوەش بوە ھۆی شکاندی شووشەی پەنجەرەکان لە دووری 900 کیلۆمەترەوە . لە دوری 1500 کیلۆمەترەوە ھەستی پێ کرا.ئەو بۆمبە سەرەتا ھێزی تەقینەوەی 100 مێگاتەن بوو بەڵام دروست کەری بۆمبەکە نزمی کردەوە بۆ 50 مێگاتەن چونکە دەیزانی چ زیانێک دەدات لەگەڵ ئەوەش لە جیاتی یۆرانیۆم بۆ سەرەتای تەقینەوەی بۆمبەکە رەێاێی بەکار ھێنا بۆ ئەوەی تەپ و تۆز زۆر نەکات.ووزەی دەرچووی ئەم بۆمبە بریتی بوو لە %1.4 ی ووزەی بەرھەم ھاتووی سەر خۆر.!\n15- كه‌سێكی فۆتۆگرافه‌ر به ناوی Doug Wood، ئاماده‌بوو بۆ گرتنی وێنه‌یه‌كی سه‌ره‌تایی تاقیكردنه‌وه‌ی بۆمبێكی ئه‌تۆمی ، دۆوگ چاویلكه‌یه‌كی تایبه‌تی له چاو كردبوو بۆ پاراستنی چاو له تیشكه تووند و زیانبه‌خشه‌كانی ساتی ته‌قینه‌وه‌كه ، به‌ڵام ئه‌و چه‌ند چركه‌یه‌ك زووتر چاویلكه‌كانی لابرد بۆیه ناچار بوو ده‌سته‌كانی بخته سه‌رچاو بۆ پاراستن. ئه‌و گووتی كاتێك ده‌ستم له‌سه‌ر چاوه‌كانم بوو ئه‌وا ده‌متوانی خوێنی ناو ده‌ستم ببینم كه به ناو ده‌سته‌كانمدا ده‌ڕۆشن ، پاش ئه‌وه‌ی دۆوگ ده‌سته‌كانی لابرد له‌سه‌ر چاوی چونكه به دیتنی ئه‌و دیمه‌نه ترسابوو ، ئه‌وا شتێكی زۆر شێتانه‌تر و نامۆی بینی...ئه‌و كه‌سه‌ی كه له پێش ئه‌مه‌وه بوو جه‌سته‌ی گۆڕابوو بۆ ئێسكه په‌یكه‌رێك ! به جۆرێك دۆوگ ده‌یتوانی به ناو ئێسكه‌ی په‌یكه‌ره‌كه‌دا ڕووی ئه‌و دیو ببینێ..!\n16- له ژێر ده‌سه‌ڵات و هاوبه‌شی چه‌كی ئه‌تۆمی ناتۆ - NATO ، ویلایه‌ته یه‌كگرتووه‌كانی ئه‌مریكا چه‌كی ئه‌تۆمی دابین كردوه بۆ ووڵاتانی وه‌ك : به‌لجیكا ، ئه‌ڵمانیا ، ئیتاڵیا ، هۆڵه‌ندا ، توركیا. ئه‌مه‌ش بۆ هه‌ڵگرتن و گواستنه‌وه‌ی جه‌نگیه ، به‌هۆی ئه‌وه‌ی هه‌موو چه‌كه ئه‌تۆمیه‌كان له لایه ئه‌مریكاوه پارێزراون و ئاسایشیان له‌سه‌ره ئه‌وا ئه‌م ووڵاتانه‌ی كه چه‌كه‌كانیان هه‌ڵگرتووه ئه‌وا ناتوانن چه‌كه‌كان بۆمبڕێژ بكه‌ن و به‌كاریان بێنن به بێ كۆدی نهێنی دڵنیابوونه‌وه له لایه‌ن هێزی جه‌نگی ئاسمانی ویلایه‌ته یه‌كگرتوه‌كانی ئه‌مریكا.\n 28999 جار بینراوه\n10 مانگ پێشتر - Oct 15 2016 8:10PM\n16 ڕاستی ناوازه ده‌رباره‌ی خۆشه‌ویستی - Love...\n16 ڕاستی ده‌رباره‌ی جاڵجاڵۆكه - Spider...\n16 ڕاستی ده‌رباره‌ی هه‌وره‌بروسكه - Lightning...\n16 ڕاستی ده‌رباره‌ی ماره‌كان - Snakes...\n16 ڕاستی ده‌رباره‌ی كحول و خواردنه‌وه كحولیه‌كان...\n16 ڕاستی سه‌رسوڕهێنه‌ر ده‌رباره‌ی سیسركه‌كان - Cockroaches...\n16 ڕاستی سامناك ڕقت لێیان ده‌بێته‌وه پاش خوێندنه‌وه !...\n16 ڕاستی دەربارەی شەطرەنج ...\n16 ڕاستی ده‌رباره‌ی مێشووله - Mosquitoes ...\n16 ڕاستی ده‌رباره‌ی فیلمی V For Vendetta...\n16 ڕاستی ده‌رباره‌ی چــاو...\n16 ڕاستی ده‌رباره‌ى براد پیت - Brad Pitt...\n16 ڕاستی ده‌رباره‌ی قطر - Qatar...\n16 ڕاستی ده‌رباره‌ی نيـو یــۆرك - New York...\n16 ڕاستی ده‌رباره‌ی دوبه‌ی...\n16 ڕاستی مێژوویی سەرنجڕاکێش لەسەر یاریەکانی ئۆڵیمپیك...\n16 ڕاستی ده‌رباره‌ی ده‌زگای ناسا ...\nکۆی سه‌ردان: 37673756


لیژنەكانی سلێمانی زیاتر لە 5 هەزار پشكنینیان ئەنجامداوە - تۆڕی میدیایی خەڵک\nقائیمقامیەتی سلێمانی ئاماری كار و چالاكی مانگی ڕابردوی لیژنە هاوبەشەكانی قائیمقامییەتی سلێمانی بڵاودەكاتەوە و بە پێی یاسا و ڕیێنماییەكانیش هەر شویێنك پابەند نەبێت، ڕوبەڕوی ڕێكارە یاساییەكانی دەكاتەوە.\nبەپێی ئامارەكەی قائیمقامیەتی سلێمانی، كە وێنەی دراوە بە (خەڵك) لیژنە هاوبەشەكان لە مانگی شوبات-دا پێنج هەزار و (65) سەردانیان بۆ شوێنە گشتییەكان ئەنجام داوە، بەهۆی سەرپێچیكردن لە مەرجەكانی تەندروستی و ڤێتێرنەری و ڕێنماییەكانی دیكەی كاركردن (563) پسوڵەی سەرپێچییان لەشوێنەكان تۆماركردوه، هەروەها (569) پسوڵەی ئاگاداركردنەوە بۆ پابەند بوون بە مەرج و ڕێنماییەكان كراوە.\nئەوەشی خستۆتەڕوو، بەهۆی بەردەوام بوون لەسەرپێچی (42) شوێنیان داخستووە و (2) شوێنی كاركردنی دیكەیان ڕوبەڕوی دادگا كردۆتەوە.\nهەر بەپێی ئامارەكە، لەماوەی یەك مانگدا بڕی (56) تۆن كاڵا و شمەك و خۆراكی ماوەبەسەرچوو لە ناوبراون و كۆی گشتی پارەی غەرامەكراویش لەم مانگەدا بریتییە لە (38) ملیۆن و (390) هەزار دینار و بەپێی یاسا دەخرێتەوە سەر داهاتی گشتی.\nجەختیشی كردۆتەوە، هەرشوێنێكی كاركردن پابەندی مەرج و ڕێنماییەكانی كاركردن نەبێت لەلایەن لیژنە هاوبەشەكانی قائیمقامیەتی سلێمانییەوە سەرەتا ئاگادار دەكرێتەوە، دواتر سزای ماددی دەدرێت، لە حاڵەتی دوبارەكردنەوەی سەرپێچیەكانیشدا ڕوبەڕوی دادگا دەكرێنەوە.


شەڕی سووریا، شەڕی دژ بە ئاسایشی ناوچە و بەرەی بەرخۆدان بوو - Mehr News Agency\nAP ١٣٩٧ Bahman ١٠ ٠٩:٢٣\nNews Code 24681\nبە ڕاپۆرتی ئاژانسی هەواڵی مێهر، ئیسحاق جەهانگیری جێگری یەکەمی سەرۆک کۆمار لە دیداری بەشار ئەسەد سەرۆک کۆماری سووریا، ئاماژەی بە پەیوەندیی دێرینی دوو وڵات کرد و وتی: پەیوەندییەکانمان تۆکمەتر بوونە و یاریی خودا زیاتریش پەرە دەستێنێت.\nناوبرا ئاماژەی بە ڕووداوەکانی ناو سووریا لە چەند ساڵی ڕابردوو دا و بیری هێنایەوە: شەڕ لە سووریا، شەڕ لە دژی دەوڵەت و گەلی سووریا نەبوو، بەڵکوو شەڕ لە دژی ئاسایشی ناوچە و بەرەی بەرخۆدان بوو. کە بە ئاگاداری و هوشیاریی گەلو دەوڵەتی سووریا و پاڵپشتیی وڵاتانی هاوڕێ بەرەوڕووی شکست بۆوە.\nجەهانگیری بە ئاماژە بە گرینگیی پرسی ئاسایشی جیهانی و پەیوەست بوونی بە ئاسایشی ناوچە، جەختی کرد: مانەوە و پەل داکوتانی داعش لە ناوچەدا، بە مانای تێوەگلانی جیهانی لە توندوتیژی، تیرۆر و جەنایەتی دژەمرۆیی بوو و لەوبارەیەوە جیهان دەبێ منەتباری سووریا و وڵاتانێک بێت کە لە شەڕی تیرۆریزمدا پێشەنگ بوونە.\nجێگری یەکەمی سەرۆک کۆماری ئێران دانیشتنەکانی "ئاستانە" لە نێوان وڵاتانی جۆراوجۆر و هاوکاریی تاران، ئەنقەرە و مسکۆ بۆ کۆتایی هێنان بە شەڕ و پێکدادانەکانی ناو سووریای نرخاند و وتی: ئامادەبوونی وەفدی باڵای ئێرانی لە سووریا بە مانای کۆتاهاتنی شەڕ لە سووریا و دەسپێکی بنیاتنانەوە و ئاوەدانکردنەوەی ئەو وڵاتەیە.\nلەو دیدارە سەرۆک کۆماری سووریاش وێرای پیرۆزبایی بۆ نزیکبوونەوەی لە چلەمین ساڵوەگەری سەرکەوتنی شۆڕشی ئیسلامی، جەختی لە تۆکمەتر کردنی پەیوەندییەکانی نێوان دوو وڵات کرد.\nبەشار ئەسەد پاڵپشتیی دەوڵەت و گەلی ئێران لە دیمەشق لە شەڕی دژی تیرۆر و دەستێوەردانی ناوخۆیی نرخاند و ڕایگەیاند: پاش ئازادکردنەوەی یەکجاریی سووریا، گرینگترین یەکەمایەتیی دەوڵەت ئاوەدان کردنەوە و بنیاتنانەوەی ئەو وڵاتەیە و لەو ڕووەوە خوازیاری ئامادەبوون و هاوکاریی زیاتری کۆمپانیا دەوڵەتی و تایبەتییەکانی کۆماری ئیسلامی ئێران لە بەستێنە جۆراوجۆرەکانین.\nناوبراو لە کۆتاییدا بە ئاماژە بە دۆخی دژوار و سەخڵەتی ئابووریی دوو وڵات لە پاش گەمارۆ زاڵمانەکانی ئەمریکا، وتیشی: ئێمە یارمەتییەکانی ئێران لە سەردەمی دژواری شەڕی دژ بە تیرۆریزم لە بیر ناکەین و لەو ڕووەوە خوازیاری هاوکاریی بەرانبەر لە گەڵ ئێران بۆ گەشەی ئابوورین.


کتێبی "کورد لە نێوان شەڕی ئێران و عێراق" لە چاپ درا - Mehr News Agency\nAP ١٣٩٤ Bahman ٣٠ ٠٧:٣٩\nNews Code 2086\nکتێبی "کورد لە نێوان شەڕی ئێران و عێراق" لە چاپ درا\nکورده‌کان لە نێوان شەڕی و ئێران و عێراق ڕۆڵی یەکجار زۆریان هەبووە و کتێبی "کورد لە نێوان شەڕی ئێران و عێراق" لە نووسینی ئەردەشیر پەشەنگ تیشک دەخاتە سەر ئەم بابەتە.\nبە ڕاپۆرتی ئاژانسی مێهر، پێگەی کورد بە گشتی و بە تایبەت هەرێمی کوردستانی ئێستا بە جۆرێک لە دایکبووی ئەو ڕووداوانەیە کە دواجار بە هۆی شەڕی ئێران و عێراقەوە هاتنە دی، ئەگەرچی هەموو جیهان دژی ئێرانی ئەو کات بوون و پشتی سەدامیان دەگرت، بەڵام کوردی عێراق توانی باشترین جەمسەرگیری لەگەڵ ئێرانییەکان دروست بکات و لەگەڵ براوە بوونی ئێران، ئەوانیش بوونە براوەی ساحەکە و دواجار ئێران یەکەم وڵاتی نەک هەر ناوچەکە کە هەموو جیهانیش بوو دانی بەسەر قەوارەیەکی سیاسی تازە لە دایک بوو بەناوی هەرێمی کوردستاندا نا.\nکتێبی "کورد لە نێوان شەڕی ئێران و عێراق" لە نووسینی ئەردەشیر پەشەنگ هەوڵێکی زانستی شلگێرانەیە تاکوو بە وردی بەدوادا چوون بۆ ئەم بابەتە بکات و خوێندنەوەیەکی درووستی بۆ کورد لە نێوان شەڕی ئیران و عێراقدا هەبێت.\nئەم کتێبە لە ٦ بەش پێکهاتووە، بەشی یەکەم خوێندنەوەیەک بۆ ئەو سەرچاوە زانستییانەیە کە نووسەر هەوڵی داوە تاکوو لە ڕێگەی ئەو تێزانەوە خوێندنەوە بۆ ڕووداوەکان بکات.\nبەشی دووهەم ئاماژە دەکات بەوەی کە چۆن کوردستان دواجار بووە چوار بەش و بە تەواوی لە ئێران داپچڕان و هەر ئەم داپچڕانەش یەکەمین بزووتنەوەی ناسیۆناڵیستی کوردی لە کوردستانی تورکیا لە دژی عوسمانییەکان بە دی هێنا.\nبەشێ سێهەم، خوێندنەوەیەکی ورد و مەیدانییە لە سەرهەڵدان تاکوو کوژانەوەی بزووتنەوەکانی کوردستانی عێراق لە ١٩١٩وە تا ١٩٧٩ی زاینی.\nبەشی چوارەم خوێندنەوەی ئامانجەکانی ئێران و کوردەکانە لە هاوپەیمانی یەکتر لە دوای سەرکەوتنی شۆڕشی ئیسلامییەوە، واتا چی بووە هۆی ئەوەی بەم جۆرە بەرژەوەندییەکی قووڵ و وەها دوور خایەن لە نێوان هەر دوو لا سەری هەڵدا و تاکوو ئەمڕۆش بەردەوامی هەیە.\nلە بەشی شەشم دا نووسەر بە خوێندنەوەی یەک بە یەکی ڕووداوەکانی نێوان شەڕی ئێران و عێراق نیشانی دەدات کە چۆن کورد و ئێرانییەکان بوونە هاوپەیمانێکی نوێ لە ناوچەکەدا.\nلە بەشی شەشمی کتێبەکە ئەدەشیر پەشەنگ، نووسەری ئەم کتێبە هەوڵ دەدات تاکوو ئەم تێزە پشت ڕاست بکاتەوە کە گەر شۆڕشی ئیسلامی سەری هەڵنەدەدا و ئێران لە شەڕی ٨ ساڵەی لەگەڵ سەدامدا سەرکەوتوو نەدەبوو بە ئەگەری زۆر کورد بە گشتی و هەرێمی کوردستان هەرگیز بەم جێگەی کە ئیستە گەیشتوون و وەک قەوارەیەکی سیاسی لە جیهاندا دانیان پێدا نراوە نەدەگەیشتین و بۆ ئەم تێزەشی هۆ و لۆژیکی وردی خۆی دەخاتە بەردەست.\nشایانی باسە کە کتێبی "کورد لە نێوان شەڕی ئێران و عێراق" لە ٣٥٢ لاپەڕە و بە تیراژی ١٥٠٠ بەرگ و نرخی ٢٢ هەزار تمەن لە تاران ڕەوانەی بازاڕی کتێب کراوە.


به‌نزینی پێله‌قه……محه‌مه‌دی مشیر – Denegkan\nbyمحه‌مه‌دی\tOctober 15, 2009\tگشتی\nئه‌گه‌ر سه‌رنجی بده‌ینێ ده‌بینین هه‌ر رۆژه و به‌نزینخانه‌یه‌كی نوێ له شاری هه‌ولێر ده‌كرێته‌وه‌و بازرگانی به‌نزین ره‌واجێكی باشی په‌یداكردووه، كه‌چی خراپترین جۆری به‌نزین به ملی هاووڵاتیانه‌وه ده‌كه‌ن و به‌نزیكه‌ی كۆبۆنیش بۆته وێردی سه‌ر زاری عه‌وام و ده‌چیته هه‌ر شوێنێك باس باسی ئه‌وه.\nله‌ماوه‌ی چه‌ند رۆژی رابردوودا هاوكارێكم كه كاری ته‌كسی ده‌كات خه‌مناك و خه‌فه‌تبار دانیشتبوو، منیش به زارم داهات و گوتم چییه بۆ وا خه‌مباری، له‌وه‌ڵامدا گوتی" له‌ماوه‌ی ته‌نها 3 رۆژدا سێجاران فیتپه‌مپی سه‌یاره‌كه‌م گۆڕێوه و هۆكاره‌كه‌شی ئه‌و به‌نزینه خراپه‌یه كه به ((به‌نزینی پێله‌قه)) ناوبانگی له نێو خه‌ڵك ده‌ركردووه".\nله‌راستیدا گوێبیستی ئه‌وه ببووم كه ئه‌و به‌نزینه له‌ماوه‌ی هه‌فته‌ی رابردوودا بازاڕی فیتپه‌مپی گه‌رمكردووه و (هه‌زاران) ئۆتۆمبێل تووشی ئه‌و به‌زمه بوون، له‌بیرم چووبوو كه منیش سه‌یاره‌كه‌م پێله‌قه‌ی ئه‌و به‌نزینه‌ی به‌ركه‌وتووه، هه‌رچه‌نده من سوپه‌ره‌كه‌یشی له‌گه‌ڵ تێكه‌ڵده‌كه‌م كه‌چی ئێستاكه‌ش كه لێیده‌خۆرم واده‌زانم راقیسه‌كه‌ی پورتوقاله‌یه شان و ملی ده‌هه‌ژێنێ. عه‌جیبه چۆن ئه‌و ناوه پڕ به پێسته‌یان لێناوه، به‌راستی هیچ جێی گومان نییه منیش بومایه له‌و ناوه باشترم بۆ نه‌ده‌دۆزرایه‌وه، ئاخر بۆ نا كابرایه‌كی خاوه‌ن تاكسی له 3 رۆژدا سێ فیتپه‌مپ بۆ سه‌یاره‌كه‌ی بگۆڕێ ده‌بێ چی بداته خێزانه‌كه‌یی و چۆن بژێویان دابین بكات، ئه‌دی ئه‌گه‌ر ئه‌وه پێله‌قه نه‌بێت مرۆ چ ناوێكی دیكه‌ی لێبنێت.\nكورد ده‌ڵێ " پێله‌قه له به‌ختی خۆت مه‌ده"، به‌ڵام له به‌د به‌ختیان ماوه‌یه‌كه فێربووین به به‌نزینی (خۆماڵی) پێله‌قه له سه‌روه‌ت و سامانی وڵات ده‌ده‌ین و كه‌سیش له به‌رپرسان فزه‌ی لێوه نایه. ئاخر چۆن نا، ئۆتۆمبێل به‌و به‌نزینه له‌رزو تای دێتێ و به ئامان و زه‌مان ناڕواو هه‌موو هه‌ناوی به‌رده‌بێته‌وه. سه‌رباری ئه‌مه‌ش خۆشیمان به‌وه دێت كه ئێمه‌ش به‌نزینی خۆماڵیمان هه‌یه. هۆ كاكی كوالیتی كۆنتڕۆڵ له كوێی ته‌نها ئه‌مجاره‌یان دڵی بازرگانه دڵڕه‌شه‌كانی به‌نزین بشكێنی و تیچاوێكی بده‌یتێ و بزانی هه‌ناوی سه‌یاره‌كانی شاری هه‌ولێر چۆن داڕزاوه و به‌نزینی پێله‌قه چ به‌دبه‌ختییه‌كی بۆ هاووڵاتیان هێناوه.\nئه‌رێ كاكه بیستووتانه له هیچ شوێنێكی دنیادا حكومه‌ت به‌ده‌ستی خۆی ئاگر له ماڵی هاووڵاتیانی به‌ربدا، ئه‌رێ تو ویژدانتان ئه‌مه به‌نزینه یان خولی ره‌قسی عه‌ره‌بی بۆ سه‌یاره‌كانمان ده‌كه‌نه‌وه؟!\nPrevious با په‌یڤه‌کان به‌رده‌وام بن …. و: خه‌سره‌و پیرباڵ\nNext گه‌نده‌ڵی یه‌کانی حکومه‌تی هه‌رێمی کوردستان له بواری هونه‌ریشدا


:كورتەباس لە سەرکێشییەکانی (کلینت بارتن) دەکات له دوای " ڕووداوەکانی " تۆڵەسێنەرەوەکان: جەنگی بێکۆتا\n:كورتەجەیمس گۆردن ئەگەڕێتەوە بۆ شاری مەترسیداری گۆسام وەک لێکۆڵەرێک وە باوکیشی پێشتر لەوشارە پارێزەری دادوەریبووە و زیرەک و دڵسۆز بووە.جەیمس ئەیەوێت شارەکە وەکو سەردەمانی منداڵی خۆی لێبێتەوە کە زۆر کەم بەبیری دێت ئەو و هاوکارەکەی هارڤی بوڵۆک دەست دەکەن بە پاک کردنەوەی شارەکە\n:كورتەپسپۆڕێکی بواری مێشک و دەمار بەناوی د.(سیۆن کۆھ) بەھۆی کێشەی تایبەتی سەیرەوە دەناڵێنێت، و دەیەوێ لە ڕێگەی تاقیکردنەوەیەکی جیاواز بەناوی "گواستنەوە و ڕێکخستنی شەپۆلەکانی مێشک" ئەوە ئاشکرا بکات کە بەسەر خێزانەکەیدا ھاتووە.\n:كورتەچیرۆکی شەش خوێندکاری قوتابخانەی 'کیرین'ـی هونەری کە هەوڵدەدەن بۆ گەشتن بە خەونەکانیان\n:كورتەدوای ئەوەی بوکەڵەی (چەکی) لە مەیدانێکی کڕین و فرۆشتن دەردەکەوێتەوە، شارۆچکەیەک لە ئەمریکا ئاژاوە و زنجیرەیەک لە کوشتنە ترسناکەکان دەست پێدەکات بۆ ئاشکراکردنی دووڕوویی و نهێنی شارۆچکەکە\n:كورتەجۆرێک لە نەخۆشی سەری هەڵداوە و جیهان بـە تەواوەتی ئـەگۆڕێت و مرۆڤایەتی بەرەو ئاکامی خراپ ئـەبات بۆیە خێزانی کڵارک کە (مادیسن کڵارکە) کە ئافرەتێکی بێوەژنە و خاوەنی دوو مـناڵە و لەگەڵ خۆشەویستەکەی کە (تراڤێس مانەوا) لە پێناو مانەوە لە ژیاندا هەموو کارێک ئەکەن\n:كورتەزنجیرەکە باس لە گەشەسەندنی یەکەم نەوەی دوای دەرکەوتنی زۆمبییەکان دەکات\n(12) Paul Rudd بەرهەمەكانی ئەكتەر\nCaptain America: Civil War 4K (2016)\nAvengers: Endgame 4K (2019)\nTiny World (2020)\nدیزاین و دروستكردن: سەرکار


کوردیپێدیا - ئەسعەد عەلیی\n✌ ئەسعەد عەلیی | پۆل: شەهیدان | زمانی بابەت: 🏳 کوردیی ناوەڕاست\nئەسعەد عەلی پێشمەرگە بووە و دانیشتووی گوندی قەڵای سنووری شارەدێی زنانەزنانە بوو، لە شوباتی ساڵی 2019 لەگەڵ هاونیشتمانییەکی دیکە لە کاتی چوونیان بۆ راو کردن لە گوندی بەلەگەی سنووری شارۆچکەی کفریکفری لە لایەن چەکدارانی ئاڵاسپیەکان، ئەم گروپە کە بەشێکن لە داعشداعش و ناوچەکە لەژێر کۆنترۆڵی ئەواندایە.\nڕۆژی سێشەممە 29-07-2020 گرتەی ڤیدیۆیی کوشتنی ئەسعەد عەلی لەلایەن چەکدارانی ئالاسپییەکان بڵاوکرایەوە.\n#زنانە | #کفری | #داعش |\n1. 👁 زنانە\n📅 رۆژی کۆچی دوایی: 29-07-2020\n➕ ئەم بابەتە لەلایەن: (جوان عومەر ئەحمەد)ەوە لە: Jul 30 2020 12:53AM تۆمارکراوە\n👌 ئەم بابەتە لەلایەن: (مانو بەرزنجی)ەوە لە: Jul 30 2020 5:59PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Jul 30 2020 5:59PM باشترکراوە\n📷 فایلی وێنە 1.0.1 29 KB Jul 30 2020 1:00AM جوان عومەر ئەحمەد


گۆمێز لە یانەی بەرشەلۆنە مەعاناتێكی زۆری هەیە\nئەندرێ گۆمێزی یاریزانی پورتوگالی و یانەی بەرشەلۆنەی ئیسپانی ئاشكرای كرد، معاناتێكی زۆری لە یانەكەیدا هەیە تا ئەو رادەیەی بیری لەوە كردووەتەوە خۆی لە ماڵەوە گۆشەگیر بكات و چاوی بەهیچ كەسێك نەكەوێ.\nگۆمێز لە هاوینی 2016 لە یانەی ڤالێنسیای ئیسپانییەوە پەیوەندی بە یانەی بەرشەلۆنە كرد، بەڵام تا ئێستا نەیتوانیوە ئاستێكی شایستە لەگەڵ یانەكەی پێشكەش بكات و ئەمە بووەتە هۆی ئەوەی بەردەوام رووبەڕووی رەخنەی هاندەران ببێتەوە و لەچەندان بۆنە و یاریشدا فیكەی ناڕەزایی بۆ لێ بدرێ.\nگۆمێز لە چاوپێكەوتنێكدا لەگەڵ كۆواری (بانینكا) رایگەیاند: ئێستا وای لێهاتووە بەر دوو یان رۆژێك لە ئەنجامدانی یارییەكان دڵەڕاوكێ بمگرێ و هەمیشە بیر لە رەخنە و فیكەی ناڕەزاییەكانی هاندەران بكەمەوە، بەڵام لە كاتی مەشق و راهێنانەكاندا لەگەڵ هاوڕێكانم كەمێك باشترم.\nزیاتر گوتی: هەمیشە بیر لە شتی خراپ دەكەمەوە و لە تەنگژەدام، ئەمە سەرەڕای ئەوەی سەرجەم هاوڕێكانم لە یانەی بەرشەلۆنە پشتگیریم دەكەن و هاوكار و پاڵپشتمن.\nگۆمێز هەروەها رایگەیاند: هەمیشە ئارەزووی ئەوە دەكەم لە ماڵەوە خۆم گۆشەگیر و حەپس بكەم و چاوم بە هیچ كەسێك نەكەوێ، هەروەها نامەوێ قسە لەگەڵ هیچ یاریزان و هاوڕێیەكیشم بكەم، چونكە خۆم بە شەرمەزار دەزانم.\nلە كۆتاییدا ئەو یاریزانەی هەڵبژاردەی پورتوگال رایگەیاند: وام لێهاتووە لە چوونە دەرەوە و گەڕان لەنێو شەقامەكانی بەرشەلۆنە بترسم و نامەوێ چاوم بە هیچ كەسێك بكەوێ، بەڕاستی ئەوەی زیاتر بێزارم دەكات ئەوەیە كە دەڵێن دەتوانێ باشتر یاری بكەیت، خۆشم پرسیار لەخۆم دەكەم بۆچی ناتوانم ئەمە بكەم.


ئەنفالی یەك ـ ئەنفالی دوو – Maktabirabar.com\nئەنفالی یەك ـ ئەنفالی دوو\nچواردەی چوار ، ئەو ڕؤژە بەهاریە خۆش و ڕازاوەیە بوو كە بۆ هەتاهەتایە ڕژێمی بەعسی عەلمانی كردی بە ڕۆژێكی شوم و نەگریس و لە یادەوەری مێژووی گەلەكەماندا بە پێنوسێك لە دار بەڕوو لەسەر لاپەڕەی دەشتی گەرمیاندا دەنوسرێتەوە..\nلە چواردەی چواردا بوو ئاسمانی گەرمیان پڕ بوو لە زریكە و ناڵەی منداڵان و قیژە و چریكەی ژنان و غەم و پەژارەی پیاوانێك كە بەزۆر فڕێ دەدرانە نێو زیلەكانەوە و بەوپەڕی دڕندانە، تولەكانی میشیل عەفلەق عەلمانی لە پرۆسەیەكی وەحشیانەدا بۆ ناشیرین كردنی ئاینی پیرۆزی ئیسلام و لە ژێر ناوی پیرۆزی ئەنفالدا ، بەرەوە بیابانەكان ڕاپێچبان كردن.\nمنداڵان لە نێو باوەشی گەرم و پڕ لە سۆزی دایكاندا دەرهێنران و دەخرانە بەردەم سەگەكان و پارچە پارچە دەكران..پیاوان و ژنان لە یەكتر جیا دەكرانەوە و بەرەوە چاڵە قوڵەكانی مەرگ دەبران و زیندە بەچاڵ دەكران… بەدەست فیكری بۆگەنی بەعسی عەلمانی دەیان هەزار خەڵكی بێ تاوان لە بیابانەكانی عەرعەردا بە شێوەیەكی وەحشیانە و بە بەرچاوی هەموو ڕێكخراوە نێو دەوڵەتی و بەناو ئازادیخوازەكانەوە قتڵ و عام كران.. ئەوەی لە پرۆسەی بەناو ئەنفالدا ڕوویدا جینۆساید و قڕكردنیكی نەتوەیی مێژووی بوو دژ بە گەلی كورد و بۆ هەتاهەتایە پەڵەیەكی ڕەشە بە نێو چاوی دەوڵەتانی جیهان وسیكۆلاریستانەوە.\nئەوەی جێی داخەو لێرەدا پێویستە ئاماژەی پێ بكەین ئەوەیە كە پاش 29 ساڵ ، جێماوان و كەس و كاری قوربانیانی ئەو جینۆسایدە تا ئێستاش هەر ڕەش پۆشن و لە پرۆسەیەكی دیكەی ئەنفالی دوودا ، وەك هەموو هاوڵاتیانی دیكەی ئەم هەرێمە ، لە نێو ماڵەكانی خۆیاندا ووردە ووردە زیندەبەچاڵ دەكرێن و بە هەموو شێوەیەك پشت گوێ خراوون و وەك پێویست برینەكانی دڵیان ساڕێژ نەكراوە.. ئێستاش لادێ و شارەكانی گەرمیان ئاسەواری دەستی ڕەش ڕژێمی بەعسی عەلمانی پێوە دیارە و پاش 29 ساڵ لە دەوڵەتداری ،عەلمانیەكانی ئەمڕۆ هەنگاوی پێویستیان بۆ ئاوەدانكردنەوەی ناوچەكە نەناوە..لەكاتێكدا كە مانگانە ملیۆنەها دۆلار لە پاڵاوگەكانی گەرمیان دا نەوت و گاز بەرهەم دەهێنرێت و لە لایەن بەرپرسانی ناوچەكە و حكومەتە مافیاكەی خۆمان بەتاڵان دەبرێت ، كە ئەگەر ڕێژەیەكی كەم لەو داهاتە بۆ ناوچەكە خەرج بكرایە ئێستا ئاوەدانی و خۆشگوزەرانی بۆ كەس و كاری قوربانیان دەستە بەركرا بوو.\nئەوەی كە دوێنێ ڕژێمی بەعسی عەلمانی بەسەر گەڵی كوردیدا هەێنا، هیچی زیاتر نیە لەوەی كە ئەمڕۆ عەلمانیەكانی كوردستان بەرامبەر گەلەكەی خۆیان دەیكەن و قوت و مافی ڕۆژانەیان لێدەگرنەوە و مافەكانیان پێشێل دەكەن و سەروەت و سامانی وڵات بەتاڵان دەبەن و مافیا ئاسا كەوتوونەتە گیانی ئەو خەڵكەو ژیانیان لێ زەوت دەكەن..\nئەوەی دوێنێ بەعسی عەلمانی لە پرۆسەی ئەنفالی یەكدا بەرامبەر بە دەیان هەزار كەسی ئەم هەرێمە ئەنجامیاندا ، ئەمانەی ئێستا لە پرۆسەی ئەنفالی دوودا بەرامبەر بە ملیۆنان خەڵكی ئەم هەرێمە ئەنجامی دەدەن..\nدوێنی بەعسی عەلمانی هەزاران كەسیان لە نێو بیابانەكاندا زیندەبەچاڵ كرد ، ئێستا ملیۆنەها خەڵك بە شێوەیەكی دیكە لە نێو ماڵەكانی خۆیاندا زیندە بەچاڵ دەكرێت..لە پرۆسەی دووەمی ئەنفالدا كە ساڵانێكە دەستی پێكردوە و ئیستاش بەردەوامە ،هاوڵاتیانی ئەم هەرێمە كە بە هەموو چین و توێژەكانەوە گیانیان لە پێناو ئازادی و سەربە خۆی كوردستاندا بەخشی ، ئەوەتا ئێستا مافە سەرەتاییەكانیان لێ سەنراوەتوە و لە داهاتی وڵات بێ بەش كراون و موچەی فەرمانبەران و مامۆستایان دەستی بەسەردا گیراوە و لە هەمووی خراپتر سەرە ڕای داهاتێكی زۆر لە نەوت و گاز، مافیاكانی دەسەڵات ئەم هەرێمەیان ڕووبەڕووی قەرزێكی دەرەكی زۆر كردوەتەوە كە پاش دەیان جیل و نەوەی ئەم هەرێمی ناتوانێت لێی ڕزگار بێت… ئەگەر پرۆسەی ئەنفالی دوێنێ جینۆسایدی ناوچەیەك بێت ، ئەنفالی ئەمڕؤ مەرگەساتی نەتەوەیەكە..\nڕوو ڕەشی بۆ نەوەكانی میشێل عەفلەقی عەلمانی دوێنێ و ئەمڕۆ..درود و سڵاو لە ڕۆحی پاكی شەهیدان و ستەملێكراوانی ئەنفالی دوێنێ و ئەمڕۆ..\nابراهیم زمناكۆیی ـ 14 / 4 / 2017 ـ سلێمانی\nپێشوو کەلار- رابەری گشتی پیشواز کرد لە خوشکانی بزوتنەوەی ئیسلامی\nدواتر لەیادی قەتڵوعام کردنی خەڵکی گەرمیان ١٤/٤/١٩٨٨


مەسرور بارزانی و وەزیری بەرگریی عێراق دوایین دۆخی سیاسی و ئەمنی عێراقیان تاوتوێ کرد - هيوای کۆرد\nHome هەواڵ عێراق مەسرور بارزانی و وەزیری بەرگریی عێراق دوایین دۆخی سیاسی و ئەمنی عێراقیان تاوتوێ کرد\nسەرۆکی حکومەتی هەرێمی کوردستان لەگەڵ وەزیری بەرگری عێراق کۆبوەوە و رایگەیاند، چەکدارانی داعش ئێستا لە چەند ناوچەیەکی عێراق بونەتە مایەی هەڕەشەیەکی جددی بۆ سەر دانیشتوان و پێویستە هەماهەنگییەکی باشتر لە نێوان سوپای عێراق و پێشمەرگەدا هەبێت.\nبەپێی راگەیەندراوێکی حکومەتی هەرێمی کوردستان، ئەمڕۆ شەممە مەسرور بارزانی پێشوازی لە نەجاح ئەلشەمەری، وەزیری بەرگری عێراق کردوە و لە دیدارەکەدا دوا پەرەسەندن و پێشهاتەکانی بارودۆخی عێراق تاوتوێ کران، جەخت لە سەر گرنگی هەماهەنگی و هاوکاری نێوان سوپای عێراق و هێزی پێشمەرگە کرایەوە بەتایبەتی لە ناوچە کوردستانییەکانی دەرەوەی هەرێم.\nمەسرور بارزانی لە کۆبونەوەکەدا رایگەیاندوە، “تیرۆریستانی داعش ئێستا لە چەند ناوچەیەکی عێراق بونەتە مایەی هەڕەشەیەکی جددی بۆ سەر دانیشتوان و پێویستە هەماهەنگییەکی باشتر لە نێوان سوپای عێراق و پێشمەرگەدا هەبێت، بە شێوەیەکی هاوبەش روبەڕوی ئەو مەترسییانە ببنەوە بەتایبەتی لە ناوچە کوردستانییەکانی دەرەوەی هەرێم”.\nلە راگەیەندراوەکەدا هاتوە، وەزیری بەرگری عێراق وێڕای ستایشکردنی هێزی پێشمەرگە وەک بەشێک لە سیستەمی بەرگری عێراق کە رۆڵێکی کاریگەری لە تێکشکاندنی داعشدا هەبوە، ئامادەییشی بۆ هەماهەنگی زیاتر لەو بوارەدا دەربڕی.\nTags: پێشمەرگەداعش‌سوپای عێراقعێراق‌مەسرور بارزانی


کازمی لە بەندەری ئوم قەسرەوە ’هەمووان لەژێر چاودێریدان’\nلەبارەی دروستکردنی حزبێکی نوێ لە سلێمانی ڕوونکردنەوە دەدرێت\nهۆشدارییەکی نوێ لە تەندروستیی جیهانییەوە لەبارەی ئۆمیکرۆن\n18 گەنج لە بەردەم قوتابخانەی کچان دەستگیرکران\nنرخی دراوەکان؛ تمەن دابەزی و لیرە زۆر نزمە\nئایا پشکنینی PCR توانای دەستنیشانکردنی نەوە نوێیەکەی کۆرۆنای هەیە؟\nبەهۆی کۆرۆنا نوێیەکەوە وڵاتێکی ئاسیا بڕیاری داخستنی سنورەکانی دا\nمەسرور بارزانی لەبارەی پەیوەندییەکانیان لەگەڵ یەکێتی قسە دەکات\nنرخی نەوت گۆڕانکاریی بەسەردا هاتەوە\nپێشمەرگە هێرشێکى داعشى ’’تێکشکاند’’\nمەسرور بارزانى قسەى نوێ لەسەر کۆچبەرانى بیلاڕوسیا دەکات\nژمارەیەک خۆپیشاندەر ’’هێشتا لەزینداندان’’..نوسینگەى مافى مرۆڤ زانیارى ئاشکرادەکات\n’’ملیۆنێک ساڵ بۆ دەرکراوەکان’’..یەکەم لێدوانى بافڵ تاڵەبانى لەسەر کوژرانى موراد کانى کوردە\nچوار خاڵ لە تەندروستى جیهانى یەوە بۆ دورخستنەوەى کۆرۆنا نوێیەکە لەعێراق\nبنەماڵەى کارمەندەکەى دەزگاى زانیارى کە لەروبەڕووبونەوەکەى رانیە کوژرا رونکردنەوە دەدەن\nئەمەریکا لەسەر هێرشەکەى داعش بۆ سەر پێشمەرگە هاتەدەنگ\nوەڵامێک لەناو فراکسیۆنى پارتى یەوە بۆ قوباد تاڵەبانى: شەقەکە زیاتر لە لێبوردنێکی دەوێت\nلێدوانێکى توند لە خەزعەلییەوە لەبارەى تۆمەتبارى هەوڵى تیرۆرکردنى کازمى\n’هەر دەستدرێژییەک بە توندی وەڵامدەدرێتەوە’\n2020.07.15 - 17:17\nنوسینگەی ڕۆژنامەوانى سەرۆکوەزیرانی عێراق ڕایگەیاند، ڕێکاری نوێ بۆ پاراستنی ئاسایشی خاڵە سنورییەکان و بەندەرەکانی پارێزگای بەسرە جێبەجێدەکرێن، بە مەبەستی بنبڕکردنی گەندەڵیش کارمەندانی ئەو فەرمانگانە ماوە بە ماوە ئاڵوگۆڕیان پێدەکرێت.\nئەمڕۆ (چوارشەممە 15ی تەموزی 2020) نوسینەگەی ڕۆژنامەوانى سەرۆکوەزیرانی عێراق ڕاگەیاندراوێکی بڵاوکردەوە کە تێیدا ئاماژە بەوە کراوە، "مستەفاکازمی، سەرۆکوەزیرانی عێراق لەمیانی سەردانەکەیدا بۆ پارێزگای بەسڕە فەرمانی کردووە ڕێکاری نوێ جێبەجێبکرێت بۆ پاراستنی ئاسایشی خاڵە سنورییەکان و بەندەرەکانی پارێزگاکە".\nبەگوێرەی ڕاگەیاندراوەکە، "کازمی پاش بەسەرکردنەوەی بەندەری (ئوم قەسری باکور) لە پارێزگای بەسرە فەرمانیکردووە هێزی سەربازیی سەرپەرشتی ئاسایشی بەندەرەکە بگرێتە ئەستۆ و هەموو دەستدرێژێکیش بۆ سەری لەلایەن ئەو هێزانەوە بەتوندی بەرپەرچ بدرێتەوە".\nبەگوێرەى راگەیەندراوەکە"سەرۆکوەزیران فەرمانی کردووە تەگەرەکان بەرانبەر مامەڵەی ڕۆژانە لە بەندەرەکەدا لاببرێت و کارەکان ئاسانکاریان بۆ بکرێت و( ڕۆتین) نەمێنێت".\nهەروەها ڕاگەیاندراوەکە ئاماژەی بەوەشکردوە، " کازمی جەختی لەوەکردەوەتەوە کە هەموو کارمەندانی بەندەرەکان لەژێر چاودێری وردی حکومەتدان و دەبێت ئەو کارمەندانەی کە لەبەندەرەکاندا کاردەکەن ماوە بەماوە ئاڵۆگۆڕیان پێ بکرێت ئەوەش بۆ بنبڕکردنی گەندەڵی".\nمستەفا کازمی، سه‌رۆكوه‌زیرانی عێراق، بەیانی ئه‌مڕۆ (چوارشه‌ممه) به‌سه‌ردانێك گه‌یشتە پارێزگای به‌سڕه، پێشنیوه‌ڕۆی ئه‌مڕۆش كۆبونه‌وه‌ی ئه‌نجومه‌نی وه‌زیرانی له‌و پارێزگایه ئەنجامدا.\nئەندامێکی لیژنەی دارایی: حکومەتەکەی کازمی ناتوانێت بەبێ بەسەندکردنی بودجەی 2020 چاکسازی ئەنجامبدات\n2020.07.28 - 13:27\nکازمی: بەمزوانە وادەى هەڵبژاردنی پێشوەختە ئاشکرا دەکەم\n2020.07.27 - 19:16\n’’کۆنتڕۆڵکردنی گروپە چەکدارەکان و پسوڵەى کارەبا’’.. چەند لایەنێکی شاراوەى سەردانەکەى کازمی بۆ تاران\n2020.07.22 - 13:53\nکازمی سەردانەکەى بۆ ئێران کۆتایی پێ هێنا و نوسینگەکەشی ناوەڕۆکەکەى ئاشکرا دەکات\n2020.07.22 - 11:34\nتەندروستیی هەرێم: ٢٤٣ حاڵەتی نوێی کۆرۆنا دەستنیشانکران و ١٣ توشبووش گیانیانلەدەستدا\n2020.07.31 - 21:11\nلەشەوی زاوایەتیدا دایکی بیرکەوتەوە و تا بەیانی لەباوەشی بوکێدا بۆی گریا.. بۆچی؟\n2020.07.31 - 20:25\nتەندروستیی سلێمانی: لەیەکەم رۆژی جەژندا شەش توشبووی کۆرۆنا گیانیانلەدەستدا\n2020.07.31 - 19:03\n5 بەرامبەر بە 1؛ ڕێسایەكی سحری بۆ سەركەوتن لەپەیوەندییە کۆمەڵایەتییەکاندا\n2020.07.31 - 18:41\n2021.11.28 - 22:27\n2021.11.28 - 20:15\n2021.11.28 - 17:49\nمەلا بەختیار هەڵوێستى خۆى لەسەر کوژرانى موراد کانى کوردەیی راگەیاند\n2021.11.28 - 12:30\nوەزارەتی دارایی خشتەی مووچەی سبەینێی ڕاگەیاند\n2021.11.28 - 21:09\n2021.11.28 - 19:04\nبەهۆى خۆپیشاندانەکانى سلێمانى یەوە بەرنامەیەکى دیارى تەلەفزیۆنى راگیرا


بانیخێڵان، رێڕه‌وی خه‌بات – Knwe.org\nسەرەکی » ئاراستە » بانیخێڵان، رێڕه‌وی خه‌بات\nهه‌میشه گوندەکان خانه‌خوێی شۆڕش و ماڵه جووتیاره‌كان دێوه‌خانی پێشمه‌رگه بوون، بۆیه لادێ و شۆڕش جمكانه‌ی یه‌كتری بوون و لێكجیانه‌كراونه‌ته‌وه\nبانیخێڵان دێیه‌كی دڵگیره ها به‌به‌رزییه‌كی دامێنی شاخی گوڵانه‌وه، كۆن له‌ودیوی ئێستای ئاواییه‌كه‌وه بووه به‌ره‌و كه‌لی په‌یكوڵی پێیده‌وترا دێكۆن.. هه‌ندێك ده‌ڵێن پێش چوار سه‌ده زاهیر به‌گی جاف له‌جوانڕۆوه هاتووه‌ته بانیخێڵان و له‌سه‌ر داوای حاكمی به‌به دزه‌كانی دزیاییشی له‌ناوبردووه، بانیخێڵان و چه‌ند دێیه‌كیتر به‌خشراوه‌ته جافه‌كان.. دواتر وه‌كو ده‌وترێ شێخ مارفی نێرگسه‌جاڕ داوایكردووه له‌م شوێنه‌ی ئێستادا كه گۆڕستانی به‌راسانی پێده‌وترێ ئاوه‌دانبكرێته‌وه، ساڵی 1913 له‌لایه‌ن 6 بنه‌ماڵه‌وه كه ده‌مسپییان مه‌حمودی نادر بووه ئاوه‌دانكراوه‌ته‌وه، جاده‌ی كه‌لار- ده‌ربه‌ندیخان به‌به‌رده‌میدا تێده‌په‌ڕێ، له‌خوارتریه‌وه ئاوی سیروانه و پێنج كیلۆمه‌تر له خواری ده‌ربه‌ندیخانه‌وه‌یه، له‌كۆنیشه‌وه رێڕه‌وی به‌شێ له خێڵاتی ئێلی جاف بووه، كه گه‌رمیان و كوێستانیان كردووه.. له پشتی دێیه‌كه‌وه گۆڕستانی ئیمام محه‌ممه‌دی خۆره‌تاو و چه‌ندین گۆڕستانیتری تیایه له‌وانه گۆڕستانی كه‌ڵه‌كین كه هی رووسه‌كان بووه، له ته‌ختانه‌كه‌ی پشتی ئاواییه‌وه گۆڕستانی گاوره‌كان هه‌یه شتیشی تیادۆزراوه‌ته‌وه، ئێستاش مردووه‌كانیانیان له گۆڕستانی په‌یینه‌وڕه به‌خاكده‌سپێرن.\nسه‌رده‌مانێك بانیخێڵان به‌شێكبووه له ده‌ڤه‌ری وارماوا، ئێستاش به‌شێكه له ناوه‌ندی شاری ده‌ربه‌ندیخان.. سه‌ر به كه‌رتی 32ی كشتوكاڵییه، هه‌ر جووتیارێك 11 دۆنم دێم، 3 دۆنم به‌راوی به‌ركه‌وتووه.. ساڵی 1953 قوتابخانه، ساڵی 1944 مزگه‌وت، دواتریش بنكه‌ی ته‌ندروستی تێداكراوه‌ته‌وه، دوای راپه‌ڕینیش مزگه‌وت، قوتابخانه‌ی بنه‌ڕه‌تی و ناوه‌ندیی، ئاو، كاره‌با، بنكه‌ی ته‌ندروستیی كه لایه‌نێكی خێرخوازیی دروستیكردووه هه‌یه.. له‌سه‌ر جاده گشتییه‌كه‌ش چه‌ندین دوكان و چێشتخانه كراوه‌ته‌وه، له ده‌وره كڕ كارگه‌ی قیر و چه‌وولم و كه‌ساره‌ی تیایه، كارگه‌ی مه‌ڕمه‌ڕ و كووره‌ی گه‌چیشی تیایه.\nچونكه له‌سه‌ر رێگای سه‌ره‌كیی كاروانییان بووه چه‌رچییه جووله‌كه‌كان هاتوونه‌ته بانیخێڵان و دێهاته‌كانیتری دزیاییش بۆ ساغكردنه‌وه‌ی كاڵاكانیان.. پێش ئه‌نفال نزیكه‌ی 146 ماڵ بووه، سه‌ره‌ڕای ئه‌وه‌ی خه‌ڵكه‌كه‌ی به جووتیاریی و ئاژه‌ڵدارییه‌وه خجڵبوون، ئه‌م دێیه هه‌ندێك تایبه‌تمه‌ندیی هه‌یه: زه‌وییه‌كانی به‌پیتن بۆ چاندنی چه‌ڵتووك، ساڵانه به‌رهه‌مێكی زۆری هه‌یه، برنجی بانیخێڵان ناوبانگی په‌یداكردووه.. ئاوێكی كانزایی هه‌یه پێیده‌وترێ كونه گه‌ڕاوه‌كه، ساڵی 1980 كارگه‌ی ئاوی بانیخێڵانی تیادروستكراوه، به‌رهه‌مه‌كه‌ی به‌ناوی ئاوی كانزایی سیروان ده‌فرۆشرا و سه‌رده‌مانێكیش بیبسی كۆلای به‌رهه‌مده‌هێنا، كۆتیش چه‌ندین ئاشی ئاوی تیابووه.\nبانیخێڵان ناوه‌ندێكی گرنگی ئایینی و هوشیاریی سیاسیی و حیزبایه‌تی بووه، مه‌لا قادری سۆفی كه پیاوێكی بیركراوه بووه، حوجره‌ی ئایینی تیاداناوه، فه‌قێی زۆری پێگه‌یاندووه، له‌ڕێگه‌ی مه‌لا ئه‌حمه‌دی بانیخێڵانییه‌وه یه‌كه‌م شانه‌كانی رێكخستنی حیزبی شیوعی و جووتیاران بنیاتنراوه، له‌نێوان ساڵانی 1951 – 1954 ناوه‌ناوه بڵاوكراوه‌ی «ده‌نگی داس» بڵاوده‌كرایه‌وه.. پیشه‌وه‌ر و شاعیر و رۆژنامه‌نووس و وه‌رگێڕ و سه‌ركرده‌ی سیاسیی و حیزبیی تیاهه‌ڵكه‌وتووه، خه‌ڵكانێك له دانیشتووانه‌كه‌ی له شۆڕشی ئه‌یلول و شۆڕشی نوێشدا پێوه‌ندییان به حیزبه‌كانی گۆڕه‌پانی خه‌باته‌وه كردووه و پێشمه‌رگه‌شیان هه‌بووه و شه‌هیدیشیانداوه..\nساڵی 1963 له‌سه‌ر رێگای بانیخێڵان – پردی ده‌ره‌دۆین پێشمه‌رگه‌كانی ئه‌وكاته بۆسه‌یه‌كیان بۆ كاروانی هێزه‌كانی عێراق داناوه، پێشمه‌رگه‌كان ده‌ستێكی باشیان وه‌شاندووه، ته‌نانه‌ت ته‌رمی كوژاویان پێبه‌جێهێشتن و پێشمه‌رگه‌ش بێزیانبوون..\nمانگی 11/1963 ده‌سته‌یه‌ك پێشمه‌رگه ته‌قه‌یان له ره‌بایه‌ی لای پرده‌كه‌ی دێوانه كرد و ئه‌وناوه‌یان شڵه‌قاند.\nچونكه له‌لایه‌ن پێشمه‌رگه‌وه رێگه له كاروانی هێزه‌كانی حكومه‌تی عێراق ده‌گیرا ساڵی 1964 هێرشیانكرده‌سه‌ر بانیخێڵان و سووتاندیان، له‌دوای به‌یانی ئاداری 1970 حیزبی شیوعی باره‌گای لقێكیان تیادانا.\nساڵی 1974 شه‌ڕی سه‌خت له‌نێوان حكومه‌تی عێراق به‌هاوكاریی حیزبی شیوعی له شاخی گوڵانی پشتی بانیخێڵان دژی پارتی دیموكراتی كوردستان كراوه، پارتیش له دێی ئاوباره‌وه تۆپبارانی بانیخێڵانی كردووه.\nسه‌ره‌تای ساڵی 1979 له خوارووی بانیخێڵانه‌وه ده‌سته‌یه‌ك پێشمه‌رگه‌ی گه‌رمیان بۆسه‌یه‌كیان دانا، ئۆتۆمبیلێكی زۆریان راگرتبوو، كادیره‌كان قسه‌یان بۆ خه‌ڵكه‌كه كردبوو، كه پێشمه‌رگه‌یان نه‌دیبوو، دوژمن له‌ده‌ربه‌ندیخانه‌وه به‌هێزێكه‌وه رووده‌كاته شوێنی بۆسه‌كه، ته‌قه به‌رپاده‌بێ، هێزه‌كه‌ی دوژمن نه‌یتوانیوه پێشڕه‌ویبكات، له‌دووره‌وه به دۆشكا و هاوه‌ن له پێشمه‌رگه‌كانی داوه، پێشمه‌رگه‌كان دوژمنیان ناچاركردووه له شه‌ڕگه‌كه هه‌ڵبێ..\nله‌گه‌ڵ ده‌سپێكردنی شه‌ڕی ئێران – عێراقدا رژێم سه‌ربازگه‌یه‌كی گه‌وره‌ی له خواره‌وه‌ی بانیخێڵان به‌ره‌و رووباری سیروان دانا كه تۆپخانه‌یه‌كی قورسبوو بۆ تۆپبارانكردنی هێزه‌كانی ئێران و ته‌نانه‌ت تۆپبارانكردنی پێشمه‌رگه‌ش.\nئه‌و سه‌ربازانه‌ی بۆ پاراستنی بولگارییه‌كانی كارگه‌ی ئاوی بانیخێڵان دانرابوون بووبوونه مایه‌ی نیگه‌رانیی دانیشتووانه‌كه‌ی، سكاڵایان بردبووه لای پێشمه‌رگه، رۆژی 23/7/1983 هێزێكی هاوبه‌شی كه‌رتی 3ی ده‌ربه‌ندیخانی تیپی 55ی قه‌ره‌داغ و كه‌رتی 4ی تیپی 51ی گه‌رمیان له‌ناودێیه‌كه‌دا بۆسه‌یه‌كیان بۆ دانان، له‌ته‌قوتۆقێكدا هه‌موو سه‌ربازه‌كان گیران و كوژران، دوژمنیش له سه‌ربازگه‌كانی ده‌وروبه‌ره‌وه به‌چڕیی تۆپبارانی پێشمه‌رگه و ناودێیه‌كه‌ی ده‌كرد كه له دووكه‌ڵ و گڕدا نووقمبووبوو، له‌ڕێگه‌ی كه‌لاریشه‌وه هێزێكی زۆری سه‌رباز و جاش و تانك و زرێپۆش په‌لاماریانهێنا و چه‌ندین هێرشیانكرد، پێشمه‌رگه‌كان له‌ڕوویاندا وه‌ستانه‌وه، نه‌یانهێشت ده‌ستیان بگاته‌ناو دێیه‌كه، 11 كاتژمێر شه‌ڕبوو، له‌ئه‌نجامدا 2 زرێپۆش شكێنران، 7 سه‌رباز و ملازمێك كوژران، 4 كڵاشینكۆف و 2 سه‌لیب و ئاربیكه‌یه‌ك و بێسیمێكی پیئاڕسی ده‌ستكه‌وتبوو.. پێشمه‌رگه‌یه‌ك و پیرێژنێكی 70 ساڵه و كچێكی عازه‌ب و 2 پیاو شه‌هیدبوون و 2 پێشمه‌رگه و 3 هاووڵاتیش برینداربوون.\nله ئه‌نفالی 1988دا بانیخێڵانیش رووخێنرا و خه‌ڵكه‌كه‌ی به‌ره‌و ئۆردوگای نه‌سر بران و به‌شێكیشیان له‌ده‌ربه‌ندیخاندا نیشته‌جێبوون.. دوای راپه‌ڕینیش جارێكیتر ئاوه‌دانكرایه‌وه و ئێستا نزیكه‌ی 180 ماڵه


هۆكار چیە كاتێك دەستت بەر شتێك دەكەوێت هەست بە تەزووی كارەبا دەكەیت ؟\nهەواڵی / 5/12/2017 3417 جار بینراوە\nماوەیەكە زۆر كەس كێشەی ئەوەیان هەیە كاتێك دەستیان بەر دەستی كەسێكی دیكە دەكەوێت یان دەست لە هەر كەلوپەلێك دەدەن ئەوە هەست بە تەزویەكی كارەبای سووك دەكەن كە لێیان دەدات و ئەمە شتێكی بێزاركەرە .\nلە ڕاستیدا وشكی كەش و هەوا یەكێكە لە هۆكارەكانی هەست كردن بەم حاڵەتە و ماوەی پێشوو كاتێك باران نەدەباری و درەنگ كەوتبوو و پلەی گەرمای زەوی بەرزببوەوە و بەمەش بارگە كارەباییەكان لەسەر زەوی زیادی كردبوو .\nئێستا دوای باران بارین بە تەواوەتی چیتر هەستكردن بەم حاڵەتە كەمدەبێتەوە و نامێنێت چونكە بە بارینی باران پلەی گەرمی زەوی دادەبەزێت و بەمەش بارگە كارەباییەكان كەدەبنەوە كە هۆكاربوون بۆ دەركەوتنی ئەو دیاردەیە، ئەو كاتانەش كە مرۆڤ توشی ئەم حاڵەتە دەبێت بۆ ئەوەی جەستەی لەو بارگە كارەباییە موجەبانە خاڵی بكاتەوە ئەوە پێویستە بۆ چەند خولەكێك سەر بخاتە سەر زەوی چونكە زەوی بارگەی كارەبای سالبی هەڵگرتوە و بەمەش بارگە موجەبەكان لەكۆڵ مرۆڤ دەكاتەوە .\n🌸ئەوەش یەکێکە لە حیکمەتەکانی کڕنۆش بردن ،واتە سوجدە بردن چونکە بارگەکانی کارەبا لەکۆتا سەرەکان کۆدەبنەوە ئەوانیش ناوچەوان ،هەردوو لەپ و پەنجەکانی دەست ، هەردوو سەرە چۆکەکان ، وەهەردوو پەنجە پێیەکانن ، وە بۆ ڕوو نەدانی ئەو حالەتانە خۆشەویستمان (صل الله عليه وسلم )فەرموویەتی: ( علیك بكثرة السجود ) صدق رسول اللهﷻ


كەركوك، پیلانێكی تیرۆریستی پوچەڵكرایەوە - تۆڕی میدیایی خەڵک\nدەزگای ئاسایشی نیشتمانی لە پارێزگەی كەركوك، دەستگیركردنی دوو كەس ڕادەگەیەنێت كە بەپێی ماددەی 4ی تیرۆر داواكراون و كارییان بۆ گواستنەوەی زانیاریی بۆ ڕێكخراوە تیرۆریستەكان دەكرد.\nبەپێی بەیاننامەیەك كە لەلایەن دەزگای ئاسایشی نیشتمانی لە پارێزگەی كەركوك بڵاوكرایەوە”لەكاتی گەیشتنی زانیاریی هەواڵگریی لەبارەی بوونی جموجۆڵی شانە تیرۆریستییەكان كە بە نیازبوون لەڕێی هێرشی چەكدارییەوە پارێزگەی كەركوك بكەنە ئامانج، دەستبەجێ مەفرزەكانی دەزگای ئاسایشی نیشتمانی، ئۆپەراسیۆنێكی مەیدانییان ئەنجامدا و دەستییان كرد بە پشكنینی دەوروبەری كەركوك بۆ ڕاوەدونانی شانەكان داعش و شانە چەكدارەكان و تەقەمەنییەكانیان، لە ئەنجامدا توانرا دوو تیرۆریست دەتستگبركەن كە بەپێی ماددەی 4ی تیرۆر داواكراون”.\nهەر لە بەیاننامەكەدا هاتووە”ئەو دوو تیرۆریستە وەك هەواڵگریی داعش كارییان كردووە و زانیارییان لەبارەی جموجۆڵی هێزە ئەمنییەكان لە پارێزگەكەدا دەگەیاندە ڕێكخراوەكە، بۆیە لەكاتی لێكۆڵینەوەكاندا دانییان بە تاوانەكانیاندانا و پاشان ڕاپێچی دادوەریی كران، تا ڕێوشوێنی یاساییان لەدژ بگیرێتەبەر”.\nئەو كۆمپانیا نەوتییانەی لە هەرێم كاردەكەن دادگایی دەكرێن\nخەڵك- وەزارەتی نەوت و حكومەتی عێراق، دەستدەكەن بە گرتنەبەری ڕێوشوێنی یاسایی بەرامبەر ئەو كۆمپانیا نەوتییانەی لە هەرێمی كوردستان كاردەكەن. (زیاتر…)\nدهۆك، لە هاوینەهەوارێك گەنجێك بەهۆی كارەباوە گیانی لەدەستدا\nخەڵك- پۆلیسی دهۆك گیان لەدەستدانی گەنجێك لە هاوینەهەواری ئاشاوا بەهۆی تەزووی كارەباوە ڕادەگەیەنێت، بەو هۆیەی چۆتە ناو ئاوەوەوە و ئاوەكەش كارەبای…\nدابەشكردنی مووچەی مامۆستایان ڕاگیرا\n02 شوبات 2022 11.45 am\nخەڵك- هەرچەندە پێویست بوو ئەمڕۆ كۆتایی بە دابەشكردنی مووچەی وەزارەتی پەروەردە بهێنرێت، بەڵام بەپێی زانیارییەكان…